
V -4 

Xyrir nokkrum árum hélt ég ræðu í íslendingafélagi 
um sögu Grænlands og lét síðar prenta hana nokkuð 
öðru vísi í Letterstedska tímaritinu 1893. í fyrra fór 
hr. Oddur prentari Björnsson fram á það við mig, 
að rita sögu Grænlands á íslenzku og bauðst til að 
gefa hana út. Ég vildi ekki færast undan þessu, því 
að hverjum stendur nær en Islendingum, að þekkja 
sögu þessarar nýlendu, sem er sú einasta, er þeir hafa 
stofnað að fornu. Efnið er hið sama, sem í ritgerðinni 
dönsku, en sumstaðar breytt röðun og aukið með orð- 
rétt tilfærðum orðum úr fornritunum. Ætla ég, að hér 
sé fiest tínt saman , er merkast verður talið ; í meira 
riti hefði auðvitað mátt taka meira upp af efni því, 
sem er í sögu Eiríks rauða , Grænlendinga þáttum 
tveim, Flóamanna sögu, sem þó er óáreiðanleg, og 
svo af þeim einstöku atburðum, er annálar nefna. En 
í þessu yfirliti var slíkt tilgangslaust. Áður hefir lík 
saga verið samin, og það vel, af K. Maurer, eins og 
hans var von og vísa. Mín saga styðst alls staðar við 
frumrit og frumskjöl, er nær öll íinnast í >GrönIands 
historiske Mindesmærker « . Eitt merkt páfabréf (1492) 
heíir fyrir skömmu fundist. Þar að auki hefi ég auð- 

vitað stuðst við rústarannsóknir hr. yíirhöfuðsmanns G. 
Holms í »Meddelelser om Grönland*, VI, og höfuð- 
manns D. Bruuns í sama riti, XVI. Þær myndir, er 
sögu þessari fylgja, eru úr ritum þeim, er sfðast voru 
talin; hefir »Stjórn grænlenzkra rannsókna« góðfúslega 
og örlátlega lánað þær til afnota, og þakkar höfundur 
og útgefandi henni fyrir það með beztu virktum. — 
Sömuleiðis heíir hún geíið oss kost á að nota uppdrátt 
þann, er kverinu fylgir. — Myndina, sem framan við 
kverið er, hefir útgefandinn óskað að setja þar. 

Kaupmannahöfn, í desember 1898. 

Finnur Jónsson. 




Fundið Grœnaland og bygt. 

X^rá ómunatíð höfðu Norðmenn og Danir og Svíar, 
að minsta kosti þeir, sem sjávarsfðuna bygðu, verið 
sæfarar miklir. Sæferðir sfnar fóru þeir fyrst stuttar frá 
einu iandi f annað, og þau Jönd, sem um var að ræða, 
voru ekki önnur en þau, er liggja umhverfis Eystrasalt 
og nánustu hafhluta {Jótlandshaf o. s. frv.). Ferðirn- 
ar voru farnar til kaupa og rána; kaupferðir og vfk- 
ing var eitt og hið sama. Svo segir f Egilssögu, að 
er Egill og hans félagar komu til Kúrlands, þá lögðu 
þeir 'við land með hálfs mánaðar friði ok kaupstefnu ; 
cn er þvl var lokit, þá tóku þeir at herja ok lögðu at 

í ýmsum stöðum*. Svona hafa menn farið frá alda öðli. 
Það er því ekki að kynja, þótt Norðurlanda-búar yrðu 
snemma duglegir og kænir sjómenn, og það hafa þeir 
verið alt fram á þenna dag. En þar kom, að þeir létu 
sér ekki nægja að svamla innanum Eystrasalt og sundin 
í Danmörku eða fram með landi og út og inn fjörðu í 
Noregi. Þar kom, að þeir hættu sér út á hið ólgandi 
hafdjúp, þar sem þeir og forfeður þeirra hugðu Miðgarðs- 
orm búa eða búið hafa. Norðmenn héldu »beint í vestur«, 
eins og Friðþjófur, og fundu Hjaltland og þær eyjar; svo 
fikuðu þeir sig áfram suður á við og fundu Orkneyjar og 
Suðureyjar, Skotland og Irland og svo hvað af hverju. 
Svo fundust Færeyjar, er liggja norðar og vestar, á 
öndverðum dögum Haralds hárfagra , og bygði þar 
fyrstur Grímur kamban. Ogn betur norðar og vestar — 
og svo reis ísland úr hafi. Það er eins og þegar stiklað 
er stein af steini. »Island fannsk ok byggðisk af Nóregi«, 
segir Landnáma. Það voru árin 870 — 930, er útferðin til 
íslands var mest, og á þeim albygðist landið milli fjalls 
og fjöru. Stöku menn komu út síðar >at albyggðu landi«, 
og fengu þó land til ábúðar sér og sínum. Einn af þessum 

orvaldur Asvaldsson, Ulfssonar, Oxna- 
þórissonar, verið. Hann og sonur hans, Eiríkur, er kall- 
aður var hinn rauði, urðu landflótta úr Noregi af Jaðri 
>fyrir víga sakir«, og hefir það verið um 950, að þeir 
leituðu til Islands. Þeir námu land á Hornströndum, 
einhverjum eyðilegasta stað landsins. En þeir voru ekki 
góðu vanir áður, því að Jaðarinn er einhver sú eyðileg- 
asta bygð — þótt sléttur sé — og svo að segja sífelt 
laminn af beljandi briminu. Eiríkur rauði fór þaðan bú- 
ferlum vestur í Dali ; en honum kipti í kyn ; hann vann 
þar ýmsar óspektir og vá víg og var gerður sekur á 
Þórsnesþingi, það er, dæmdur til þriggja ára landrekst- 
urs. En hvað átti hann nú að gera, hvertl á land gat 

hann haldið ? Hann hafði verið rekinn úr landi í Noregi, 
og nú var honum bægð landsvist á Islandi. Auðvitað 
hefði hann getað leitað til Danmerkur eða Svíþjóðar, en 
hvernig sem á því stóð, gerði hann það ekki. 

Einhvern tfma fyr, líklega um aldamótin (900) eða 
litlu fyr, hafði maður leitað Islands, er Gunnbjörn hét, 
son Ulfs kráku. Hafði hann rekið >vestr um Island« 
og fann þá sker nokkur, er kölluð voni eftir honum. 
En sögninni fylgdi, að hann hefði átt að hafa séð land 
í vestri. Þessi munnmæli um land í vestur frá íslandi 
þekti Eiríkur, og þótti honum nú vænlegast, að fara og 
leita þessa lands. 

Og hann fann landið. Það var árið 982. Hann sigldi 
vestur með landinu og rannsakaði syðstu hluta vestur- 
strandarinnar og hafðist þar við þrjú árin 982 — 84. Hann 
gaf þar ýms örnefni, og nam sjálfum sér land í firði, 
er hann kallaði Eiríksfjörð. Sjálft landið kallaði hann 
Grænaland — síðar Grœnland — >ok kvað menn þat 
mundu fýsa þangat farar at landit ætti nafn gótt« (Ari). 
984 fór hann til Islands og 985 aftur alfari til Græn- 
lands til að setjast að þar. 

Eftir hans áeggjun og að hans dæmi fóru fleiri. Sama 
sumarið segir í Landnámu að farið hafi hálfur þriðji tugur 
skipa úr Breiðafirði og Borgarfirði; af þeim komust 
þó aðeins fjórtán alla leið, hin rak aftur eða týndust. 
Þeir, sem voru innan borðs á þessum fjórtán skipum, 
urðu landnámsmenn á Grænlandi, og það er lítil eða 
engin ástæða til að ætla, að öllu fleiri mannfarmar hafi 
flust af íslandi til Grænlands. Setjum svo, að það hafi 
verið um hálft hundrað manns á hverju skipi, — og 
mun þó heldur freklega í lagt — , er óhætt að segja, að 
sex til sjö hundruð manns hafi verið hinn íslenzki ný- 
lendustofn á Grænlandi, en ervitt eða ómögulegt að 
reikna út, hve margt fólkið var, þegar flest var (um tvö 

til þrjú þúsund?). Eftir þetta hið fyrsta útfararár eru 
aðeins nefndir einstöku menn, er farið haíi búferlum 
til Grænlands, bæði frá Noregi og íslandi. Yíirleitt má 
segja, að upp frá þessu og allar aldir niður eftir voru 
svo að segja engar beinh'nis samgöngur milli Islands 
og dótturnýlendunnar á Grænlandi; það sem olli því 
var það, að siglingar beina leið voru svo hættulegar, 
eins og raun varð á fyrsta árið; stormar og straumar 
og fsalögin við austurströnd Grænlands var sá farar- 
tálmi, er ekki var að hugsa til að vinna bug á eða 
komast hjá. Arbækurnar gömlu skýra oftar en einu sinni 
frá skiptjónum þeirra manna, er það henti að komast í 
höfin milli Islands og Grænlands. 

Áður en lengra er farið, er vert að benda á það, sem 
Ari fróði segir í frásögn sinni um fund landsins í hinni 
merku Islendingabók sinni; hann segir, að menn haíi 
þar fundið >manna vistir bæði austr ok vestr á landi ok 
keiplabrot ok steinsmíði þat, es af því má skilja, at þar 
hafði þess konar þjóð farit, es Vínland heíir byggt ok 
Grœnlendingar kalla Skrælinga*. 

Hér er nú þegar bent á þá tvenns konar hættu, er 
frá öndverðu vofði yíir nýlendunni : fjarlægðina og sam- 
gönguleysið við móðurlandið og hins vegar nágrenni við 
aðra þjóð, villiþjóðina, er vér köllum Eskimóa; um leið 
og vér lesum orð Ara, er eins og einhver kvíði vakni 
ósjálfrátt hjá oss ; oss stendur einhver stuggur af þessum 
mannavista-merkjum , er hann nefnir. Og vér munum 
komast að raun um, að slíkt er ekki ófyrirsynju. Hvort 
tveggja það, sem nefnt var, og einkum þó hið síðara, 
kom nvlendunni loks á kaldan klaka. 

Auk Eiríks og Leifs, sonar hans, nefnir Landnáma tíu 
menn, er land hafi numið, og landnám þeirra. 

Landnámin skiftust í tvo hluta eða tvær bygðir, og 
var önnur kölluð Eystri-bygð, hin Vestri-bygð, 

(>sumir fóru til vestri byggðar*); þessar bygðir voru 
allir hinir mörgu íirðir og víkur á syðsta hluta vestur- 
strandar Grænlands fyrir vestan höfða þann, er nú heitir 
Kap Farvel. Milli bygðanna var ekki skemmra en sex daga 
róður ; milli þeirra var alveg óbyggileg eyðiströnd og er 
það enn í dag. Eystri-bygð náði frá 60. stigi norður- 
breiddar til þcss 61. hér um bil og svarar til þess, er 
Danir kalla Julianehábs-hérað ; Vestri-bygð var milli 64. 
og 65. stigs hér um bil og svarar til Godthábs-héraðs 
nú. Báðar bygðir voru tómir firðir og eyjar í þeim eða 
fyrir utan þá. Syðst í Eystri-bygð var Skagafjörður og 
Herjólfsfjörður og Herjólfsnes (nú Ikigait) ; þá komu ýms- 
ir firðir og víkur, svo sem Ketilsfjörður, Sléttufjörður, 
Hrafnsfjörður, Siglufjörður o. s. frv. Meðal nyrztu fjarð- 
anna voru þeir tveir aðalfirðir Einarsfjörður (nú Iga- 
liko) og Eiríksfjörður (nú Tunugdliarfik). í Eystri- 
bygð er sagt að hafi verið 190 bæir, þegar hæst stóð. 

Vestri-bygð er miður kunn en hin; þar voru firðir, 
er hétu Lýsufjörður, Rangafjörður, Agnafjörður o. s. frv. 
Þar eiga að hafa verið níutíu bæir. 

Eiríkur rauði nam Eiríksfjörð og bjó þar, er hann 
kallaði Brattahlíð. Það var öndvegisbygð nýlendunnar. 
Brattahlíð stendur innarlega við fjörðinn og norðan til 
við hann, þar sem nú heitir Kaksiarsuk. Annað höfuð- 
ból landsins var í næsta firði fyrir sunnan, Einarsfirði, 
og hét Garðar; það lá og inst við fjörðinn norðan 
við hann á eiði einu allmjóu milli hans og Eiríksfjarðar, 
smbr. mynd á bls. 6; þar heitir nú Igaliko. 

Hvernig var nú þetta land } Var það björgulegt til 
frambúðar og lífvænlegt .í* Það er auðvitað, að svo hefir 
hlotið að vera, úr því að menn tóku það í mál að setj- 
ast þar að. Lýsingar á landinu, eins og það er nú, gera 
þetta vel skiljanlegt. 

Landið var, sem sagt var, injög vogskorið, og það 
voru aðeins firðir, sem bygðir voru, eða ströndin við 
þá; flestir eru þeir langir og mjóir, undirlendið mjög 
lítið fyrir neðan fjöllin og víða ganga þau alvcg niðiir 
að sjó. Bæjarústirnar sýna, að bygðin var langmest og 
svo að segja eingöngu inni ( fjarðabotnum ; þar var 
hiýjast; þar var graslendi nokkuð og tiinstæði allgóð, 
og uppi ( fjöllum voru smádalir með góðu grasi og 
beitarhögum. Þar runnu ótal ár, flestar stuttar, og lækir 
ofan og út í sjó, alt fult af lax og silungi; víða era og 

smávötn með silungi. Neyziuvatn var þar nóg. Inst í 
fjörðunum sumum er á vissum tímum svo mikil sfldar- 
gengd, að henni má ausa á land upp með fötum og 
byttum. Alt öðru v(si var utar ( fjörðunum og á nesjum.- 
og eyjum ; þar var fs og snjór miklu meiri, vetrarljarkan 
enn erviðari, stormar næðingssamari, og fjarðamynnin 
— og enda langt inn eftir — lengi troðfull af ísum. En 
menn voru þar nær stórfiskaveiðum, og því voru menn 
þar timum saman í smákofum og byrgjum. Landslagið 
var víða fallegt og girnilegt, ekki s(zt þar scm grasgefió 
var, vötn og vatna-hvcrfi, Fjallasýn að ofan — fjöllin 

4000—5000 feta há — , grasgrænt undirlendið og firð- 
irnir oft spegilsléttir eða þá alt ein gljáandt snjó- og fs- 
breiða — ■ alt þetta kvað vera eða geta verið undurfallegt. 
Einkum_ er viðbrugðið fegurð Eiríksfjarðar og Einars- 
fjarðar. >Brattahliðarland (Kaksiarsuk) er eitt af hinum 
fegurstu, ef það er ekki langfegursta svæðið á öllu Græn- 

landi — segir í Grönl. hist. Mind. III, 825 — ; það er alt- 
langt frá austri til vesturs og er með smáhæðum ; milli 
þeirra eru unaðslegir grösugir dalir. Þar er grasvöxtur 
svo mikili, að ala má allmikinn fénað*. Og vtðar er lands- 
lagi fagurlega lýst ; þegar maður lcs þær lýsingar, undrar 
mann ekki, þótt Eirfkur gamli gæli landi sínu fagurgrænt 
nafn, Til þess að gefa betur f skyn, hversu byggilegt 

Kordlottokdslur. Fyrir norðvesian BraitahHð. 

þar hafi verið, viljum vér lýsa veðráttu nokkuð, eftir 
því sem dr. //. Rink skýrir frá í bók sinni um Græn- 
land. Það er enginn vafi á, að loftslag og veðrátta er 
hér um bil hin sama nú á dögum sem að fornu fari. 
Sumarið 1853 var hlýtt. I ágústmánuði var eitt sinn 
sextán stiga hiti í forsælu (Reaumur), en það þótti eins- 
dæmi; minstur hiti var hálft stig, meðaltal átta og þrír 
fjórðungar stigs. Þá rigndi hér um bil annan hvorn dag 
— enda eru rigningar tíðar víða. — Þar er oft á land- 
sunnan og stendur þá vindurinn beint út fjörðuna; það 
er hlýr vindur og fylgir einatt votviðri, en þurviðri, ef 
hann stendur í marga daga og hreinsar þá loftið. 1 
september var mestur hiti tólf stig, mestur kuldi hálft 
fimta stig, að meðaltali þrjú stig. Næturfrost byrjuðu í 
þeim mánuði öndverðum og allur jurtavöxtur var úti 
það ár. Um jafndægraleytið gnúðu hvassir vindar og 
landið var oft alþakið snjó. Október var stöðugri og 
allhlýr, mest tíu stiga hiti og sex stiga kuldi. Nóvem- 
ber óvanalega hvass og kaldur ; mestur kuldi sextán stig 
og sex stiga kuldi meðaltals. I miðjum mánuðinum lagði 
vatnið næst við Júlíönuvon* ; það er næstum míla á lengd ; 
ísinn varð brátt heldur og þenna ís tók ekki upp fyr 
en síðast í júní næst á eftir. Desember var vitund hlyrri, 
fjögra stiga kuldi meðaltals, mest tæp sextán stig. Við 
árslok kom alt í einu hinn hlýi landsynningur og stóð 
í marga daga. Um jólin var alt að átta stiga hiti; það 
rigndi svo mjög, að jörð varð næstum auð. En þar á 
eftir komu svo illharðir mánuðir þrír, að óvenjulegt 
mátti telja. I janúar var þó kuldinn mest seytján stig, 
en hálft tuttugasta varð hann í febrúar; þá var annan 
hvorn dag stormur og hinn almennur vindur; aðeins 
. þrjá daga var nokkurn veginn logn. Marz var ekki 

* Júh'önuvon liggur mjög ularlega, norðan við mynnið á Hvals- 
eyjarfirði. 

miklu skárri; kuldinn varð nítján stig, stormur þriðja 
hvern dag, og aðeins fimm daga var logn. I apríl skifti 
um; íimtán daga var nokkurn veginn logn, og þó gat 
orðið alt að fjórtán stiga kuldi og enda meir; stöku 
daga var hláka og jafnvel níu stiga hiti ; þó var snjór 
jafnmikill á jörðu í öndverðum maí, enda snjóaði fyrstu 
dagana í mánuðinum, svo að skaflarnir milli húsanna 
voru átta álna háir og yíir skrælingjakofana fenti alveg. 
Fimta maí var norðanstormur og fimm stiga kuldi. 
Skömmu þar á eftir kom hláka með rigningum, árnar 
ultu fram, og þá loks var vetrarharkan á enda. Það er 
auðséð af þessu, að kuldinn var eiginlega ekki tiltakan- 
lega geysingslegur, en langvinnur, og svo er sumar- 
hitinn svo h'till, að seint gengur að eyða afleiðingum 
vetrarins. Tuttugasta og fimta maf var ísinn á vatninu 
við Júlíönuvon gengur og reyndist að vera álnar þykkur 
og átta þumlunga að auki; umhverfis það var snjórinn 
álnar djúpur og vel það. Attunda júní var ísinn enn 
heldur, enda voru frost á nóttum; aðeins við land var 
ísinn farinn að bráðna, svo að komið var mjótt bil milli 
íss og lands, er yfir mátti stökkva. Morguninn þann 
fimtánda júní var eins stigs frost, og þann dag snjóaði 
alt fram að nóni; daginn eftir var hvítt yfir alt, kýr 
voru teknar í hús. I norðvesturhluta héraðsins (Juliane- 
hábs Distrikt) var þó miklu verra. Þar var ís og snjór 
alls staðar yfir landi og sjó í lok júnímánaðar ; lýsir því 
H. Rink nokkuru gjör. Sumarið eftir 1854 var hitinn 
sjö og einn þriðjungur stigs að meðaltali og veturinn 
eftir fremur mildur. 

Af þessari lýsingu er Ijóst, hvernig vetrum og veðr- 
áttu er varið í Eystri-bygð, og þótt þetta ár, er hér 
er lýst, hafi verið nokkuru strangara en ella, mun þó 
víst minst að mununum alls og alls. AIIs telst svo til, 
að meðalhiti á sumrum sé sjö stig, meðalkuldi á vetrum 

hálft sjötta stig. Snjókomur og rigningar eru yfir höfuð 
miklar og tíðar. Þar eru norðurljós tíð og fögur, og 
talar Konungsskuggsjá um þau. Hafís rekur að ströndum 
um hvaða tíma árs sem er ; en vanalegast kemur hann 
í febrúar og rekur hægt og seint norður eftir, og svo 
koma nýir ísar í apríl, maí og júní; um þessar mundir 
kemst svo að segja aldrei skip af hafi inn til Júh'önu- 
vonar. 

II. 

Saga Grænlands til 1300. 

Eins og sagt var, var landnámstíð Grænlands mjög 
stutt, h'klega ekki nema örfá ár. Að minsta kosti var 
það orðið albygt Htlu fyrir looo; en um fimtán ára sögu 
þess fram að looo vitum vér ekkert víst. Sumarið 999 
kom Leifur heppni — svo kallaðist hann af því, að hann 
bar gæfu til að bjarga heilH skipsliöfn af flaki — til Nor- 
egs og á fund Olafs konungs Tryggvasonar ; fór honum 
sem öðrum, að hann lét leiðast til að kristnast og lofaði 
Olafi að koma kristni á landið. Arið eftir fór Leifur 
heim aftur og hafði með sér prest og kennimenn. Hann 
efndi loforð sitt og fékk landið kristnað. Eiríki föður 
hans líkaði miður vel við hinn nyja sið, en lét þó við 
gangast, enda tók kona hans og móðir Leifs, er Þjóð- 
hildur hét, fljótt við trú. Eiríkur gamli á að hafa talið það 
»samskulda, er Leifr hafði borgit skipshöfn manna, ok 
þat er hann hafði flutt skémanninn* til Grænlands; þat 
var prestr«. Kennimenn þeir, er með Leiíi fóru, hafa 
þegar leitast við að koma venjulegu skipulagi á hina 
ungu kirkju, bæta siðu manna og útrýma heiðninni. Má 

* Þýðing þessa orðs er óvís; en auðsjáanlega er það háðsorvV, 
annars staðar er það haft um hræsnara (hypocrita), og er Eiriki 
vel trúandi til, að hafa táknað prest með því nafni eða þvíliku. 

ganga að því vísu, að þetta hefir tekist smám saman 
eins og annars staðar, þótt lengi haíi eimt þar eftir af 
fornum siðum, og mun síðar talað um það nokkuð ger. 

Það hafði orðið til tíðinda í för Leifs, er merkilegt 
þótti , að hann fann nýtt land í vestri , er var kallað 
Vínland hið góða; síðan urðu nokkrar ferðir frá Græn- 
landi til hins nýfundna lands, og segir frá því í Eiríks 
sögu. Ekki festist þar nein nýlenda, óg varð þessi fyrsti 
fundur Norður-Ameríku því þýðingadítill í heild sinni. 
Það þykir ekki hlýða, að fara frekar út í það mál hér, 
og vísum vér til ritgerðar G. Storms í Arbókum forn- 
fræðafélagsins 1887. 

Skömmu eftir 1000 dó Eiríkur rauði og 1021 dó 
Leifur ; hann átti son, er Þorkell hét ; tók hann við búi 
í Brattahlíð og gerðist höfðingi. Hvenær hann dó, vit- 
urti vér ekki; en það lítur svo út, sem hann hafi ekki 
látið eftir sig son, og að Brattahlíð hafi þá komist í 
eign annars höfðingja. En það er víst, að þar var ætíð 
höfðingjasetur. 

Snemma hafa Grænlendingar stofnað lýðveldi eftir 
íslenzkri fyrirmynd, og sýnist svo sem lögsögumaðurinn 
hafi ætíð búið í Brattahlíð. 

Nú fara litlar sögur af Grænlendingum , þangað til í 
byrjun tólftu aldar. Þá var lýðvaldið orðið fast fyrir 
löngu, og kirkjumálum vel borgið* að því leyti, að til 
hafa verið svo margar kirkjur og prestar, sem þörf var 
á, en æðri kirkjustjórn vantaði alveg, það er, þá vant- 
aði biskup. Þetta var ærið tilfinnanlegt , eins og auð- 
skilið er, og hvaða biskup í öðrum löndum var rétt- 



« 



Adam af Brimum skýrir frá því, að frá Grænlandi haíi komið 
sendimenn til Aðalbjarts erkibiskups (1043 — 72), til þess að 
biðja hann að senda þeim kennimenn ; og er þetta vottur þess, 
að hörgull hafi enn verið á prestum um miðbik elleftu aldar, 
eins og von er til. 

mætur til að ráða í landinu ? Um og eftir 11 00 bjó 
Sokki í Brattahlfð , gamall höfðingi , > mikils virður og 
vinsæll*, og hafði mikið vald í landinu. 

Sokki lét þá einu sinni » þings kveðja ok tjáði þat 
fyrir mönnum , at hann vildi , at landit væri eigi lengr 
biskupslaust , ok vildi, at allir landsmenn legði sína 
muni til, at biskupsstóll væri efldr*. Bændur gengust 
undir þetta , og sendi svo Sokki Einar son sinn til 
Noregs ; rak hann þar svo vel erindi sitt við Sigurð 
konung Jórsalafara , að með hans tilstyrk var stofnað 
biskupsdæmi á Grænlandi, þótt það væri ekki meira 
en þriðjungur úr vanalegu biskupsdæmi, eins og Kon- 
ungsskuggsjá kveður að orði. Hinn fyrsti biskup, er lét 
vígjast til Grænlands, var Arnaldur nokkur, >góðr klerkr 
ok vel til kennimanns fallinn«, en harðdrægur og heimtu- 
frekur reyndist hann og fégjarn í meira lagi. Einar fékk 
síðar þau laun fyrir allan sinn dugnað, að hann var drep- 
inn af norðmanni, er biskup komst í deilur við, og segir 
nákvæmlega frá því í Grænlendinga þætti í Flateyjar- 
bók. Það var árið 11 24, að Arnaldur var vígður í Lundi 
afÖssuri erkibiskupi, en hann kom fyrst til Grænlands 
II 26, eftir vetrarvist á Islandi. 

Biskupssetrið var stofnað í Görðum í Einarsfirði og 
var þar reist vegleg dómkirkja — krosskirkja, — sem 
enn sjást rústir af. 11 53 komst Grænland undir yfir- 
ráð erkibiskups í Niðarósi. Nú var þá kirkjumálum 
vel borgið, og má ætla, að hér eftir hafi ekki verið 
hörgull á prestum. A tólftu eða þrettándu öld voru jafn- 
vel stofnuð klaustur á Grænlandi , tvö í Eystri-bygð , 
annað í Ketilsfirði, Benediktsregla , hitt í Hrafnsfirði, 
nunnuklaustur ; en engar sagnir fara af sögu eða störf- 
um þessara klaustra. Annars voru tólf kirkjur í Eystri- 
bygð og fjórar í Vestri-bygð; þær helztu af þeim fyr- 
nefndu voru á Herjólfsnesi , tvær í Ketilsfirði , þrjár f 

Eiríksfirði (ein í Brattahlíð, Hlíðarkirkja) o. s. frv. 
Að þær voru svo margar að tiltölu við fólksfjöldann, 
kom eflaust til af því, hvað landið var strjálbygt og 
miklar vegatorfærur fjarða á milli. 

Biskuparöðin þekkist í heild sinni, og er hún þessi : 
Arnaldur 1124 (kom til stóls 11 26) — 1150, Jón knútur 
1150 — 87, Jón smiriU 1188 (kom til stóls 1190) — 1209, 
Helgi 12 12 — 30, Nikulás 1234 — 39, Oláfur 1246 (kom til 
stóls árið eftir)— 80, Þórður 1288 (kom til stóls ári síðar) 
— 1314 (kom frá Grænlandi 1310 og sneri aldrei aftur), 
Arni 13 14 (kom til stóls árið eftir) — 49, Jón skalli 
1343 — 57 (kom aldrei til Grænlands), Alfur 1365 (kom 
til stóls 1368)— 78 (lát hans fréttist til Noregs ekki fyr 
en 1383), Henrik 1385 (?), kom aldrei til Grænlands. 
Upp frá þessu eru einstöku biskupar nefndir, en þeir 
hafa aldrei komið til Grænlands og voru aðeins bisk- 
upar að nafninu til (Bertold um 1407, Jakob um 1410, 
Nikulás um 1430, Bartólómeus um 1433, Gregoríus 1440 
og 1450, Anders 1460, 1466, 1476; jafnvel um 1520 er 
nefndur þess konar biskup: Vincentíus, eftir að landið 
var gleymt að mestu og allar siglingar löngu horfnar!). 
Allir þessir síðasttöldu bera ónorræn nöfn, og eru það 
því útlendingar, sem hafa slægst eftir titlinum og tekj- 
unum. Þessi biskupaskrá sýnir annars með öðru, eink- 
um upp á síðkastið, hvernig samgöngum var varið milli 
Noregs og Grænlands, og er að mörgu fróðleg. 

Um almenna sögu landsins vita menn nú svo sem 
ekki neitt fram undir 1300, nema að það fór fyrir því, 
eins og íslandi, að landið gekk undir Noregs konung 
árið 1261, og hafði það, eins og nærri má geta, hinar 
mestu afleiðingar fyrir landið og velferð þess, eins og 
síðar mun sýnt verða. Að nokkru leyti var það upp 
kveðinn dauðadómur yfir sjálfum sér, að ganga undir 
skattgjafir við konung og játa honum hollustu. Annars 

er það mest skiptjón, er getið er um i sögu Grænlands 
eða annálum, og htrðum vér ekki að telja þau upp. 



Lýsing: á bfi^um, kirlyuni, lifnaðarháttum og 

ta'argráðum. Daglegt líf, skemtanir m. m. 

Andlegt lif. Stjórolíf. 

þess var áður getið, hvar bygðin var helzt sett. Bæi 
og hiis hafa menn gert sér alveg eftir fslenzku sniði og 
af sama efni, það er af grjóti og moldu, eða moldu einni. 



Eldbús mei) hlóðum (í ba: frá Miðljördum). 

Hiisin voru bygð aflöng eða í þyrpingu, eins og á Islandi, 
og hétu hinir ýmsu partar þeirra eins og þar (eldahiis, 
skáli o. s, frv.). Sömu litihús (smiðja, skemma o. s. frv.) 
voru og þar annaðhvort áfóst við sjálfan bæinn eða ekki. 
Smbr. myndir á bls. l6, l8, 19; þær eru frá Miðfjörðum, 
og sýna tvær þær sfðari eldhdsið með híóðunum, hin tótt- 
irnar oglögunbæjarins, smbr. bls. 21. Það hetir verið graf- 

ið í ótal rúslir ug tóttir, og hafa bezt gengið fram í |>vf 
yfirhöfuðstnaður G. Hobn og höfuðsmaður D. Bruun. 
Við rannsóknir þeirra hefir iill lögun húsanna komið 
berlega í Ijós. Einkum er það D. Bruun, er hefir fundið 
þær eiginlegu bæjatóttir. Tóttirnar eru mjög ólíkar að 
stærð, eins og búast er við ; sumstaðar eru það kot, 
sumstaðar hafa verið reisulegir bæir. A!Is staðar hafa 
verið tón utanum bæina með túngörðum, er oft má sjá og 

rekja enn ; smbr, mynd á bls. 20. A ttinunum hafa svo ver- 
ið pcningshiis á víð og dreif ; sauðahús, geitahús, fjós og 
hcsthús og hlöður, ölj úr rauðleitum steini, er nefnist 
sandsteinn ; það er mjög auðkleyf grjóttegund. Milli 
stóru steinanna eru oft smásteinar, til að þétta með. 
Kalk hefir aðeins fundist í einni kirkju. 

Timbrið, sem var haft í bæina, var langmest reka- 
timbur (fura), og hcfir vfst oft verið hörgull á því. 
Öll gójf hafa verið moldargóif; trégólf hafa aldrei 

fimdist, eða neinn vottMr þeirra. Svo Iftið sem ekltert 
finst í tóttunum, og lcemur það mest af því, að alJir 
bæir hafa haft sömu hryggilegu forlög, að vera brendir. 

Fjósin voru aflöng og um þrettán feta breið, með mikl- 
um hellum milii básanna, eins og myndin á bls. 23 sýnir. 

Auk þess, er nú var talið, hafa fuodist tóttir af ýmsu 

Öðru, hjÖIJum, geymslahúsum við sjó, réttum og fleiru, 
og loks af kirkjum, 

Af kirkjutóttum eru tvær langmerkastar ; dómkirkju- 
tóttin ( Gorðum og Kakortok-kirkjan (í Hvalseyjarfirði}. 

Dómkirkjan var, eins og sama mynd sýnir, krosskirkja, 
bygð úr rauðum sandsteini , 44 álna löng og 24 álna 

Kirkjan og ba^rimi Qndit Hðfða. 

breið ; umhverfis er allstór kirkjugarður og hefir þar 

fundist fjöldi ](ka og þau mjög svo þétt niður sett, 

A svæðinu umhveríis kirkjuna hafa oft fundist brot af 

kirkjuklukku-málmi, er sýna, að klukkan heiir hlotið að 

hafa verið óvenjulega mikil, um þúsund pund að þyngd ; 

enda segja munnmæli Skrælingja, að ( Igaliko (Görðum) 

hafl verið svo hljómmikil klukka, að heyrði margar rastir 

vegar, er henni var hringt. Er þetta eitt með öðru óræk 

sönnun þess, að Igaliko er það, sem dður hét Garðar. 

Kakortok-kirkjan er tuttugu og fimm álna löng, 

riimra tólf álna 

breið, og standa 

háir veggir enn, 

tjögraálnaþykk- 

ir og átta til m'u 

álnaháir. Þaðer 

sú rúst, er bezt 

hefirgeymst. En 

hún er að mörgu 

einstæð ; hún ber 

þess ekki menj- 

ar, að hafa eyðst 

af ejdi. Halda 

þv[ margir , að 

BrattahliðarlHDd ; bæjarlótlin sjílf sést til tídsIcí f,^^ [,afj aldrei 

handar (lalan 5), kirkJQlóltin lil hsegti (talan 21) ; .^^^.^5 fullger, en 

það mun valla 



peningshils á Tið og ðxeiC. 



Þar að auk hafa kirkjuriistir fundistíKaksiarsuk, "undir 
Höfða f Austiirði« (úr Einarsfirði ) ; veggir standa álnar 
háir eða vel það; hiin er 26 álna löng og sjij álna breið. 
Þar hafa margar grafir fundist. Enn fremur hefir kirkjan 
á Herjólfsnesi (Ikigait) fundist — 24 álna löng, fimtán 
álna breið— i umhverfis hana var og kirkjugarður með 

steinvegg um. Hún liggur svo utarlega á nesinu, aá 
sjórínn heíir smám saman brotið af kirkjugarðinum og 
hafa líkkistur og bein skolast út í sjó. Kisturnar voru 
úr furutré, negldar saman með trénöglum og loklausar ; 
h'kfÖtin voru úr vaðmáH fjórskeftu; þar fundust og tré- 
krossar í kistunum og legsteinar, sumir með letri. Þessir 
kirkjugarðar eru allir frá tíundu öld, og væri því vert 
að rannsaka þá sem flesta og sem rækilegast. Vegna 
fátæktar og viðarleysis hafa h'kin oft verið lögð niður 
aðeins í vaðmálsumbúðum, en í engri kistu. Þegar ekki 
var hægt að ná í prest, voru þau >staursett« , sem 
kallað var ; staur var settur niður í moldina, alt niður 
að h'kinu; svo þegar náðist í prest, var staurnum kipt 
^PP > og þá rendi prestur vígðu vatni niður á líkið 
gegnum holuna og söng yfir. Þessi aðferð var víðar 
höfð en á Grænlandi ; í Gulaþingslögum er talað um hana. 
Atvinnuvegir og bjargráð. Það er svo sem auð- 
vitað, að mest var Hfað á sjóföngum og fiskiveiðum. 
Lax og silungur var nógur í ám og vötnum ; jafnhHða voru 
stundaðar einkum og sér í lagi selaveiðar og síldveiðar í 
fjörðunum og hvalveiðar, þegar því kom við; og var nóg til 
af aHs konar sjófangi, þótt stundum væri harðsótt. Oft fóru 
Grænlendingar langt norður með landi í ver, er þeir köH- 
uðu Greipar; 

Gumnar fóru i Greipar norðr, 
Grænlands er þar byggðar sporðr, 

segir í Skáldhelgarímum. Að Hggja þar í veri köHuðu 
þeir »norðrsetu«. Þar veiddu þeir einkum hval, og þar 
söfnuðu þeir rekavið. »Þar var einnin mest aflað sel- 
tjöru, því að selveiðin var þar öH nægri, heldur en 
heima í bygðum ; var brædd selfita borin í húðkeipa 
og uppfest við vind í útihjöHum , þar til þyknaði ; var 
síðan tilbúin sem vera átti«. Þessi lýsing er í ungu 
handriti, en hún er aHsennileg fyrir því. 

Svo lifðu menn af fuglaketi (rjúpum, lundum o. s. frv.), 
héraholdi, hreindýrum og hvítabirni. Rostungur var og 
veiddur, en hann var ekki ætur, en því meira verð 
voru tennurnar og húðin, svörðurinn, er hin ágætu 
svarðreip fengust af. Hvítir vahr veiddust og, og voru 
þeir kaupvara. Margs konar ætir fuglar voru þar og, 
og eggjatekja. 

Gnótt allra þessara dýra var'í sjálfu sér einhh't til 
þess að ala ekki meira mannfjölda, en hér var um að 
ræða. Og þó höfðu Grænlendingar sér fleira til viður- 
væris. Þeir höfðu ekki litla fjárrækt, einkum naut- 
pening. Það sýna hinar mörgu tóttir af hlöðum, fjósum, 
fjárhúsum, réttum, lambakróm og stekkjum, sem hafa 
fundist nálega á hverjum bæ. Heyafla hafa þeir getað 
haft bæði af túnunum og eins af fjalldölum og fjall- 
högum, sem víða kvað vera nóg af. Upp í fjöUum hafa 
þeir haft í seli um sumrum. I lýsingu ívars Bárðarsonar 
stendur, að í Vestri-bygð hafi fundist >nóg af hestum, 
geitum, nautum og sauðum« , þegar hún var undir lok 
Hðin , sem síðar segir. Því fleira má ætla að verið hafi 
í Eystri-bygð. Grænlendingar hafa því eflaust haft 
mjólkurtilbúning og ostagerð eigi allHtla; enda stendur 
með berum orðum í Konungsskuggsjá svo : » svá er 
sagt, at á Grœnalandi eru grös góð, ok eru þar bú 
góð ok stór, þvíat menn hafa þar mart nauta ok sauða; 
ok er þar smjörgerð mikil ok osta ; hfa menn við þat 
mjök, ok svá við kjöt ok við alls konar veiði«. 

Það er því óhætt að segja, að Grænlendingar hafa 
haft sér nógar bjargir, bæði á sjó og landi, og að það 
var ekki matarleysi, sem hefir dregið úr þeim þróttinn, 
eða orðið þeim að aldurtila. Hjá einum óbreyttum 
bónda fanst eitt sinn geymt í jarðhúsi sextíu slátur- 
gripir (krof), tólf vættir smjörs og skreið mikil að auki. 
Þetta var ekki lítill forði. 

Þar á móti segir það sig sjálft, að um kornyrkju gat 
ekki verið að tala svo að neinu næmi. Til þess var 
veðráttan of óblíð og sumarið of skamt. Þess er heldur 
ekki getið, að menn hafi að neinum mun haft sáð og 
akra, og ekkert staðarnafn bendir á slíkt. Svo segir 
og aftur í Konungsskuggsjá : »ætla ek þat land lítit af 
því fram flytjask, en þó eru þeir menn þar, er helzt eru 
ágætastir ok ríkastir kallaðir, at þeir leita við fyrir freistni 
sakir at sá; en þat er þó mestr fjöldi á því landi, er eigi 
veit, hvat brauð er, ok aldregi sá enn brauð«. Þetta er 
vafalaust hverju orði sannara. Af þessu leiddi aftur, 
að ölgerð gat ekki verið til að neinu ráði. Bæði var 
það korn (malt), sem flutt var úr Noregi, sjálfsagt ætíð 
af skornum skamti, endá gátu aðeins stöku menn kom- 
ist yfir birgðir af því, og svo gátu oft Hðið mörg ár 
á milli, svo að ekkert skip kom til Grænlands, hvorki 
með korn né annað. Olteiti var því ekki oft meðal manna 
og drykkjuveizlur sjaldgæfar, enda er til marks um það 
saga sú, er hér greinir, og er hún fullgreinileg og ekki 
óskemtileg. Það kom eitt sinn skip af hafi, og bauð 
Eiríkur rauði kaupmönnum til sín af stórmensku sinni. 
— >Líkaði kaupmönnum vel með Eiríki um vetrinn; en 
er dró at jólum, tók Eiríkr at verða óglaðari en hann 
átti vanða til. Eitt sinn kom Karlsefni at máli við Eirík 
ok mælti : 'er þér þungt, Eiríkr } ; ek þykkjumk finna, 
at þú ert nökkuru fálátari en verit hefir, ok þú veitir 
oss með mikilli rausn, ok erum vér skyldir at launa 
þér eptir því, sem vér höfum föng á. Nú segðu, hvat 
ógleði þinni veldr'. Eiríkr svarar : 'Ér þiggið vel ok góð- 
mannliga; nú leikr mér þat eigi í hug, at á yðr hallisk 
um vár viðskipti; hitt er heldr, at mér þykkir ilt, ef 
þat er spurt, at þér hafið engi jól verri haft en þessi, 
er nú koma í hönd'«. Karlsefni segir svo, að þeir kaup- 
menn hafi bæði malt. mjöl og korn á skipi sínu, og 

það sé Eiríki alt til reiðu; svo var haldin jólaveizla — 
»ok varð hon svá skörulig, at menn þóttusk trautt sh'ka 
rausnarveizlu sét hafa í fátæku landi«. Betur tókst til 
fyrir Þorkeli , sonarsyni Eiríks ; hann hafði birgt sig 
með korni, og lét — um 1026 — gera öl og halda dýr- 
leg jól, og það »gerði hann sér til ágætis, því at sjaldan 
váru drykkjur á Grænlandi«. Það er með öðrum orðum, 
enginn annar, en stöku höfðingjar hafa getað, og þá 
endrum og eins, látið heita öl, og flestir Grænlendingar 
hafa því ekki fremur bragðað öl en brauð. Það má því 
óhætt fullyrða, að sjaldan muni hafa sést drukkinn Græn- 
lendingur, og að ekki muni þar hafa þurft að prédika 
bindindi. Sýnir þetta Ijósa mynd af einni hlið félagsh'fsins 
á Grænlandi. 

Þá var verzlun einn af atvinnuvegunum, en verzl- 
unin var að mestu frá því fyrsta í höndum Norðmanna 
og íslendinga. Haffær skip gátu Grænlendingar ekki 
smíðað að neinum mun, og svo týndust skip oft, er 
fóru milli Grænlands og útlanda. Sumarið 11 89 fór As- 
mundur kastanrazi til Noregs (en hrakti þó fyrst til 
Islands)^, skipið var eflaust gert á Grænlandi, en í því 
var ekki einn einasti nagli af járni, heldur aðeins tré- 
naglar og að öðru leyti »sinbundið« (samanfest með þráð- 
um af sini) ; skipið fórst á leiðinni frá íslandi til Noregs 
sumarið eftir. Af járni hafa Grænlendingar ekki haft 
meiri birgðir en af korni; þess vegna var þeim það 
svo dýrmætt. Einu sinni braut skip þar við land ; þeir, 
sem fundu skipshræin, hirtu vandlega allan járnsaum, 
en hitt alt létu þeir eiga sig. Auðvitað heíir slík fátækt 
haft ýmislegt í för með sér, er miður þægilegt var, og 
mótað daglegt líf á nokkuð annan veg en annars staðar, 
þar sem betur átti sér stað og um auðugri garð var að 
gresja. Eftir því sem tímar liðu, urðu grænlenzku skipin 
færri og færri, og allar samgöngur voru undir því komnar. 



28 Grænlendinga saga. 

hvort Norðmenn ráku verzlun til landsins eða ekki. 
Um það má aftur lesa greinilega lysing í Konungsskugg- 
sjá, og viljum vér aftur taka upp orð hennar. Eftir að 
Faðir hefir sagt Syni, að orsakir til Grænlandsfara sé 
fyrst mannsins náttúra, sú að fara þangað, sem mikils 
cr háska von og gera sig af því frægan; þarnæst for- 
vitni og löngun til að kanna ókunna stigu, og loks von 
um féföng, segir hann: >En á Grœnalandi er svá, sem 
þú mátt vánu nær vita, at alt þat, sem þangat kemr 
at öðrum löndum, þá er þar dýrt, því at þat land liggr 
svá í fjarska við önnur lönd, at þangat fara sjaldan menn. 
En hvetvetna þat sem þeir skulu landinu með hjálpa, þá 
vcrða þeir þat alt at kaupa af öðrum löndum, bæði járn 
ok svá við allan þann, sem þeir skulu hús af gera [þetta 
mun vera dáh'tið of freklega talaðj. En þenna fjárhlut 
flytja menn þaðan móti sínum varningi: bukkavöru ok 
nautavöru [þ. e. bukka-skinn og nautshúðir] ok selahúðir, 
ok reip þau, er fyr rœddum vér um, er menn rista af 
fiskum þcim, cr rostungr cr kallaðr, ok svarðreip heita, 
ok tcnnr þcirra«. Þarna cru auðæfi Grænlendinga í stuttu 
máli talin, gjaldeyrir þcirra og gcrsemar. Þcgar Einar 
Sokkason fór til Norcgs að útvcga biskupsstólinn, var 
hann svo hygginn að hafa með sér »tannvöru mikla ok 
svörð at heimta sik fram við höfðingja*. Hann vissi, 
hvað þeim kom. Þcssar vörur voru einu nafni kallaðar 
>grænlenzkur varningur* ; þar til hcyrði og vaðmál. Með 
þcss konar varningi var tíund borguð og konungsskattar. 
Landið cr kallað >fátækt« stundum, cn það er ckki svo 
mikið að marka, því að svo var oft ísland kallað og 
Norcgur mcð. Og ckki var fátækt borin fyrir í bréfi 
frá 1276 um tíund til krossferðar til þcss að krcfja 
ckki tíundar af landinu, hcldur það, að það var svo 
langt burtu og hafið svo torsóttlegt, að varla varð kom- 
ist fram og aftur á minna en fimm árum. Þótt þetta sé 

orðum aukið , sýnir það þó , að ferðir voru farnar að 
verða sjaldnari og sjaldnari, eftir því sem nær dró 1300, 
verzlun stopulari og aðflutningar minni. Enn Ijósara verður 
þetta af öðru bréíi frá 1 308 til Þórðar biskups í Görðum ; 
þar gerir Arni biskup í Björgvin ráð fyrir því, að and- 
lát Eiríks konungs hafi ekki frést til landsins, en hann 
var dáinn níu árum áður (1299). 

Hversdagslegt h'f hefir verið næsta líkt því, sem var 
á Islandi og er. A sumrum voru heyannir aðalvinnan, 
auk veiða, sem voru alt árið um kring. A vetrum var 
tó- og ullarvinna aðalstarfið í heimahúsum. Allmikið af 
snældusnúðum hefir fundist í rústum. Til heimavinnu 
má og eflaust telja tilbúning kera, potta og annara íláta 
úr steintegund, er kallaður var tálgusteinn. »A þeirri 
ey« (Hreinsey), segir Ivar, »er beztur tálgusteinn, sem 
til er á Grænlandi* ; segir hann, að hann sé svo góður 
af náttúrunni, að þar af megi gera potta og könnur og 
sé stöðugt svo harður, að eldur vinni ekki á honum, 
og að úr honum sé gcrðar svo miklar könnur, að þær 
rúmi tíu eða tólf tunnur. Eins og nafnið ber með sér, 
mátti tálga steininn með knífi og fara með sem vildi. 
I rústunum hafa fundist mörg brot af kerum og ílátum 
úr tálgusteini. Ýms verkfæri úr beini (í stað járns) hafa 
menn eflaust haft, og þá einkum beini úr hval. 

Um fatnað og herklæði er lítið að segja. Menn 
hafa klæðst ullarfötum og skinnfeldum eins og annars 
staðar á Norðurlöndum og hafa þau eflaust verið með 
sama sniði og þar. Af vopnum og herklæðum hefir 
fátt verið til yfirleitt, og því færra, sem lengur leið. 
Arið 1132 er »forn spangabrynja* með öðru boðin í 
bætur eftir veginn mann, og lítur út fyrir, að hún 
hafi verið talin boðleg, þótt forn væri, þótt sá, sem 
við átti að taka, vildi ekki nýta hana, cn það var Norð- 
maður. 

Um skemtanir hefir verið fátt, ekki sízt vegna þess, 
hvað landið var strjálbygt. Öldrykkjur og gildi hafa, 
eins og áður var sagt, verið örsjaldan haldin, og þá að- 
eins á stöku bæjum. Þó hafa vinaboð átt sér stað, og 
menn hafa þá skemt sér eftir föngum með samræðum 
um daginn og veginn, og efalaust líka með því að segja 
sögur og hafa upp gömul (og ný) kvæði, þeir sem það 
kunnu, ennfremur með tafli. Um frumlega kvæðagerð 
skal síðar talað. Á alþingi Grænlendinga á sumrin hafa 
mcnn komið úr öllum áttum eins og á íslandi, og 
hefir það verið aðalsamkomustaður manna eins og þar, 
og haft líka þýðingu. Þar voru sagðár sögur og nýj- 
ungar. Þar segir Fóstbræðrasaga að Þorgrímur trölH 
hafi setið á stóli og allur þingheimur umhverfis og 
hlustað á frásögn hans um dráp Þorgeirs Hávarssonar, 
er hann >sagði vel frá ok skemtilega«. Þá kom alt í einu 
skúr mikil og Þormóður fékk færi á Þorgrími og veitti 
honum banasárið. Með þingmönnum hafa svo fréttirnar 
breiðst út um landið til hinna, sem heima sátu. 

Það er ekkert efunarmál, að þetta líf með fjarlægðinni 
manna á milli, skemtanaleysi og strjálbygðin hefir hlotið 
að hafa haft mikil áhrif á lunderni manna og líferni. 
Kyrkingur í andlegu lífi, þröngsýni og drungi hlaut að 
verða afleiðingin ásamt með alvörugefni og hljóðlyndi. 
Lífið gat ekki orðið annað en daglegt strit fyrir lífsupp- 
eldinu. I þessu félagslífi gátu ekki fæðst menn með 
háfleygum gáfum, ríkri andagift, er gæti ritað bækur 
og ort kvæði, er héldi nafni þeirra uppi um aldur og 
æfi eða gæti þeim orðstír á við þann, er Islendingar 
gátu sér fyrir rit sín og kvæði. 

Samfara þess konar lífi fer einatt trú á yfirnáttúrlega 
hluti, galdra og forneskju og ýmis konar hjátrú. Sögur 
þær, er snerta Grænland (Eiríkssaga, Fóstbræðrasaga 
o. s. frv.) bera vott um alt þetta. Forneskja var það, 

að Gamli og Gríma , er bjuggu í Eiríksfjarðar botni , 
höfðu Þórs líkneski á stólsbrúðum sínum, og ekki var 
það nema viðbárur, er Gríma skýrði það svo, að hún 
kæmi sjaldan til kirkju (og hefir það víst verið satt), 
en Þórs líkneski, er hún mætti brjóta og brenna, minti 
hana svo miklu fremur á mátt þess , > er skapat hefir 
himin ok jörð ok alla hluti*. Göldrótt var Þórdís á 
Löngunesi, er fór gandreiðir á næturþeli til að verða 
vís ýmsra hluta. Trú á afturgöngur kemur kynlega í 
Ijós í frásögninni um hið undarlega sóttarfar í Lýsu- 
firði í Vestri-bygð (Eiríkssaga) ; þar dóu margir og 
gengu aftur og sáust ganga Ijósum logunum. Dauð 
kona kemur tíl manns í rúminu og vill undir klæðin 
hjá honum ; hún er tekin höndum og bolöxi lagt fyrir 
brjóst henni, og alt þar fram eftir götunum. Líkt finst 
og annars staðar, t. d. á Islandi (Eyrbyggja, Fróðár- 
undur og fl.), én þó er þetta nokkuð með öðru móti á 
Grænlandi en Islandi. 

Af þessu er ekki að undra, þótt völur (stafberandi 
spákonur og seiðkonur) hafi þróast þar. Enda finst 
hvergi í öllum íslenzkum sögum jafnrækileg lýsing á 
völu, sem í Eiríkssögu, og tökum vér hana hér upp í 
heilu líki , því að hún er svb merkileg og einkennileg. 

»1 þenna tíma var hallæri mikit á Grœnlandi. Höfðu 
menn fengit lítit, þeir sem í veiði-ferð höfðu verit, en 
sumir eigi aptr komnir. Sú kona var þar í bygð, er 
Þorbjörg hét, hon var spá-kona ; hon var kölluð Lítil- 
völva. Hon hafði átt sér níu systr, ok váru allar spá- 
konur, ok var hon ein eptir á lífi. Þat var háttr Þor- 
bjargar á vetrum, at hon fór á veizlur, ok buðu menn 
henni heim, mest þeir er forvitni var á um forlög sín 
eða árferð ; ok með því at Þorkell var þar mestr bóndi, 
þá þótti til hans koma at vita, hve nær létta mundi 
óárani þessu, sem yfir stóð. Þorkell býðr spákonu þang- 

at, ok er henni búin góð viðtaka, sem siðr var til, þá 
er við þess háttar konu skyldi taka. Búit var henni há- 
sæti ok lagt undir hœgindi ; þar skyldi í vera hœnsa- 
íiðri. En er hon kom um kveldit ok sá maðr, er ímóti 
henni var sendr, þá var hon svá búin, at hon hafði 
yfir sér tugla-möttul blán, ok var settr steinum alt í 
skaut ofan. Hon hafði á hálsi sér gler-tölur. Hon hafði 
á höfði lambskinns-kofra svartan ok við innan kattar- 
skinn hvítt. Staf hafði hon í hendi, ok var á knappr; 
hann var búinn messingu ok settr steinum ofan um 
knappinn. Hon hafði um sik hnjósku-linda, ok var þar 
á skjóðu-pungr mikill ; varðveitti hon þar í taufr, þau 
er hon þurfti til fróðleiks at hafa. Hon hafði kálfskinns- 
skúa loðna á fótum ok í þvengi langa ok sterkliga ; 
látúns knappar miklir á endunum. Hon hafði á höndum 
sér kattskinns-glófa , ok váru hvítir innan ok loðnir. 
En er hon kom inn, þótti öllum mönnum skylt at 
velja henni sœmiligar kveðjur; en hon tók því eptir 
sem henni váru menn skapfeldir til. Tók Þorkell bóndi 
í hönd vísenda-konunni , ok leiddi hana til þess sætis, 
er henni var búit. Þorkell bað hana þá renna þar aug- 
um yfir hjörð ok hjú ok hýbýli ; hon var fámálug um 
allt. Borð váru upp tekin um kveldit, ok er frá því at 
segja, at spákonunni var matbúit. Henni var gerr grautr 
af kiðja-mjólk, en til matar henni váru búin hjörtu ór 
allskonar kvikendum, þeim sem þar váru til. Hon hafði 
messingar-spón ok kníf tann-skeptan tvíhólkaðan af 
eyri, ok var af brotinn oddrinn. En er borð váru upp 
tekin, gengr Þorkell bóndi fyrir Þorbjörgu ok spyrr, 
hversu henni virðiz þar hýbýli eða hættir manna, eða 
hversu fljótlega hann mun þess víss verða, er hann 
hefir spurt eptir ok menn vildu vita. Hon kveðz þat 
ekki mundu upp bera fyrr en um morguninn, þá er 
hon hefði sofit þar um nóttina. En eptir at áliðnum 

degi var henni veittr sá umbúningr, sem hon skyldi til 
at fremja seiðinn. Bað hon fá sér konur þær, sem kynni 
frœði þat , er þyrfti til seiðinn at fremja ok Varðlokkur 
heita. En þær konur funduz eigi. Þá var at leitat um 
bœinn, ef nökkur kynni. Þá svarar Guðríðr: hvárki em 
ek fjölkunnig né vísenda-kona , en þó kendi Halldís 
fóstra mín mér á Islandi þat frœði, er hon kallaði Varð- 
lokkur. Þorbjörg svaraði : þá ertu fróðari, enn ek ætlaða. 
Guðríðr segir: þetta er þess konar frœði ok atferli, at 
ek ætla í öngum atbeina at vera, þvíat ek em kona 
kristin. Þorbjörg svarar : svá mætti verða, at þú yrðir 
mönnum at liði hér um, en þú værir þá kona ekki at 
verri ; en við Þorkel met ek, at fá þá hluti hér til, er 
þarf. Þorkell herðir nú at Guðríði, en hon kveðz mundu 
gera, sem hann vildi. Slógu þá konur hring umhverfis, 
en Þorbjörg á uppi seið-hjallinum. Kvað Guðríðr þá 
kvæðit svá fagrt ok vel, at engi þóttiz fyrr heyrt hafa 
með fegri raust kveðit, sá er þar var. Spákona þakkar 
henni kvæðit ok kvað margar þær náttúrur hingat at 
hafa sótt ok þótti fagrt at heyra þat er kveðit var, er 
áðr vildi frá oss snúaz ok oss öngva hlýðni veita ; en 
mér eru nú margir þeir hlutir auðsýnir, er áðr var 
bæði ek ok aðrir dulðir. En ek kann þat at segja, at 
hallæri þetta mun ekki haldaz lengr en í vetr, ok 
mun batna árangr, sem várar. Sóttarfar þat, sem lengi 
hefir legit, mun ok batna vánu bráðara. En þér, Guð- 
ríðr, skal ek launa í hönd liðsinni þat, sem oss hefir aí 
staðit, þvíat þín forlög eru mér nú öll gl0ggsæ. Þat 
muntu gjaforð fá hér á Grœnlandi, er sœmiligast er til, 
þóat þér verði þat eigi til langæðar, þvíat vegir þínir 
liggja út til íslands, ok mun þar koma frá þér ættbogi 
bæði mikill ok góðr, ok yfir þínum ættkvíslum mun 
skína bjartr geisli; enda far nú vel ok heil, dóttir mín. 
Síðan gengu menn at vísenda-konunni , ok frétti hverr 

3 — Finnur Jónason: Grœnlendinga saga. 



^^ Grænlendinga saga, 

eptir því, sem mest forvitni var á ; var hon ok góð af 
frásögnum ; gekk þat ok lítt í tauma, er hon sagði. 
Þessu næst var komit eptir henni af öðrum bœ, ok 
fór hon þá þangat. Þá var sent eptir Þorbirni, því at 
hann vildi eigi heima vera, meðan sh'k heiðni var 
framin. Veðrátta batnaði skjótt, þegar er vára tók, 
sem Þorbjörg hafði sagt«. 

Það er varla vafasamt, að völur þær, er hér getur 
um , eru komnar beina leið frá Noregi ; á Grænlandi 
hafa þær fundið, að þær gátu komið við vísindum sín- 
um ; þar var þeim trúað og þar gátu þær lifað og látið, 
eins og þeim líkaði. Það er einkennilegt að taka eftir 
því, að völvan hefir skjóðupung og þar í »taufr« sín ; 
hvaða þing það hafa verið , er auðvitað ekki hægt að 
segja, en þess má geta, að í Danmörku hefir fundist 
eirker lítið , vandlega lokað , er í voru þessir hlutir : 
framtönn úr hesti, nokkuð sködduð, partur af krónu af 
tönn (líklega úr hesti), nokkur bein úr hreysiketti, 
partur af klólið, líklegast af gaupu, bein úr ungu spen- 
dýri, partur af fuglsbarka, nokkrir hryggjarliðir úr högg- 
ormi, brendir beinstúfar, dálítið af reynisgrein og kola- 
moli, nokkrir smásteinar og eirmolar; ogískjóðu frá 
öðrum stað fanst höggormshali, kuðungur, trébútur með 
sérstöku sniði , brot af raftölu og rauðum steini, flís af 
tinnu, valskló, og leðurhylki með neðra skolti af íkorna- 
unga og smásteinum, vöfðum innan i blöðru (S. Miiller : 
Vor Oldtid, bls. 422 — 23). Alt þetta er efalaust »taufr«, 
það er verkfæri til að vinna með seið og galdur. Eink- 
um kemur hið síðara dæmi vel heim við lýsinguna 
í sögunni (skjóðupungr). — Um kvæðið varðlokkur 
verður ekkert með vissu sagt, nema að það hefir ver- 
ið kvæði til þess að >lokka« að sér anda (spásagnar- 
anda), til þess að láta þá segja sér um örlög og 
ókomna tíma. 

Þótt nú eigi megi gera ráð fyrir miklu andlegu lífi 
hjá Grænlendingum , er hins vegar ekki svo að skilja , 
sem þeir hafi verið sneyddir öUu þess konar lífi. En 
ekki eigum vér, svo vitað sé, nokkurn staf, skrifaðan 
með grænlenzkum penna ; og hitt er eins víst, að sögur 
þær og þættir, er til eru um Grænland, eru ritaðar á 
íslandi. Hitt vitum vér, að á Grænlandi voru skáld ; 
Skáldhelgi var reyndar Islendingur, en hann var á Græn- 
landi lengst af ; ekkert er nú til af vísum hans, en þær 
voru til í sögu hans, er nú er töpuð, en rímurnar út 
af henni eru enn til. Skáldhelgi átti launson, er hann 
vildi ekki kannast við fyrst. En þegar hann htíyrði son 
sinn bregða fyrir sig vísu (»Hvaðan er kominn úr Höfða 
ætt I hróðr að glópi þínum.^«), og piltuirinn sagði: 

>Berr þú af þvi ábyrgð eÍDn 
alla af minni hendic 

vaknaði Helgi við, að Þorbjörn — svo hét sonurinn — 
var hans son. Sveinn nokkur er til nefndur, er ort hafi 
Norðrsetudrápu, það er, kvæði um vistardvöl norður í 
Greipum ; úr þessu kvæði eru til nokkur vísuorð um storm 
og sægang ; en hvort þessi Sveinn hefir verið borinn á 
Grænlandi eða eigi, vita menn ekki. Enn fremur bendir 
háttarnafnið »inn grænlenzki háttur* — í Háttatali — á 
sjálfstæða meðferð bragarhátta og þá á kveðskap líka. 
I Eiríkssögu er nefndur Þórhallur veiðimaður og til- 
færðar tvær dróttkvæðar vísur eftir hann. 

Langmerkastur vottur um kvæðagerð á Grænlandi er 
þó það, að meðal Eddukvæðanna er eitt, er nefnist 
>Atlamál hin grænlenzku* *. Það er eitt með lengstu 
kvæðunum, og er að mörgu harðla einkennilegt. Það 
skýrir frá því, er Atli konungur bauð heim mágum 

* Atlakviða, sem ritarinn af misgá lika kallar >grænlenzkac, getur 
af mðrgum ástæðum með engu móti verið ort á Grænlandi. 

sínum, Gjúkasonum, af sviksamlegum hug og ætlaði að 
drepa þá. Það gerði hann og, þegar þeir komu; Guðrún 
hefnir þeirra og drepur tvo sonu sína og Atla og lætur 
hann drekka öl af hausum þeirra gulli búnum og síðan 
lét hún drepa Atla. Kvæðið er víða með myrkum blæ 
og þungbúið ; þar kemur fram hvert grimdarverkið á 
fætur öðru, og sonadrápinu er lýst á fremur hryllilegan 
hátt og með h'tt fegruðum orðum. Atli og Guðrún send- 
ast á bituryrði, eða rífast á þann hátt, sem annars ekki 
finst í eddukvæðunum. I kvæðinu eru miklar mála- 
lengingar og nákvæmlega sagt frá öllu, orðum og at- 
vikum; í öðrum kyæðum er frásögnin miklu styttri og 
kjarnmeiri. I þessu liggur aldursmunur kvæðanna. Atla- 
mál geta ekki verið eldri en frá elleftu öld. Að þau 
séu grænlenzk, sýnir einn af draumunum, sem getur um ; 
mann dreymir björn eða hvítabjörn, og þetta er þýtt sem 
draumur um »hregg austan«. A Islandi var slíkur draum- 
ur með slíkri þýðingu óhugsanlegur, en hann sýnir, að 
kvæðið er til orðið þar, sem svo mikið var af hvíta- 
björnum, að menn voru altaf hræddir við þá (smbr. 25. 
kap. í Flóamanna sögu). En kvæðið er líka í samræmi 
við hugsunarhátt og sálarfar Grænlendinga , sem áður 
er um talað. Það gefur oss mynd af þröngsýni þeirra. 
Guðrún drottning er kölluð húsfreyja, Glaumvör, kona 
Gunnars, veitir gestum beina (sýsti of þörf gesta), eins 
og hver önnur bóndakona, eins og Gunnar hefði ekki haft 
þernur til þess. Hér er margt um drauma og trú á þá, 
sem reyndar sýnir ekki neitt sálarþrÖngsýni í sjálfu sér. 
Gjúkasynir fara íimm saman á stað — en voru þó hálfu 
fleiri til — , alveg eins og hver bóndi mundi gera ; að 
hugsa sér, að Gunnar hafi ekki haft fleiri en tíu menn, 
eða tæplega það, er grænlenzk þröngsýni. I fullu sam- 
ræmi við þetta er það, að skáldið lætur Atla fárast um, 
að þeir — hann og hans menn — hafi verið þrjátíu. 

og nú sé ekki nema ellifu eftir — »ór er þar brunnit* ! 
Og þetta er hinn voldugi Húnakonungur, og allur hans 
þúshundraða liðsafli ! En á Grænlandi voru þrjátíu manns 
á heimili eflaust margt. Þegar svo Gjúkasynir fóru á stað 
— fimm saman — , eiga þeir leið yfir f j ö r ð — á Grænlandi 
var aldrei varla farið nema á fjörðum og yfir — , og þá 
sigla þeir ekki, nei, þeir róa, en róa duglega: 

>Róa námu riki, 
rifú kjðl hálfan, 
beystu bakföllum, 
brugðusk heldr reidir ; 
hömlur slitnudu, 
háir brotnuðu ; 
gerðu-t far festa, 
áðr þeir frá hyrfi*. 

Að þeir eru konungar með konungssál á víst þetta 
rausnarlega hirðuleysi að sýna, að þeir festu ekki fleyt- 
una: það hefði enginn Grænlendingur gert. — Og svo 
mætti nefna fleira. Alls staðar vantar skáldlega háfleygi 
til þess að gera persónurnar að þeim hugsjónarhetjum, 
sem þær eru í flestum öðrum kvæðum. Kvæðið dregur 
þær og atburðina niður úr þeim hugsjónarhimni, sem 
edduskáldin lifa annars að mestu í , og niður í hið 
hversdagslega líf og þrönga hugsunarhátt, sem vér eig- 
um svo hægt með að skilja, að verið hafi á Grænlandi. 
Þar voru utanferðir víst næsta sjaldgætar og því lítið 
tækifæri til þess að sjá hið mikilfenglega í umheimi, 
og sjaldan mögulegt að verða fyrir lífgandi áhrifum, er 
gætu hafið sál og sjón upp frá sér sjálfum og sínum 
hversdagsathöfnum. Þó er ekki því að neita, að í kvæð- 
inu bregður fyrir góðum lýsingum, kjarnyrtum vísum 
og góðu orðalagi ; en sumt af þessu á eflaust rót sína 
í eldri kvæðum, er höfundurinn hefir kunnað og notað. 
Samgöngurnar við Noreg, sem í fyrstu voru miklu fjör- 

ugri en síðar, hafa átt þátt í þessari kvæðagerð. Með 
Norðmönnum hyggjum vér, að hin eldri kvæði hafi flust 
til Grænlands og efni þeirra (hetjusögurnar) ; hafi þau 
svo verið stæld og höfð til fyrirmyndar nýjum kvæðum. 
Efnið sjálft var oft sagt með mismunandi móti, og svo 
voru gerð ný kvæði út af þeirri sögusögn, er dáh'tið 
var öðru vísi en hin, er fyr hafði verið notuð í kvæði. 
Að fleiri kvæði en Atlamál ein hafi verið ort á Græn- 
landi, er vafalaust. En þau eru nú öll týnd, nema sum af 
eddukvæðunum — þrjú e&a. fjögur til — séu grænlenzk ; 
þau hafa svo að segja öll sömu einkenni sem Atlamál 
og eins og sverja sig í ættina ; en hér skal ekki frekar 
farið út í það mál. 

I Atlamálum er talað um rúnir, er Guðrún reist og 
sendi bræðrum sínum til aðvörunar. Hvort sem nú þetta 
bendir á, að menn hafi þekt rúnir á Grænlandi, eða 
ekki, þá er hitt víst, að menn hafa þekt þær þar og 
notað. Vér nefndum áður letur á legsteinum. Á Græn- 
landi hafa fundist nokkrar rúnaletranir. A ýmsum smá- 
munum hafa fundist fangamörk og stöku rúnir eða rúna- 
mörk; en lítið sem ekkert er.á þeim að græða. Merki- 
legri eru grafletrin. A steini frá Píerjólfsnesi hefir fundist 
rúnaletrið : 

1. Vigdís . M. d. hvílir . her . glede . guþ . sal . henar. 
A steini má lesa í latínuletri : 

2. her . huilir . hro . . . kol . grims . s . . . 

Loks má hér geta um rúnastein einn, er fanst langt 
norður frá (í Greipum.í*), á 72. stigi 55. mínútu norður- 
breiddar; letrið er allmerkilegt, en endirinn á því verður 
ekki alveg áreiðanlega lesinn : 

3. Elingr . Sikvaþs . sonr . ok . biane . tortarson . ok . 
enriþi . osson (Oddsson) . laugardag . in . fyrir . gakndag. 

hloþu . varda Síðast hafa menn viljað lesa ártal, 

en það er óvíst, hvort svo muni rétt vera. 

I. og 2. eru alveg íslenzk að málinii til. 3. hefir 
ýmsar orðmyndir, er valda því, að vafasamt getur verið, 
hvQrt það letur sé grænlenzkt ; tiHíkingin elingr = Ell- 
ingr (þ. e. Erlingr), biane = bianne (þ. e. Bjarne) virðast 
öllu heldur vera norskt mál, sömuleiðis sýnist hljóðstafa- 
samræmið (biane, -riþi, fyrir) að benda í sömu átt. Það 
verður því h'tið sem ekkert eftir, er sýnir oss græn- 
lenzkuna, en hún hefir varla getað verið mjög á annan 
veg en íslenzkan. Atlamál er ekki mjög að marka, því 
að þau eru skrifuð af Islending; en varla er hægt að 
finna nein sérleg afbrigði frá íslenzku máli, hvorki að 
mynd né merking, nema ef vera skyldi orðið hylda, 
sem aUir Islendingar vita hvað merkif og hvernig er 
haft. I kvæðinu er það haft um að skera Högna upp 
lifandi (Takið ér Högna | ok hyldið með knífi | skerið 
ór hjarta o. s. frv.). I slíkri merkingu hafa Islendingar 
varla nokkuru sinni getað haft orðið, sízt í skáldskap. 

Vera má, að við nákvæma rannsókn í kirkjugörðunum 
megi finna fleiri grafletur, og væri það æskilegt. 

Stjórn Hf. Mjög snemma hefir myndast á Grænlandi 
sams konar lýðveldi og á íslandi og eflaust með sama 
sniði. Þar var þing fyrir báðar bygðir, er hét Alþingi 
(í skjali 1389) og var haldið á hverju sumri í Görðum við 
Einarsfjörð, og var því líka nefnt Garðaþing. Þangað kom 
til allur múgur landsmanna, sem því kom við. Æzti 
embættismaðurinn var lögsögumaður, og sýnist hann ætíð 
að hafa búið í Brattahlíð. Eftir að land kom undir kon- 
ung, hefir stjórnarskipun verið breytt þar líkt og á Is- 
landi, og komið lögmaður af konungs hendi. Því er 
Skáldhelgi nefndur »Iögmaður« í rímunum í stað lög- 
sögumanns (sama á sér oft stað í íslenzkum handritum). 
A þinginu hefir eflaust verið lögrétta — þótt hún sé aldrei 
nefnd — og svo dómur eða dómar ; hvernig þeim hefir 
verið fyrir komið, vita menn ekki. Fjórðungsdóma getur 

ekki verið um að tala, og hefir því líklega verið einn 
dómstóll eða tveir, sinn fyrir hvora bygð. I lögréttu á 
Islandi voru goðar, og um goða er líka talað á Græn- 
landi, og hafa þeir víst haft sömu störf. A þing komu 
goðar með þingmönnum sínum og víst er það, að oft 
réð aflinn — fjöldi þingmanna, er fylgdu goðunum — úr- 
slitum mála, ekki síður en á Islandi, sem sjá má af Græn- 
lendingaþætti. Sami þáttur sýnir og, að einatt gat orðið 
róstusamt á þingi; manndráp og málaferli voru alltíð 
þar sem annars staðar, en litlar fara þó sögur af því 
samtals. Þeir, sem sekir voru dæmdir, áttu engan kost 
annan en fara í óbygðir og hafast þar við. Einu sinni 
er talað um þrjátíu seka menn í flokki, og má geta 
nærri, að þeir hafa ekki verið aufúsugestir, þar sem þá 
bar að. Enda hefir h'f þeirra varla verið öfundsvert. 

Einstöku sinnum er talað um lög Grænlendinga ; 
þessi lög hafa h'ka eflaust verið sniðin eftir íslenzkum 
lögum; og á einum stað í Grágás er jafnvel beinlínis 
bent til þess, að sömu lög hafi gengið á Grænlandi 
(þau eru kölluð v á r 1 ö g), og annars staðar er gert ráð 
fyrir hinu sama. Það er h'ka auðséð, að litlu þurfti að 
breyta; líf og landslag var svo líkt hvað öðru. Einnig 
sést þetta af því, að Magnús lagabætir ákvað, að Jóns- 
bók skyldi og gilda á Grænlandi. Þetta hefði ekki getað 
átt sér stað, ef hin eldri lög hefði ekki verið hér um 
bil eins og lífið hér um bil hið sama í hvoru tveggja 
landi. 

IV. 

Grænlands saga eftir 1300. 

Saga landsins er eftir 1300 ekki mikið annað en 
hrakfalla bálkur og hörmunga saga ; er það því sárgræti- 
legra, sem það er ekki óblíðu náttúrunnar að kenna, 

að þessi litla nýlenda leið undir lok, heldur kom það 
til af manna völdum, og það á tvennan hátt. 

Vér drápum áður á, að samgöngur við önnur lönd 

urðu minni og minni, eftir því sem tímar liðu, og vér 

sáum merki þess, hve strjálar þær voru orðnar um 1 300, 

og það heíir ekki batnað eftir það, heldur þvert á móti. 

Verzlunarástandið var herfilegt. Noregs konungur hafði 

fundið upp á því skaðræðisfyrirtæki að gera verzlunina 

við Grænland að nokkurs konar konunglegri einokun; 

cnginn mátti fara þangað og verzla, nema menn kon- 

ungs eða þeir, sem hann fal það (það var sama sem 

verzlun á Finnmörk eða líkt); og nú átti eitt skip, er 

vanalega er nefnt »knörrinn«, að fara milli landa. Þegar 

nú þetta eina skip varð afturreka, eða fórst — sem oft 

er getið um í annálum — , má nærri því geta, hvernig 

ástandið var og hlaut að verða. Þessi einokun komst á 

1 294, og var stranglega endurtekin og ítrekuð af Magnúsi 

smekk 1348, og aftur enn síðar af Eiríki af Pommern 

1425*. Nú liðu oft mörg og löng ár, svo að engan út- 

lendan mann bar að landinu, engar fréttir komust þangað 

eða þaðan. Bæri svo eitthvert skip að, var ekki að furða, 

þótt veslings fólkið bryti öll boð. Arið 1389 kærir Há- 

kon Jónsson það fyrir Margrétu drottningu, að Islend- 

ingar hafi siglt til Grænlands og verzlað þar í óleyfi 

hennar ; en þeir — íslendingar — sóru með fullum bókar- 

eiði, »að þeir váru á alþingi á Grænlandi, er almúginn 

tók samheldi, að engir austmenn, sem þar váru komnir, 

skyldi fá kost að kaupa, utan þeir keyptu annan græn- 

lenzkan varning meðr« ; þeir þorðu ekki að taka við 

* Þrátt fyrir alt var herjuð út úr hinu fátæka fólki krossferðar- 
tíund 1327, er goldin var i tannvöru; helminginn af and- 
virðinu fékk reyndar Magnús konungur til herferðar gegn 
Rússum. Arið 1345 var Grænlendingum þó hlíft við auka- 
tíund. Þó það! 

grænlenzkum varningi, en buðust til að taka góðs til 
krúnunnar, en það fengu þcir ekki, af því að þeir höfðu 
engin bréf um það. Þeir voru svo sýknaðir af ákærunni. 
Þetta atvik sýnir fyllilega, hvernig þá var komið. Arið 
1484 er sagt, hvort sem það er nú satt eða ekki, að 
þjóðverskir kaupmenn hafi drepið alla þá menn, um 40, 
er kunnu leið til Grænlands; og er þá svo að skilja, 
sem þá hafi tekið fyrir siglingar til landsins fyrir fult 
og alt; en vera má, að það hafi verið miklu fyr. Ný- 
lega hefir fundist páfabréf nokkurt, ritað 1492, um Græn- 
land. I bréfi þessu stendur, að varla muni menn hafa 
komið til landsins í síðustu 80 árin (þetta er þó h'klega 
orðum aukið), og að þar hafi hvorki biskup verið né 
prestar; af þessu séu flestir gengnir af kristinni trú 
eða hafi engar minjar hennar nema altarisdúk, er sé 
sýndur einu sinni á ári (h'klega í Görðum). Segir þar 
ennfremur, að munkur nokkur af Benediktsreglu hafi 
boðist til að fara til landsins að boða þar trú og bæta 
siðu manna. Því miður h'efir ekkert orðið úr þessu, og 
um þetta leyti og upp frá því má segja, að grænlenzka 
nýlendan sé með öllu horfin úr sögunni, þótt vitundin um 
tilveru hennar hafi ekki verið tvnd með öllu á Norður- 
löndum. 

Aðalorsökin til þess, að hún leið undir lok var þó 
ekki sú, að samgöngurnar rénuðu og hættu, heldur önnur. 

Ari getur um SkræHngja þjóð í sinni bók, er hafi 
farið um þær slóðir, er Eiríkur rauði bygði. Hér er 
bent á þá hættu, sem mest var og verst reyndist. 
SkræHngjar þeir, eða Eskimóar, sem nú byggja landið, 
áttu upprunalega heima í Ameríku. Þaðan eru þeir 
komnir til Grænlands ; um langa tíma ber ekkert á 
þeim; þeir gera ekki vart við sig um margar aldir. 

Um miðja þrettándu öld hafa menn þó víst haft ein- 
hver kynni af þeim. I bréfi til Arnalds prests, er verið 

hafði á Grænlandi, frá Halldóri nokkrum presti, er skýrt 
frá því, að 1266 hafi prestar gert skip norður sem lengst, 
og er það auðséð, að tilgangurinn var að njósna um Skræl- 
ingja; en þeir fundust engir í það sinn, og komu menn 
svo búnir aftur. En það er ekki vafi á því, að Skrælingjar 
hafa nokkru eftir þetta flust yfir til Grænlands mjög 
norðarlega, og að þeir hafa smám saman færst suður 
á við, unz þeim lenti saman við Vestri-býgðarmenn. 
Hvernig með þeim hefir farið, hafa menn engar sögur 
af. En þeir voru síður við því búnir að eiga í ófriði 
við þá menn, er stóðu svo vel að vígi sem Skræl- 
ingjar eflaust hafa gert. Arið 1341 kom til Garða maður, 
er hét ívar Bárðarson, norrænn maður, og var þar ráðs- 
maður langa tíð. Hann hefir samið merka Grænlands- 
lýsingu, sem enn er til, þó ekki á frummálinu. Nokkru 
eftir 1341 var hann sendur til Vestri-bygðar til hjálpar 
mönnum; en þegar þar kom, fundust engir menn lífs: 
bygðin var eydd að öllu, nema þar fanst alls konar 
kvikfénaður. En þá lítur út, sem Skrælingjar hafi heldur 
ekki verið þar eða hafi þá ekki verið búnir að taka sér 
þar bólfestu. En þegar ívar samdi eða sagði fyrir lýs- 
ingu sína um 1380, sátu Skrælingjar — eftir orðum hans — 
í allri Vestri-bygð, og um sama leyti hefir þeim lent 
saman við Eystri-bygðarmenn í fyrsta sinni. Þeir hafa 
einlægt mjakast suður á bóginn. 1379 er sagt þeir hafi 
herjað á Grænlendinga, drepið af þeim átján menn og 
haft tvo drcngi burt með sér. Návistir þeirra vottar og 
smásaga ein um Björn Jórsalafara, er var 1385 — 87 á 
Grænlandi — hann hafði rekið þangað — ; hann á að hafa 
hjálpað >tveim tröllum [auðsjáanlega er hér átt við hina 
digraldalegu Eskimóa], ungum systkinum, úr flæðiskeri, 
þau er honum sóru trúnaðareiða .... Það þótti skessunni 
sér mest veitt, þá cr húsfrúin lofaði henni að hampa 
og leika sér að sveinbarni því, er húsfrúin hafði þá ný- 

alið. Hún vildi og hafa fald eftir húsfrúnni, en skautaði 
sér með hvalsgörnum. Þau drápu sig sjálf og fleygðu 
sér í sjó af björgum fram eftir skipinu, er þau fengu 
ei að sigla með bóndanum Birni, sínum elskaða hús- 
bónda, til Islands*. Því miður var þetta vinfengi eins- 
dæmi. Eystri-bygð hefir haft mannafla til að reisa betur 
rönd við Skrælingjum, og það er ekki fyr en 141 8 að 
vér vitum* þá hafa gert voðalega árás á Eystri-bygð. 
Þá er sagt þeir hafi brent marga bæi og kirkjur. 1448 
kom páfabréf til Islands biskupa um kvartanir Græn- 
lendinga út af því, hvern skaða þeir hefði beðið (fyrir 
þrjátíu árum) í niðurbroti kirkna og þrælkun margra 
manna, er Skrælingjar hafi haft brott með sér. Þeir 
hafi komist margir aftur til sinna átthaga, en vanti 
bæði kirkjur og presta og hafi því leitað ásjár. Páfi 
skorar nú á íslands biskupa að rannsaka málið — þeir 
voru líka færastir til þess — og ef þeir finni, að kæran 
sé rétt, þá biður hann þá að duga Grænlendingum með 
ráðum og dáð. Eins og auðvitað var, gátu Islands bisk- 
upar ekkert eða næsta lítið hjálpað. Það var erkibiskup 
í Noregi, er páfi átti að snúa sér til. 

Þar með endar alt, sem við vitum með vissu um sögu 
Eystri-bygðar. Aðeins stöku viðburði þekkjum vér af 
annálum, t, d. að 1407 var brendur maður á Grænlandi 
fyrir að hafa komist yfir konu »með svartakonstr* ; 
1409 er gert bréf í Görðum um giftingu hjóna, er síðar 
fóru til Islands og merkir menn eru frá komnir. 

Vér rennum grun í, hvernig farið hafi milli Græn- 
lendinga og Skrælingja. Skrælingjar hafa smáeytt bygð- 
ina, dal eftir dal, fjörð eftir fjörð, bæ eftir bæ. Aðferðin 
hefir ávalt verið hin sama: að læðast að Grænlendingum 
og drepa þá með skotum og örvum -^ Skrælingjar voru 
allra manna hæfnastir — , hvar sem þeir stóðu þá ; á náttar- 
þeli komu þeir að bæjunum, lögðu eld í þá og brendu 

til kaldra kola; þetta sýna rústirnar enn í dag. Þetta 
heíir gengið, þangað til hinn síðasti Grænlendingur lét 
lífið í baráttu sinni. 

Um þenna síðasta Grænlending og afdrif hans segja 
munnmæli Skrælingja, og setjum vér hér alla söguna. 
Hún er nógu skýr og skorinorð, og það getur hver 
maður gert sér í hugarlund, hvernig hinum síðasta manni 
í hinni fornu nýlendu heíir verið innanbrjósts, er hann 
fleygði syni sínum í vatnið og sá fyrir sinn eiginn opinn 
dauða. Sá má úr steini vera gerður, er ekki hitnar um 
hjartaræturnar við að lesa söguna, þótt munnmæli sé, 
og er hún svona: 

»Löngu eftir að hinum fornu Grænlendingum (Kablú- 
nökkum) hafði verið gjöreytt í öllum öðrum sveitum, gátu 
þeir enn hafst við við Kakortok[Hvalseyjar-]fjörðinn, 
og var kirkjan þar einkum hæli þeirra. Þeir höfðu sér 
fyrirmann, er Skrælingjar nefna Ungertok eða Ongartok. 
Þótt eigi væri sem bezt samlyndið milli Grænlendinga 
og þessara Skrælingja, bjuggu þeir þó lengi hvorir í nánd 
við aðra, án þess að til ófriðar kæmi. Samt orsakaðist 
svo að lokum, að til blóðugrar baráttu kom, er lauk 
mcð gjöreyðingu Grænlendinga. Skrælingi einn frá Ak- 
peitivik þar í grendinni hafði róið á húðkeip sínum til 
að reyna ný skotspjót; en er hann reri fram hjá tanga 
einum, sat ungur Grænlendingur og horfði á, er Skræl- 
inginn hæfði ekki fuglana með skoti sínu. Hann tekur 
þegar til að gera gabb að Skrælingnum og skrækja 
eins og álka og hrópaði: »Vittu, hvort þú getur hitt 
mig«. Skrælingi lætur ekki segja sér það tvisvar, miðar 
á Grænlending og skýtur hann. Ungertok gerði ekki 
frekara að, er hann heyrði tilgöng vígsins. En það leið 
ekki á löngu, áður en Skrælingi kom óvörum að öðrum 
manni hans og vá hann. Þá varð Ungertok reiður og 
réð af að hefna sín á Skrælingjum. Ungertok vildi koma 

þeim á óvart og reri á stað um haustnótt með alla sína 
menn og lenti austan til á eynni og hélt nú hljóðlega 
yfir fjallið á miðri eynni. Þá er þeir voru komnir niður 
að vatni vestan til á eynni, varð Skrælingjastúlka vör 
við þá af skugga þeim, er bar á vatnið, og gerði landa 
sína vara við. Sumir af Skrælingjum komust undan á 
flótta, en sumir létu líf sitt, og konur og börn, nema 
hálfstálpaður drengur, er falst í gjá einni. Skrælingjar, 
er af komust, héldu nú til frænda sinna og ætluðu að 
fá liðsinni þeirra, til þess að hefna sín grimmilega á 
Grænlendingum. Um veturinn bjuggust þeir til hefndar. 
Karlmennirnir smíðuðu boga og örvar, konurnar bjuggu 
til báta með snjóhvítum selskinnum. Þá er vor kom, 
reru þeir til Kakortok, en er þeir komu fyrir mynni 
fjarðarins, lögðu þeir árar í bát og létu svo reka fyrir 
vindi, en hann bar þá beina leið að bústað Grænlend- 
inga. Grænlendingar komu út og urðu varir bátanna; 
þeir settu hönd fyrir augu sér og horfðu út á fjörðinn. 
En hvíti liturinn á bátunum blekti þá ; þeir héldu þetta 
væru ísjakar, grunaði ekki neitt og fóru inn aftur. Um 
nóttina lentu svo Skrælingjar í vík einni; þeir tíndu 
þar lyng og lögðu í dyrnar hjá Grænlendingum og 
kveyktu í. Húsbúar lágu í fasta svefni og brunnu allir 
inni, nema Ungertok; hann stökk út um kirkjugluggann 
með son sinn h'tinn undir hendinni, og flýði í austur- 
átt. Skrælingjar runnu eftir honum, en gáfust fljótt upp, 
nema einn þeirra. Ungertok komst að austurendanum á 
hinu svonefnda Kirkjufelli, en hann var svo örmagna, 
að hann treysti sér ekki til þess að klífa í íjallið. Hann 
hljóp þá í kring um vatn eitt, og Skrælinginn á eftir. Loks 
sá hann engin önnur úrræði en kasta syni sínum út í vatnið 
til að bjarga sjálfum sér. Og þá tókst honum að flýja 
til Igaliko. En Skrælingjar komust bráðlega að því, hvar 
hann var niður kominn. Segjast þeir hafa komist að 

því með töfrabrögðum. En ekki var hægt að vinna bug 
á Ungertok. Hann var svo snar í hreyfingum og varðist 
svo fræknlega með öxi sinni, að enginn þorði að ganga 
að honum. Að lokum tókst þó Skræling einum að skjóta 
hann með töfraör, er ger var af yzta þverparti úr 
mjaðmarbeini óbyrja konu. Skrælingjar hafa átt kvæði 
um þennan atburð og eru til nokkur erindi úr því. I 
öðrum sögnum er þessi Ungertok nefndur Olave eða 
Olavik; og er það auðsjáanlega sama sem Ólafur. Hann 
á að hafa verið svo rammur að afli, að hann gat borið 
rostung á baki sér eða sinn vöðuselinn undir hvorri 
hendi. Sé nokkuð hæft í þessu, er það Ijóst, að hinn 
síðasti Grænlendingur heíir ekki verið neinn ættleri ; 
bæði hann og landar hans og niðjar þeirra hefðu vel 
getað staðist hörku náttúrunnar lengur og ættin haldist 
alt fram á vora daga, ef ekki hefði komið annað til. 

Þetta, sem hér var frá skýrt, hefir hlotið að hafa orðið 
um 1 500 eða ekki alllöngu þar á eftir. Svo leið þá hin 
forna nýlenda undir lok eftir hér um bil 500 ára líf. 

I Noregi og Danmörku höfðu menn þó ekki alveg 
gleymt tilveru hennar, eins og meðal annars sést af 
því, að um 1520 lifði maður í Danmörk, er kallaðist 
>biskup yfir Grænlandi« ; hann er líklega hinn síðasti 
af þeim biskupum, er áður voru nefndir og voru það 
aðeins að nafninu. Það var því engin furða, þótt stjórnar- 
menn og höfðingjar í Danmörku vildu »íinna af nýju« 
þetta gamla skattland Noregs ; Eiríkur Walkendorff erki- 
biskup í Niðarósi reyndi um 15 16 að safna öllum skír- 
teinum og skýrslum um Grænland og stefnuna þangað, 
og ætlaðist hann til, að siglingar þangað skyldu takast 
upp aftur. Ef þessu hefði orðið framgengt, hefði líklega 
hepnast að bjarga hinum síðustu leifum af nýlendunni. 
En því miður varð ekkert úr öllu saman, því að kon- 
ungur vildi eigi láta Eirík hafa landið í tíu ár skatt- 

laust að léni. Það var betra að láta það vera svo að 
segja ófundið * í 200 ár til, þangað til Hans prestur 
Egede sigldi þangað; en það var engin von til, að hann 
fyndi örmul af norrænu fólki. Því gerðist hann Skræl- 
ingjapostuli. En svo nær saga vor ekki lengra. 



V. 

Grænlands lýsing eftir ívar Bárðarson. 

[Hún byrjar með siglingarstefnum til Grænlands, þar 
stendur meðal annars] : en milli þessara tveggja fjalla, 
er heita Hvarfog Hvítserkur, liggur nes, sem heitir 
Herjólfsnes, og þar er höfn, sem heitir Sandur (á 
Sandi) ; þar lenda vanalega Norðmenn og kaupmenn 

Austasta bygðin á Grænlandi er rétt fyrir austan Herj- 
ólfsnes og heitir Skagafjörður; þar er mikil bygð. 

Langt fyrÍF austan Skagafjörð liggur fjörður og er 
óbygður ; hann heitir Berufjörður; utarlega í firð- 
inum er langt rif þvert fyrir mynninu, þar mega engin 
stórskip komast inn, nema þá er stórstraumur er; og 
þá er stórstreymt er, kemur þar inn margt hvala; í 
Berufirði vantar aldrei fisk, og þar eru miklar hvala- 
veiðar, og þó með biskupslofi, því að fjörðurinn er dóm- 
kirkjueign. I þeim firði er mikill hylur, er kallast Hvals- 
hylur; þegar sær fellur út, fara allir hvalir í hylinn. 

Lengra austur frá Berufirði er enn fjörður, er heitir 
Öllumlengri; hann er mjór utan til, en breikkar, 
þegar inn kemur ; hann er svo langur, að engi veit botn 
á; þar er straumalaust og fult af smáhólmum; þar er 
fjöldi fugla og eggja; umhverfis á báðar hliðar eru sléttir 
vellir, grasi vaxnir svo langt sem komist verður. 

* Reyndar sigldu menn ad landinu 1579 og oftar þar á eftir, en 
engin búseta var þar fyrir Egede. 

Grænlands lýsing ívars Bárðarsonar. ^g 

Enn austar við jökla er höfn, er kallast Finnsbúðir; 
heita þær fyrir því svo, að á dögum Ólafs konungs helga 
braut þar skip, sem enn er í minnum haft á Grænlandi. 
Á því skipi var sveinn Olafs ; hann druknaði þar með öðr- 
um fleirum, en þeir, sem lífinu héldu, grófu líkin og reistu 
steinkrossa á gröfum þeirra, og standa þeir þar enn í dag. 

Enn austar við jökla er mikil ey, er heitir Krossey. 
Þar eru hvítabirnir veiddir, og þó með biskups leyfi, því 
að sú ey heyrir til dómkirkjunni. Þá er ekkert austar, 
er séð verði, nema ís og snjór, bæði á sjó og landi. 

Hverfum vér nú aftur að bygðatali, sem fyr var frá horfið. 

Fyrir vestan Herjólfsnes liggur Ketilsfjörður, og er 
þar albygt; á hægri hönd, er inn er komið, er ós mikill, er 
á ein mikil rennur út ; við þann ós stendur kirkja og heitir 
Aróskirkja, helguð helgum krossi; hún á alt út til Her- 
jólfsness, eyjar, hólma, reka, og alt inn til Pétursvíkur. 

Við Pétursvík er stór bygð, er heitir Vatsdalur; 
nálægt þeirri bygð er vatn eitt mikið, tvær vikur sjávar 
á breidd, og fult af fiskum. Pétursvíkurkirkja á alla 
Vatsdalsbygð. 

Inn frá þeirri bygð liggur klaustur, og eru þar 
canonici regulares; það er vígt Olafi helga og hinum 
heilaga Ágústínus. Klaustrið á alt land inn við fjarðar- 
botn og alt út hinum megin. 

Næst Ketilsfirði er Hrafnsfjörður; langt inn í þeim 
firði ersystraklausturaf Benediktsreglu ; það klaustur 
á land alt í fjarðarbotni og út frá Vágakirkju; það er 
vígt Ólafi konungi helga. Vágakirkja á alt land í firð- 
inum fyrir utan. I firðinum eru hólmar margir, og á 
klaustrið alt hálft við dómkirkjuna; í þessum hólmum 
er mikið af vatni, sem er svo heitt á vetrum, að eigi 
má nærri því koma, en á sumrum er það mátulega 
heitt, svo að þar má laugast í, og margir fá þar heilsu 
og bót meina sinna. 

4 — IHunur Jónsson Grœnlendinga saga. * 

Þar næst kemur Einarsfjörður; milli hans og 
Hrafnsfjarðar er bær mikill, konungseign, og heitir að 
Fossi; þar* er kostuleg kirkja, helguð hinum heilaga 
Nikulási, og er konungs lén. Þar** nærri er veiðivatn, 
fult af fiskum; eftir að stórrigningar hafa gengið og 
vatnið er aftur þorrið, verður ótölulegur grúi fiska eftir 
á þurru landi. 

Þegar siglt er inn Einarsfjörð liggur vík til vinstri 
handar, er heitir Þorvaldsvík, og enn lengra inn í 
firðinum sama megin er nes, er heitir Klíningur; enn 
innar liggur vík, er heitir Grafarvík, og fyrir innan 
Grafarvík er bær, er heitir í Dal, dómkirkjueign. A 
hægri hönd, er siglt er inn fjörðinn til dómkirkjunnar, 
er liggur við fjarðarbotninn, er skógur mikill, dómkirkju- 
eign; í þeim skógi hefir dómkirkjan allan fénað sinn, 
stóran og smáan. Dómkirkjan á alt land í Einarsfirði 
og ey þá hina miklu, er liggur fyrir fjarðarmynni og 
Hreinsey heitir; er hún svo kölluð af því að þar 
gengur fjöldi hreina um haustum. Þar er og veiðiskapur 
og þó með biskups lofi. A þeirri ey er tálgusteinn beztur 
á öllu Grænlandi, og er svo góður, að þeir gera úr 
honum grýtur og könnur, og svo stinnur, að eldur 
vinnur ekki á honum; og má gera svo stórar könnur 
af einum steini, að rúmi tíu eða tólf tunnur. Lengra til 
vesturs liggur ey, er heitir Langey, þar eru átta all- 
miklir bæir. Dómkirkjan á alla eyna, nema tíund; hún 
hverfur til Hvalseyjarkirkju. 

Næst Einarsfirði liggur Hvalseyjarfjörður, þar er 

kirkja, er heitir Hvalseyjarfjarðarkirkja. Hún á 

allan fjörðinn og svo allan Kambstaðafjörð, er 

liggur þar næst. I þessum firði er bær mikill, konungs- 

eign og heitir Þjóðhildarstaðir. 

* Visar líklegast fram til >Einarsrjardar<. 
** A við Foss. 

Þar næst kemur Eiríksfjörður; yzt í honum liggur 
ey, er heitir Eiríksey; hana á dómkirkjan hálfa, og 
hálfa Dýrneskirkja. Dýrneskirkjusókn er mest á öllu 
Grænlandi, og er hún á vinstri hönd, er siglt er inn 
Eiríksfjörð. Dýrneskirkja á alt inn að Miðfirði. Mið- 
fjörður gengur af Eiríksfirði* rétt í útnorður ; enn 
lengra inni í Eiríksfirði liggur Sólarfjallskirkja ; 
hún á allan Miðfjörð. Þá liggur enn innar í firðinum 
Hlíðarkirkja**; hún á land alt í fjarðarbotni og út 
hinum megin alt til Búrfells. En út frá Búrfelli á 
dómkirkjan alt. Þar er bær mikill, er heitir Bratta- 
hlíð, og þar býr lögmaður. 

Nú heitir þar á eftir: að fara til eyja. Vestur frá 
Langey eru fjórar eyjar, er heita Lambeyjar, og 
Lambeyj arsund heitir milli Lambeyjar og Lang- 
eyjar. Nær Eiríksfirði er annað sund, er heitir Fossa- 
sund. Eyjarnar eru dómkirkjueign , en Fossasund, er 
nefnt var, er í Eiríksfjarðar mynni. 

Fyrir norðan Eiríksfjörð eru víkur tvær, er nefnast 
Ytrivík og Innrivík; svo liggja þær [það er önnur 
utar, hin innar]. 

Þá er næst Breiðafjörður, og úr honum gengur 
Mjóvafjörður; þá er norðar Eyrarfjörður, þá 
Borgarfjörður, þá Loðmundarfjörður; þá er 
vestast í Eystri-bygð ísafjörður. — Allar þessar 
eyjar eru bygðar ***. 

Frá Eystri-bygð til Vestri-bygðar er tylft sjávar og 
alt ein óbygð. I Vestri-bygð er kirkja mikil, er 
heitir Steinneskirkja. Sú kirkja var um stund dóm- 

* Þetta er rangt, Mið^örður eða Midfírðir voru norðan við 
Dýrnes, en Eiríksfjðrður fyrir sunnan. 
** Hlíð, það er Brattahlíð. 
*** Þessi setning kemur undarlega fyrir hér, og sýnist eiga við 
Lambeyjar, komin hér á rangan stað. 

kirkja og biskupssetur [þar]. Nú eru Skrælingjar í allri 
Vestri-bygð. Þar er nóg af hestum, geitum, nautum og 
sauðum, alt vilt, og ekkert af fólki kristnu eða heiðnu 
[það er af norrænu kyni].* 

Alt það, er hér er áður ritað, sagði oss Ivar Bárðar- 
son, Grænlendingur ; hann var ráðsmaður stólsins í Görð- 
um á Grænlandi í mörg ár ; kvaðst hann hafa séð alt 
þetta [fénaðinn í Vestri-bygð] , því að hann var einn 
af þeim, er sendir voru af lögmanni til Vestri-bygðar 
móti Skrælingjum, til þess að reka þá brott úr bygð- 
inni. En er þeir komu þar, fundu þeir engan mann, 
hvorki kristinn eða heiðinn , nema vilt fé og sauði , og 
neyttu þeir þess til matar sér, og fluttu svo mikið af 
því brott með sér, sem skipin báru, og sigldu svo 
héim aftur, og þar var Ivar með. 

Fyrir norðan Vestri-bygð er hátt fjall, er heitir 
Himinrakafjall; lengra en þangað má enginn sigla, 
er lífi vill halda, vegna strauma, er hafið er þar fult af. 

A Grænlandi er nóg af silfurbergi, hvítabjörnum með 
rauðum flekkum á höfðinu [rauðkinnar], hvítum völum, 
hvaltönn og rostungssverði, alls konar fiskum, meira en 
nokkurs staðar annars. Þar er og marmari alla vega lit- 
ur [það er sandsteinninn ; Konungsskuggsjá nefnir marm- 
ara] ; þar er tálgusteinn . Þar er nóg af hreindýrum. 

A Grænlandi koma aldrei miklir stormar [þetta er of- 
sagt]. Snjókoma er þar mikil, en þar er ekki eins kalt 
og á Islandi eða í Noregi [ofsagt]. Þar vaxa á háfjöll- 
um og undir þeim aldin á stærð við epli, og góð átu. 
Þar vex hið bezta hveiti. [Alt þetta eru ýkjur.] 

* Hér endar víst rit ívars sjálfs ; það sem eftir fer, er seinni við- 
bót, og að nokkru leyti endurtekning á ordum hans. 

Inngfang-ur. 



segir nokkuð frá Grænlandi og Grænlend- 
ingum yfirleitt. — 

I.i'ti menn á uppdrátt af norðurheimskautslöndunum, 
mun það einkum verða Grœnland, sem dregur að sér cft- 
irtektina. Þetta geysistóra eyland — það er stærsta eyja 
á jörðunni, um 40000 ferhyrningsm[lur, eða meira en tutt- 
ugu sinnum staerra en ísland — nær skamt norður fyrir 
83. stig norðurbreiddar, og eru þaðan ekki nema hér um 
bil hundrað mílur norður að heimskauti. En suðurodd- 
inn (Kap Farvcl) nær li'tið eitt suður fyrir 60. stig n. 
b. Það er miklu sunnar en ísland og jafnvct lítið «itt 
sunnar en Vfkin ( Noregi , þar sem Kristjanía liggur. 
Grænland nær því yfir hér um bil 24 brciddarstig, eða 
er hér um bil 2700 kilómctrar á lengd frá norðri til 



6 GrœnlaDdsför. 

suðurs. Mesta breidd frá austri til vesturs er talsvert 
minni, hér um bil 1050 kílómetrar (i jarðmálsmíla = 
7,4 kílómetrar). 

Eftir afstöðu sinni á hnettinum verður Grænland að 
teljast undir Ameríku. 

Þar sem Grænland er svo fjarska langt frá norðri til 
suðurs, og allmikill hluti þess liggur fyrir sunnan heim- 
skauts- eða kuldabeltið, mætti ætla, að næsta mikill 
munur sé á loftslagi og allri náttúru norður í landi og 
suður frá. En af ýmsum ástæðum, sem skulu greindar 
að nokkru, er sá munur miklu minni, en við mætti 
búast eftir breiddarmismun norðurlandsins og suður- 
landsins og jafnvel syðst á Grænlandi er loftslag og 
náttúra eindregið með kuldabeltisblæ. 

Grænland er alt hálent og yfir landinu liggur jökul- 
skjöldur. Þessi jökull (er Danir nefna »lndlandsis«) er 
stærsti jökull í heimi, og hylur hann alt landið, nema 
jaðar fram með sjónum (»YderIandet«). Landræma þessi 
er mjög misbreið, sumstaðar er hún um tuttugu mílur 
á breidd, en hverfur sumstaðar alveg, það er: jökullinn 
nær fram í sjó. Víðast hvar er landræman sundur klofin 
af þröngum og djúpum fjörðum, sem eru sviplíkir norsku 
fjörðunum, en fjöldi af eyjum liggur við strendurnar. Það 
er nú auðskilið, að þessi mikli jökull hlýtur að eiga mjög 
mikinn þátt í því, að Suður-Grænland getur ekki fengið 
líkt loftslag og t. a. m. sá hluti Norégs, sem liggur á 
sömu breidd, beint austurundan, en verður sviplíkt land- 
inu fyrir norðan. 

Hafið fyrir austan Grænland er fult af ísjökum, og 
berst ísinn með straum, sem liggur suður með austur- 
ströndinni. Þessi kaldi straumur beygir fyrir suðurodd- 
ann og flytur ísinn með sér norðureftir; upp með vestur- 
ströndinni, og við suðvesturströndina er því fjarska mikið 
um hafís alt uppundir 64. stig n. b. Lengra norður frá 

legst straumurinn vesturávið, fjær landinu, og er þar 
því minna um hafís fram með ströndinni. 

Hafísinn og landjökullinn taka því saman höndum til 
þess að spilla loftslaginu á Suður-Grænlandi og setja á 
það sama kuldabeltisblæinn, sem er á landinu fyrir norðan. 
Margir vetrar hafa lagt saman í þenna ís, og geta jakarnir 
orðið alt að 50 feta þykkir. Auk íssinn austanað, kemur 
mikið af ís, svonefndum vestanís, úr sundunum fyrir norð- 
an Ameríku. Jakarnir eru vanalega ekki eins þykkir og 
austanís-jakarnir (>stórísinn«). Ennfremur ber að nefna 
vetrarísinn, sem myndast á fjörðum og með ströndum 
fram á vetri hverjum. Hann er ekki h'kt því eins þykkur 
og vestanísinn eða stórísinn og hverfur á hverju vori. 

Þessi hafís, sem nú heíir verið nefndur, er frosið 
sjávarvatn, en auk hans er á sveimi í haíinu við Græn- 
land ís af annari tegund, og eru þeir jakamir lang- 
stærstir, sann-nefndir fjalljakar. Menn hafa mælt jaka, 
sem var yíir þrjú hundruð feta hár upp úr sjónum og 
er þó það af jakanum, sem er í kafi, sjö eða átta sinn- 
um meira enn það, sem upp úr stendur. Þessir jakar 
hafa byrjað á því að vera snjór uppi á landjökulbung- 
unni, en snjórinn varð að jökulís með tímanum, er nýr 
snjór hlóðst ofan á og þrýstingurinn öx. Jökullinn hlcðst 
ekki upp takmarkalaust. Bæði gufar hann upp og bráðnar 
og svo mjakast hann frá hæstu bungunni út að strönd- 
inni, eins og eitthvert seigfljótandi efni. I mörgum fjarða- 
botnum kemst nú jökullinn út að sjó, og rennur eins og 
ísstraumur úteftir firðinum. Loks kemur þar að, að jökul- 
platan vill fara að fljóta af uppþrýstingi vatnsins og brotna 
þá stykki framan af henni. Líka vill efri brún jökulsins 
síga fram yfir neðri brúnina, og brotna við það stórir molar 
úr brúninni. Þannig myndast fjalljakarnir. Jakarnir eru ef 
til vill lengi að sveima í firðinum, þar sem þeir fæddust, 
en komast þó á endanum út í haf og berast fyrir straumi 

suðureftir, smáminkandi, þangað til þeir hverfa loks alveg, 
stundum ekki fyr en lengst suður í Atlantshafi. Þannig 
flytja fjalljakarnir kulda heimskautsbeltisins suðureftir, 
þangað, sem hlýrra er. 



^Langstærstu skriðjöklarnir á Grænlandi eru norðar- 
lega á vesturstriindinni , og ætla ég aðeins að nefna 
Upernivíkur-jökulinn (á 73. stigi n, b.), Torsukatak (á 
70. st. n. b,) og JakobshafnarjÖkuIinn (á 69, st, 15, mín. 
n, b.). l'essir jöklar renna út í jökulfirðina, sem eftir 
þeim eru nefndir. Jiikulendinn stendur eins og þver- 
hnýptur jökulhamar, alt að þvf tvö hundruð feta hár 

upp úr ■sjónum, og myndar fjalljakana, eins og áður et 
sagt. Hraðinn á þessum jökulstraumum er fjarska mik- 
ill, og veldur því feiknamikil þykt landjökulsins (hann 
er sumstaðar fram að 6000 fetum á þykt) og þar af 
leiðandi mikill þrýstingur. Samkvæmt mælingum hefir 
ÚpernivíkurjökuIIinn mjakast fram um 116 fet á einum 
sólarhring og er það nærri 400 sinnum meira en norskír 
jöklar hafa mest runnið fram á sama tíma. En vanalega er 
hreyfingin í grænlenzku jöklunum nokkru minni en þetta. 

Til þess að gefa mönnum nokkra hugmynd um lofts- 
lagið á Grænlandi, skal þess getið, að í ívígtút, sem 
liggur lítið norðar en Kristjanía, er meðalhiti kaldasta 
mánaðarins (febrúar) -h 7 stig Celsíus, en heitasta mán- 
aðarins (júlí) -f" 9V2 ^^- ^* ^ Upernivík, sem er nyrzt 
af dönsku nýlendunum (72 st., 48 mín. n. b.), er meðal- 
hiti febrúar -f- 23^2 st. C, en júlí -j- 5 st. C. Til 
samanburðar skal þess getið, að í Kristjaníu er meðal- 
hiti janúar -r- 5 st. C, júlí -f lóY^ st. C I Reykjavík 
er meðalhiti febrúar -i- 2^2 st. C, en júlí -\- 12 st. C 
Minsti hiti (mesti kuldi) í Ivígtút hefir verið -f- 28,9 st. 
C, í Úpernivík -H 40,4 st. C, cn í Jakobshöfn -f- 42 
st. C — 

Eitt af því, sem einna mest einkennir heimskauta- 
löndin, er sólargangurinn. Við sjálft heimskautið renn- 
ur saman sumar og dagur, nótt og vetur; sólin er þar 
á loftinu hér um bil sex mánuði af árinu, en hverfur 
af himninum hina sex mánuðina. Eftir því sem fjær 
dregur heimskautinu, styttist nú vetrarnóttin og sumar- 
dagurinn. I IJpernivík sezt t. a. m. ekki sól nærri tólf 
vikur að sumrinu til, og á vetrum sér aftur á móti 
ekki sól frá 12. nóvember til 30. janúar. I Góðhöfn og 
Jakobshöfn, sem eru rétt fyrir norðan 69. st. n. b., er 
vetrarnóttin sex vikur, en í Holsteinsborg, sem er rétt 
suðurundir heimskautsbaugnum , er hún 24 stundir. — 



■ Eins og vænta má eftir loftslaginu, og þar sem 
langmestur hluti landsins er jökli falinn, er jurtalffið á 
Grænlandi ekki ötlugt eða fjölskrúðugt. Úti við hafið 
og á eyjunum er víða ekkert til að skýla nekt klapp- 
anna, nema svartar skófir og sumstaðar varla það, en 
Ijær hafinu og inni í fjarðabotnum getur verið talsvcrður 
gróður. A Suður-Grænlandi er jafnvel sumstaðar kjarr 

af birki og vfði, en reynir*og elri innanum. Hæstar birki- 
hrfslur, sem menn vita af, eru hér um bil átján fet á 
hæð, en oftast nær birkikjarrið ekki nema þriðjung þeir- 
rar hæðar. Plöntutegundir eru margar sömu og á Islandi. 
Díralífið á landi er ekki margbreytilegt. Hvitabirnir 
hittast bæði á austur- og vesturströndinni suðurefttr 
öllu, en eru ekki algengir. Hvítir snæhérar eru Hka 



algengir á austur- og vesturströndinni. Sama er að 
segja um hreindýr og hefir þeim þó fækkað mjög mik- 
ið á síðari hluta þessarar aldar. Refir, bæði bláir og 
hvftir, eru algengir og eru eJnkum bláu skinnin mikils 
metin verzlunarvara. — Loks skal nefna hundana; eru 
þeir einu húsdýr.Grænlendinga. Ennfremur fáeinar sjald- 
gæfari spendýrategundir. 



Af landfuglum skulu aðeins nefndir hrafnar, fálkar, 
rjúpur og snjótitlingar. Miklu meira er af sjófuglum en 
landfuglum, t. a. m. æðarfuglum, álkum, teistum, lund- 
um, máfum o. s. frv. og búa margir af þessum fuglum í 
stórura og þéttbýlum fuglabjörgum. Æðarfuglinn er ekki 
friðaður, og virðist honum hafa fækkað á síðari árum. 

Af skordýrum skal nefna mýflugurnar. I'að eru aðrar 
tegundir en á íslandi og hinar verstu viðureignar. 

1 sjónum við Græntand kvikar mitílu meira Hf, en 
á landi. Það er einkum lægra dýralífið, sem er fjöl- 

sknSðugt, t. a. m. krabbar, lindýr, ormar o. s. frv., og 
hafa einkum sjófuglarnir og sumir hvalir og fiskar þar 
viðurværi sitt. Af fiskunum nefni ég aðeins lúður, marg- 
ar þorsktegundir, lax og loðnu. Um tuttugu spendjfra- 
tegundir eru í sjónum , selir og hvalir. Algengastur at 
selunum er vöðuselurinn (grænlandsselurinn), en af hvöl- 
unum hvítftskurinn (hv(tingurinn). Það eru einkum sel- 
Írnir, sem gera Grænland mönnum byggilegt. Þar sem 
selirnir eru, hafa Grænlendingar fæði, klæði, skófatnað, 
tjöld, báta og Ijósmeti. — 



Hvlliogur. 

A Grænlandi búa Eskimóar. Þessi þjóðflokkur byggir 
ekki eingöngu Grænland, heldur og Labrador og allan 
íshafsjaðar Ameríku og nokkuð af norðausturströnd 
As(u. Það ætla flcstir þjóðfræðingar nú á timum, að 
Eskimóar séu af Indíánakyni. Er það ætlun manna, að 
í fyrndinni hafi Eskimóar orðið að sæta ofríki af ná- 
grönnum sínum og hröklast út að (shafinu . Par vönd- 
ust þeir svo smátt og smátt á selaveiðar, sína ein- 

kennilegu bátagerð o. s. frv. og fluttu þeir sig bæði 
til Asíu og austureftir, til Grænlands. 

Eskimóar eru meðalmenn að vexti, þó heldur tæp- 
lega, en fremur þrekvaxnir. Handleggirnir eru langir, 
fótleggirnir stuttir, fætur og hendur litlar. Þeir eru breið- 
leitir og ekki hátt nefið, brúneygðir og brúnleitir á hörund. 
Hárið er þykt, strítt og hrafnsvart, en skeggvöxtur íjarska 
lítill. Þó sér maður á Vestur-Grænlandi eigi allsjaldan fólk, 
sem er hörundsbjart, Ijóshært og yfir höfuð að tala með 
norðurevrópeisku yfirbragði ; sú orsök liggur til þess, að 
hið upprunalega Eskimóakyn er orðið talsvert blandað 
evrópeisku, einkum dönsku, blóði. Mannfræðingur, sem 
var gerður út til þess að rannsaka líkamsbyggingu Eski- 
móa, segir þó, að danska blóðsins gæti tiltölulega lítið 
í útliti Vestur-Grænlendinga. Það er eins og Eskimóa- 
einkennin gangi fremur að erfðum heldur en líkams- 
einkenni útlendinganna. — 

Grænlenzkan er fjarska einkennilegt mál, og telst til 
samskeytingamálanna svonefndu. Þessi mál eru í eðli 
sínu næsta ólík beygingarmálunum og munu fáein dæmi 
nægja til þess að sýna það.* 

Igdlo = hús og er stofnorð í grænlenzku. Þar sem 
nú t. a. m. í íslenzku er sögð heil setning um hús, 
gerð af mörgum orðum, fornöfnum, sögnum, nafnorðum 
o. s. frv., þá er í grænlenzku stofnorðið igdlo bara lengt 
með ýmis konar viðaukum. T. a. m. : igdlorsstmk — 
stórt hús (en igdlungtiak = lítið hús). Igdlorssmlior- 
pok = hann byggir stórt hús. Igdlorssuíiliortugssar- 
siumavok = hann vill finna einhvern, sem getur bygt 
stórt hús. 

Ekki er ólíklegt, að það sé ervitt að koma miklu af 
þessum löngu orðum út úr sér, enda tala Grænlend- 

* Tekin úr Rink, The Eskimo tribes o. s. frv. , Meddel. om 
Grönland 11. 

ingar að minsta kosti eins mikið með höndunum og 
með munninum. Líka var svo að heyra, ef þeir töluðu 
nokkuð lengi í einu, eins og færi að draga niður í þeim, 
þegar kom fram í ræðuna og töluðu þeir oft í nokkurs 
konar prédikunartón. 

Þrátt fyrir þessa mörgu samhljóðendur lætur græn- 
lenzkan ekki illa í eyrum. Það er eitthvað þíðlegt við 
málið eins og við fólkið. 

Eins og geta má nærri, eru grænlenzku bókmentirnar 
ekki blómlegar. Prentsmiðja er í Góðvon, og er þar 
prentað blaðið »Atuagagdliutit«. Það er með myndum 
og kemur út einu sinni á ári. 

AUflestir Grænlendingar eru nú kristnir, þ. e. þeir, 
sem búa í þeim hluta landsins sem telst undir Dan- 
mörku. Hinir eru heiðnir. Trúa þeir á mesta sæg af 
öndum, en þeirra voldugastir eru Tornarssuk^ karlkyns, 
og Amakuagssak^ kvennkyns. Búa þau bæði í sjónum. 
Prestarnir heita angekok og er því trúað, að þeir geti 
með ýmsum galdraþulum gert sér andana undirgefna. 
Arnakuagssak ræður fyrir selum og hvölum, og þegar 
ilt er í henni felur hún dýrin, svo að Grænlendingar 
veiða ekkert. Tveir staðir eru til, sem sálirnar fara í 
eftir dauðann. Sælustaðurinn er neðanjarðar og er leiðin 
þangað löng og ervið; vondi staðurinn er á himnum 
uppi og verða galdrakerlingar og annað illþýði að búa 
þar í tjöldum við mikið stöðuvatn og þgla bæði kulda 
og hungur. 

Það er nógu merkilegt, að þessi Eskimóakvalastaður er 
látinn vera kaldur; þeir geta ekki hugsað sér að hitinn 
sé öðru vísi en til þæginda. — 

Danir eiga alla vesturströnd Grænlands, frá suður- 
oddanum og norður fyrir Upernivík. 1894 var stofnuð 
eina nýlendan, sem er á austurströndinni, Angmagsalik. 
Grænlendingar eru um iiooo að tölu í danska hlutanum; 

þar af eru langflestir á vesturströndinni, ekki nema 
nokkur hundruð á austurlandinu. Eskimóabygðir eru á 
vesturströndinni langt fyrir norðan Upernivík, en þær 
eru mjög fámennar. Auk þess búa á Grænlandi nokkur 
hundruð Danir og eru flestir þeirra í þjónustu konung- 
legu grænlenzku verzlunarinnar, en sumir við kryolit- 
námuna við Ivígtút, en af námumönnunum dvelja fæstir 
þar í landi nema sumarið. 

Stjórn Grænlands er í höndum konunglegu grænlenzku 
verzlunarinnar * og er formaður verzlunarinnar nokkurs 
konar Grænlands ráðgjafi. Grænlandi hinu danska er skift 
í norður- og suðurumdæmi og er Nagssugtok (Straum- 
fjörður nyrðri), á takmörkunum milli þeirra. Fyrir hvort 
umdæmi er settur umsjónarmaður (Inspektör) og jafngildir 
það embætti hér um bil amtmannaembættunum í öðrum 
hlutum danska ríkisins. 

I suðurumdæminu eru þessar fimm nýlendur eða kaup- 
staðir: syðst Júlíönuvon, svo Friðriksvon, þá Góðvon, 
Sykurtoppur og Holsteinsborg. I norðurumdæminu eru 
kaupstaðirnir : Egeðsminni, Kristjánsvon, Jakobshöfn, 
Ritenbenk, Umanak og Upernivík. Góðhöfn á eynni 
Diskó er ekki sjálfstæð nýlenda en telst undir Egeðs- 
minni. 

Fyrir hverja nýlendu er settur nýlendustjóri eða kaup- 
maður og hefir hann einn eða tvo menn sér til að- 
stoðar. Auk þess ber að telja af mönnum í þjónustu 
verzlunarinnar formanninn á þiljubát kaupstaðarins, og 
er hann oftast nær danskur, og trésmið eða beyki, sem 
stundum er grænlenzkur. Sumstaðar er læknir og prestur. 
Aðeins þrír læknar eru á Grænlandi, í Júlíönuvon, Góð- 
von og Jakobshöfn, og verður því hvert læknishérað 
æði víðáttumikið. Prestarnir eru fleiri og eru sumir af 
þeim grænlenzkir. 

'*' Hér á eftir einungis nefnd verzlunin. 

Kaupstaðirnir skiftast í danska hlutann og grænlenzka 
hlutann. I danska hlutanum eru fáein timburhús, bú- 
staður kaupmannsins, búðin o. s. frv. Bústaðir Græn- 
lendinga eru oftast nær fjarska óálitlegir moldarkofar 
með flötu þaki. Þó virðist húsabyggingum þar vera að 
fara fram, og einstöku menn hafa komið sér upp all- 
myndarlegum bæjum. 

Verzlunin hefir í seli hér og hvar í Grænlendinga- 
bygðum, sem eru langt frá kaupstöðunum. Þeir sem 
veita þessum útibúum forstöðu nefnast á dönsku Ud- 
liggere^ en Grænlendingar kalla þá nivertusak = lítill 
kaupmaður; sama nafn gefa þeir aðstoðarmönnum ný- 
lendustjórans. Þessir »útilegumenn« eru vanalega danskir, 
fyrverandi sjómenn eða handiðnamenn í þjónustu verzl- 
unarinnar. Þeir eiga oftast nær grænlenzkar konur og 
verða mjög að semja sig að siðum Eskimóa. 

Það er yfir höfuð að tala einkennilegt við grænlenzku 
verzlunina, að þeir sem hana reka, hafa sjaldnast verið 
verzlunarmenn, áður en þeir gengu í grænlenzka þjón- 
ustu. Sumir af embættismönnum verzlunarinnar eru lög- 
fræðingar, aðrir kand. fíl., og enn aðrir fyrverandi lauten- 
antar. Fyrmeir var það alls konar óaldarlýður, sem var 
sendur til Grænlands, til þess að stjórna Eskimóum, en 
nú er öldin önnur, hvað það snertir, og hefir verzlunin 
jafnan miklu úr að velja, þegar einhver starfi losnar. 



* 



Grænland er einkar-merkilegt land frá vísindalegu 
sjónarmiði. Hvergi geta menn eins og þar fengið hug- 
myndir um, hvernig litið hafi út í Evrópu og Norður- 
Ameríku á ísöldinni, þegar aðrir eins jöklar og ennþá 
meiri en nú liggja yfir Grænlandi huldu þar landið, 
og með því að rannsaka þenna grænlenzka landjökul. 

geta menn gert sér von um að ná í lykla að ýmsum 
af gátum ísaldarinnar, þessa undarlega tímabils í sögu 
jarðarinnar, sem mörg norðlæg lönd búa svo mjög að 
enn þá. 

En Grænland heíir ekki altaf verið þetta jökulland, 
sem það er nú. Sú var tíðin, að það hefði átt sitt fallega 
nafn með réttu. í jarðlögum, sem eru eldri en ísöldin, 
hafa nefnilega fundist leifar af miklum skógum og fjöl- 
skrúðugu jurtalífi. Það er einkum austan til á eynni 
Diskó og á meginlandinu á móti, að menn hafa fundið 
þessa merkilegu jurtasteingervinga og er einkum Ata- 
nikerdluk-gilið víðfrægt fyrir það, hve mikið hefir fundist 
þar. Elztu jurtirnar, sem finnast þarna, sýna, að þegar 
þær spruttu, hefir loftslag þar verið líkast því, sem nú 
er á norðurtakmörkum hitabeltisins. Þá hafa vaxið þar 
lárviðir og fíkjutré meðal annars. Seinna kólnaði svo að 
loftslagið varð líkt því, sem nú er sunnan til í Evrópu ; 
það var á sömu jarðöld, sem eikur og vínviðir gátu 
þrifist á Islandi; líkar plöntutegundir hafa þá sprottið 
á Grænlandi auk margra annara. En loftslagið hélt áfram 
að spillast, og þar kom, að snjóa leysti ekki úr hæstu 
fjöllum á sumrum ; þessar hjarnbungur stækkuðu og urðu 
að jöklum, sem altaf fóru vaxandi og loks huldu land 
alt, nema stöku brattan fjallstind, sem stóð eins og 
eyja upp úr jökulhafinu. Þetta var þegar. ísöldin gekk 
yfir. Síðan hefir jökullinn minkað hokkuð, en þó er það 
lítið í samanburði við þann jökul, sem eftir er. Svo 
segja þeir vísindamenn, sem bezt hafa vit á, að ef græn- 
lenzki landjökullinn bráðnaði, þá mundi hann ekki koma 
aftur eins og loftslagið er nú. Þessi jökull er því bein- 
línis arfur frá ísöldinni. 

Það tvent, sem nú hefir verið nefnt, jurtasteingerv- 
ingarnir og landjökullinn, er líklegast það, sem vísinda- 
mönnum þykir einna merkilegast á Grænlandi, en margt 

2 — Helgi Pétursaon: Grœnlandsför. 

mætti tilgreina annað ; ég læt mér nægja að nefna sjálfa 
íbúana, Eskimóana, og rústir Islendingabygða hinna fornu. 

Sökum þess, hve margt væri rannsóknavert á Græn- 
landi, kom J. F. Johnstrup (f 1894), prófessor í jarð- 
fræði við háskólann í Kaupmannahöfn, því til leiðar, að 
stjórnin veitti árlega fé til rannsókna þar í landi. Þriggja 
manna nefnd var skipuð til þess að standa fyrir þessum 
rannsóknum (»Kommissionen for Ledelsen af de geo- 
logiske og geografiske Undersögelser i Grönland*) og 
í hér um bil tuttugu ár hefir þessi nefnd, nærri því 
árlega, gert út menn til þess að mæla landið, rannsaka 
jöklana og jarðbygginguna, dýra- og jurtaríkið, Eski- 
móana, Islendingabygðarústirnar o. fl. Frá rannsóknun- 
um er sagt í riti, er nefndin gefur út, smátt og smátt, 
og nefnist >MeddeIelser om Grönland« (Frá Grænlandi), 
og eru komin út af því eitthvað tuttugu bindi. 

Einna nafnkunnastir af þessum Grænlandsförum munu 
vera jarðfræðingurinn dr. K. J. V. Steenstrup og kapt- 
einn* í sjóliðinu G. Holm og eiga þeir báðir sæti í nefnd- 
inni nú. 

Vorið 1897 gerði nefndin út menn í rannsóknarleið- 
angur til Vestur-Grænlands. Fyrir ferðinni átti að standa 
»premierlautenant« í sjóliðinu F. B. Petersen, og átti 
hann að gera uppdrátt af landinu, en annar lautenant 
Th. J. Borg, var fenginn honum til aðstoðar við þann 
starfa. Ennfremur átti að vera með grasafræðingur og 
jarðfræðingur til að athuga náttúru þess lands, er væri 
farið um. Hét grasafræðingurinn C. Kruuse, kand. mag., 
en ég var beðinn að taka að mér jarðfræðisrannsóknirnar 
á ferðinni. 

Hér á eftir skal nú sagt nokkuð af þeirri ferð, og í 
sambandi við það frá Grænlendingum og þeirra einkenni- 
legu lífsháttum á sjó og landi. 

* Hann er nýlega orðinn yfirhöfuðsmaður (kommandör). Utg. 

II. 

VestuF yflr haflð með „Perú". 

Um miðjan morgun sunnudaginn 2. maí lagði brigg- 
skipið >Perú« á stað frá Kaupmannahöfn og höfðum vér 
fjórir tekið oss far með því. >Perú« er frá þeim tímum, 
er það þótti meira um vert, að skipin tækju mikið, en 
að þau væru hraðskreið, enda hefir einn farþegi sagt, 
að því svipaði mest til vindlastokks að lögun. Það þurfti 
líka að blása mikið og hagstætt tii þess að »Perú« gamla 
færi að herða á sér að mun og voru þó möstrin óvana- 
lega há og segl og reiði í bezta lagi, eins og vant er að 
vera á skipum grænlenzku verzlunarinnar. 

Káetan var góð, eftir því sem um er að gera á slíkum 
byrðingum, en skápar með hólfum hefðu þeir verið kall- 
aðir á þurru landi, klefarnir, þar sem við áttum að vera 
tveir og tveir í tvo mánuði. En maður venst slíku ótrú- 
lega fljótt á sjónum, og strax annan daginn sýndist alt 
rýmra; og á þiljum uppi er að minsta kosti nógu hátt 
undir loftið. 

Enn eru ótaldir tveir farþegar með »Perú« , um- 
sjónarmaðurinn (Inspektören) á Norður-Grænlandi og 
skipasmiður, sem um sumarið átti að smíða bát handa 
þeim norður í Úpernivík. Umsjónarmaðurinn var lítill 
maður, ræðinn, sem hafði dvalið fimtán ár á Græn- 
landi og kunni þaðan margar sögur ; var hann bezti 
meðfarþegi að öðru leyti en því, að hann hafði tekið 
sh'ku ástfóstri við súra, langa tóbakspípu, að hann skildi 
hana varla við sig, nema þegar hann svaf; afleiðingin 
af þessu var, að stundum varð allófýsilegt að dvelja í 
káetunni fyrir þá, sem höfðu ekki einhverja sérstaka 
náðargáfu til að þola óþef og ilt loft. 

Það er að ýmsu leyti skemtilegra að ferðast með 
seglskipi heldur en með eimskipi, og þótt það væri ekki 
nema vegna þeirrar ánægju, sem farmaðurinn finnur til, 
er hann kemur upp einn morgun, er á móti hefir blásið 
að undanförnu, og sér veifuna á siglutoppnum benda 
fram og seglin bunga fyrir hagstæðum vindi. En það er 
líka svo margt að athuga á langri sjóferð, sem gaman 
má hafa af, en miklu síður er hægt að gera það á eim- 
skipum, sem bruna áfram jafnt í byr og logni. Enn- 
fremur má hlaupa fyrir borð af seglskipinu, þegar ferðin 
er ekki of mikil, og synda sér til skemtunar. Ég gerði 
það oft í Norðursjónum og Atlantshafi, en batt auðvitað 
löngum kaðli utan um mig til þess að geta dregið mig 
inn aftur og verða ekki eftir af skipinu. 

»Perú« fór fram hjá Skaganum (norðurodda Jótlands) 
5. maí. Næstu daga sást blá rönd af Noregi fyrir stafni, 
ckki há. 

Fallegur er sjórinn, það er ekki ofsögum af því sagt, 
og rólcga og tignarlega líða öídurnar yfir hafið. Sé horft 
mcð vindinum, er cins og mest beri á lægðunum ; hægt 
velta þær áfram og er eins og kembi aftur af öldunum. 
En á móti vindinum er alt bólgnir, marggáraðir öldu- 
hryggir, hvítfextir, og skín oft blágrænt gegn um kamb- 
ana áður en þeir brotna. 

Margir halda, að löng sjóferð hljóti að vera fjarska 
tilbrcytingalítil og þreytandi, cn það er öðru nær. Og 
á góðu skipi, þar sem fer vel um mann, hygg ég að 
sé lítt mögulcgt að verða þreyttur á sjónum. 

Hafið er aldrei eins, dag cftir dag, og aldrei leiðin- 
lcgt, ncma þcgar þokan, þcssi óvinur farmannsins, grúfir 
hrollköld yfir skipinu og gerir daginn vcrri en nótt, því 
cngin Ijós duga í þokunni. En það er víst varla til hrika- 
fallegri sjón á þessari jörð, en hafið í stormi. Þegar 
hvinurinn í rciðanum fór að vaxa, og hvítir díiar að 

verða æ þéttari á sjónum, er kvað hærra og hærra 
við súðina, þá vissi maður á hverju var von. Svo 
skorðar maður sig einhvers staðar, þar sem skjól er, og 
horfir á síkvikan sjóinn, á fuglana, sem eru að flökta 
alt í kring, eða sýnast liggja kyrrir í háa lofti á út- 
þöndum vængjum og virða fyrir sér þenna undarlega, 
skoppandi hlut, langt fyrir neðan þá — og á sjómennina, 
sem klifrast um reiðann til þess að taka saman seglin. 
Það væri ekki gott að þeir væru lofthræddir, þar sem 
þeir sitja yzt á ráarendunum, er sveiflast upp og niður 
í stórum bogum og ýmist benda upp í himininn eða 
niður í hvítfyssandi sjóbólguna. 

A þiljum uppi er stormurinn skemtilegur ; það er eitt- 
hvað hressandi, að heyra skvettina í öldunum og sjá 
þær teygja kollinn uppundan skipshliðinni , geysiháar, 
með hvítlöðrandi froðufalli. Eða þá, þegar vindurinn er 
andstæður, að sjá grængolandi sjóinn hátt uppi yfir 
stafninum, svo búast mætti við, að hann mundi falla 
inn yfir skipið. Furðulítið var það þó, sem kom inn, því 
að »Perú« gamla spýtti ágætlega frá sér. Og svo, þegar 
regnbogalitirnir hurfu úr löðrinu og rökkrið huldi fagur- 
lega sveigða bylgjufaldana , sem oft vöktu óljósar hug- 
myndir um einhverja undurfallega, blátæra krystalls- 
smíð, þá fór hafið að lýsa. Hvítu föxin á öldunum urðu 
í myrkrinu að skinföxum, er bleikur maurildisbjarminn 
braust um hrynjandi bylgjurnar. Mestur var hafbjarminn 
í kjölfarinu. Það var eins og norðurljósaband, síkvikandi, 
sístreymandi lægi á sjónum aftur af skipinu. Og í þessu 
lýsandi bandi kvikna tíðum eins og neistar með sterkari 
fölbjarma, er líða um stund með straumnum og slokna 
svo eins og stjörnuhrap. 

Bjarma þenna á hafinu gera einkum þúsundir þúsunda 
af smákvikindi einu er heitir noctilma (þ. e. það, sem 
lýsir á nóttu). 

Undir þiljum er stormurinn alt annað en skemtilegur ; 
þar sést ekkert af hans dýrð, en maður íinnur því betur 
bröltið í skipinu, og eru stundum svo mikil brögð að 
því, að það er lítt mögulegt að fá sjálfan sig til að halda 
kyrru fyrir; vita þeir, er reynt hafa, hve mjög þá þarf 
á þolinmæði að halda. En ekki er nú hreyfingunni lokið 
þó að lygni. Dag eftir dag getur skipið legið á sama 
stað í blæjalogni og bylst um ver en nokkurn tíma 
í storminum. Maður sér öldurnar nálægjast hverja af 
annari, færast undir skipið, eins og glampandi vatna- 
hh'ðar, og velta því óþyrmilega. 

En það bar líka við, að sjórinn úti í reginhafi lá 
sléttur, nærri því eins og kvikasilfurspegill. Þá gat maður 
bezt athugað smádýrin, sem synda í yfirborðinu. Okkur 
náttúrufræðingunum þótti einkargaman að sjá þau lifandi 
og heima hjá sér, þessi snotru, tæru smákvikindi, sem 
við ekki höfðum séð áður, mörg hver, nema í vínanda 
og hálfskemd, því að mjög örðugt er að geyma þau. 
Þarna í lognsjónum við skipshliðina mátti sjá vatnstær 
sæfiðrildi (vængjasnígla) baða vængjunum. Sum af þeim 
hafa skeljar, sem eru eins gagnsæjar og þær væru úr 
bergkrystalli. Líka mátti þar sjá langa, glertæra orma 
með rauðum hausum. Þegar svo var búið að veiða þá 
og athuga þá nánar, þá kom það í Ijós, að þetta voru 
nokkurs konar hveljudýr, mjög einkerinileg. Þar er 
mörgum dýrum, með ýmsu lagi, eins og raðað á streng, 
og skifta þau með sér verkum, líkt og hin ýmsu líffæri 
hjá öðrum dýrum. Sum hafa fyrir því, að koma þessum 
dýrasamsetningi áfram í vatninu, sum sjá fyrir fæðunni, 
en önnur eru það, sem eingöngu fást við að éta hana 
og melta, en næringarvökvinn verður öllum dýrunum 
að gagni. 

En ekki tjáir að halda lengra út í þessa sálma hér, 
þó að margt fleira sje um þetta að segja. 

12. maí um morguninn komumst við fram hjá Líð- 
andisnesi í norðanroki og vorum þá loks komnir í 
Englandshaf (Norðursjóinn). 

Næstu daga var oft gott veður og er mér einkum 
minnisstætt sólarlagið kóngsbænadagskvöldið (14. maí). 
Af hafsbrúninni var eins og tæki við annað haf, tært, blá- 
grænt, aðeins roðað, en rauðfjóllit nesin og eyjarnar í þessu 
hafi eru bryddar af lýsandi gullnum brimgarði; seinna 
brýst glóandi roði um öll skýjalöndin og kembuskýin 
hátt uppi á himninum, rétt eins og kviknaði í öllu saman. 

Næsti dagur var h'klega fallegasti dagurinn á allri 
sjóferðinni. I dagbókinni 15. maí stendur meðal annars: 
Ekki ský á himninum, er hvellist alheiðblár yfir enda- 
lausum sjónum. Sat lengi í morgun á stað, þar sem var 
góð útsjón yfir skipið og sjóinn. Ég ætla ekki að reyna 
til að lýsa þéirri sterku gleði, er streymir um allar æðar, 
er maður horfir á bláma himinsins, sólskinið og gegn 
um skínaQdi, blágrænan sjóinn og það er ekki auðið 
að gera sér grein fyrir til fulls, hvernig á henni stendur. 
En á svona stund finst líka bezt, hve mikils maður 
hefir mist við að ala meiri hluta aldurs síns innan fjögra 
veggja, boginn yfir bókum. 

Eitt af því, sem við gerðum okkur til gamans, var 
að athuga lit sjávarins. Það er alveg rahgt, sem danska 
skáldið ber öldunni á brýn, að hún sé litarlaus, en fái 
litblæ sinn af himninum. Það er satt, að blámi himinsins 
endurkastast frá sjónum og sást það eins greinilega og 
maður gat óskað einn dag, er himininn var að mestu 
skýjaður, með stöku auðum blettum, og við höfðum 
lengi siglt grænan sjó ; grænn hafflöturinn var alls staðar 
bláskjöldóttur undir blágluggunum. En sjálft sjávar- 
vatnið er með ýmsum lit, ýmislega grænt, Ijósgrænt, 
dökkgrænt, blágrænt með fjölda mörgum litbrigðum. 
Einstöku sinnum er það hreint blátt, án þess að hafa 

blæ af nokkrum öðrum lit, og er sá litur svo hrífandi 
fallegur, að það er varla hægt að ímynda sér slíkt. 

Kvöldið 20. maí, daginn eftir að farið var fram hjá 
Fairhill fyrir norðan Skotland, og inn í Atlantshafið, 
sigldi >Perú< um tíma í svona sjó. Maður gat ekki 
þreyst á að horfa niður með stýrinu, þar sem bláminn 
sást bezt. Sjórinn var svo gagnsær, að það var eins 
og væri horft niður í einhvern endalausan geim og er 
maður hafði horft nokkra stund, fanst manni skipið 
synda í tómum bláma. 

Ekkert getur verið fjær sanni, heldur en að tala 
um hinn >ófrjóa sæ« ; sjórinn er þvert á móti kvikur 
af lífi. Fiskatorfurnar og stærri dýrin eru ekki nema 
lítill hluti lífsins í sjónum. 1 yfirborðinu flækja straum- 
ar og öldur ógrynni af dýrum og jurtum, óg er 
margt af þessu svo smátt, að það sést varla eða ekki 
með berum augum. Plankton eru þessar smáverur í 
heild sinni nefndar á vísindamáli. Litur sjávapns er nú 
mikið kominn undir því, hvers konar >pIankton« sjórinn 
hefir að geyma, en h'ka nokkuð undir seltu og hita. 
Við höfðum >plankton«-net, sem var látið dragast á 
eftir skipinu nokkrar mínútur í senn, og var vanalega 
mikið af >plankton« í því, þegar það var tekið upp. 
Þegar sjórinn var .grænn fékst í netið brúnleitur grautur 
af smájurtum (diatomece) og stundum stöku smákrabbar 
og önnur dýr með. En þegar sjórinn var bláleitur mjög, 
fengust nærri því tóm dýr, mest rauðleitir smákrabbar. 
I þessari mjóu rák, sem netið dró gegn um sjóinn fá- 
einar mínútur, var svo mikið af smákröbbunum, að sjálf- 
sagt hefir skift þúsundum. Nú sigldum við oft mílu eftir 
mílu svona bláleitan sjó, og alt af fékst ógrynni af 
kröbbum, þegar reynt var. Það er ýmislegt, sem skilst 
betur, þegar maður hefir séð, að sjórinn er í rauninni 
eins og þunnur grautur, þar sem grjónin eru lifandi dýr 



Veslur yfir hafið. 25 

eða jurtir. Það verður t. a. m. skiljanlegt, hvers vegna 
einmitt stærstu dýrin, skíðishvalir og beinhákallar lifa 
á þessu smælki. Þau gætu ekki með eins hægu móti 
fengið kviðfylli sína af neinu öðru. »Plankton< er yfir 
höfuð að tala fjarska þýðingarmikið í búskap náttúrunnar; 
á því grundvallast alt æðra dýrah'f í sjónum. 

Mikið gaman má h'ka á svona ferð hafa af sjófugl- 
unum. Súlurnar veifa mjóu, löngu vængjunum, sém eru 
svartir í broddinn, eins og þeim hafi verið dýft í blek, 
og h'ða svo áfram með útþanda, hreyíingarlausa vængi, 
af skriðnum , sem á þær er kominn ; svo veifa þær væng- 
junum aftur, líða þvínæst áfram með hreyfingarlausa vængi 
o. s. frv. Það er að sínu leyti eins og þegar menn hlaupa 
til og renna sér fótskriðu. Fýlarnir hreyfa sjaldan vængina 
mikið, en halla sér á ýmsa vegu og nota loftstrauminn 
til að koma sér áfram. Bezt liggur á þeim í stormi ; þá 
þjóta þeir til og frá og dyfa vængjabroddunum á víxl 
í öldutoppana. Teisturnar og svartfuglarnir yfir höfuð 
fljúga ekki fallega og bera vængina ótt og títt. Af 
máfunum fljúga víst riturnar bezt ; léttari og snyrtilegri 
hreyfingar, en flug þeirra í stormi, er varla auðið að sjá, 
og það var eins og þær söfnuðust einkum kring um 
skipið, þegar hvast var. Kríurnar fljúga þó ennþá betur, 
en þær sjást ekki mjög langt til hafs. 

Oft fær maður að sjá skúmana vera að eltast við 
máfana. Skúmurinn kemur siglandi í háa lofti á breið- 
um vængjum, og er ræningjasvipur á honum. Þegar hann 
kemur auga á einhvern veslings máfinn, sem hefir veitt 
fisk, steypist hann að honum og hefja þeir eltingaleik 
af mikilli list m^eð ýmsum snörum snúningum og köstum, 
þangað til máfurinn loks neyðist til að sleppa veiðinni. 
Skúmurinn steypist niður og hendir hana á lofti, en 
máfurinn vælir hástöfum og ber sig hörmulega yfir 
ráninu. Stundum tekst máfnum að gleypa veiðina, en 

skúmurinn hættir ekki við hann, fyr en hann ælir henni upp 
aftur, og heíir ræninginn engu síður lyst á íiskinum, þó hann 
hafi verið einu sinni étinn..Það voru, að því er mér virtist, 
oftast nær svartbakar, sem urðu fyrir þessum ofsóknum. 

Einkennilegt er, að allir þessir sjófuglar eru dökkir 
og hvítir með ýmsu móti. Manni dettur í hug, að þetta 
standi í einhverju sambandi við það, að yfirborð sjávarins 
er oftast nær dökt og hvítdílótt. 

Síðast í maí og fyrst í júní sáust stöku sinnum land- 
fuglar. 23. maí var »Perú< eitthvað sextíu mílur suður- 
undan Austurlandinu og sáust þá sex spóar í hóp. Þeir 
flugu nokkrum sinnum kring um skipið, en héldu svo 
ferðinni áfram norðureftir, líklega upp til Austurlandsins. 
Sama dag sáum við einhvern flugmóðan vaðfugl detta 
niður í sjóinn og drukna fyrir aftan skipið. Fyrstu 
dagana í júní sáust spóar langt fyrir vestan Island. 
Það hafa sjálfsagt verið Grænlendingar. Þegar ég horfði 
á eftir farfuglunum, duttu mér oft í hug þessi orð 
Jónasar Hallgrímssonar : 

Vorboðinn Ijúíi, fuglinn trúr, sem fer 
með fjaðrabliki háa vegaleysu. 

Það er mikið sagt í fám orðum, satt, látlaust og snildarlegt. 
Undarlegir eru farfuglarnir. Hvernig stendur á því, að 
þeim dettur í hug að hætta sér út yfir þessi breiðu 
höf.^ Það þykir sennilegast, að þegar forfeður fuglanna 
fyrst fóru þessar leiðir, þá hafi þar verið land. En landið 
sökk smátt og smátt í sjávardjúp og álarnir breikkuðu. 
Og smátt og smátt vöndust fuglarnir á að leggja út 
yfir hafið. Þannig álíta menn t. a. m. að einu sinni hafi 
verið landbrú milli Grænlands , íslands , Færeyja og 
Skotlands og er Island og Færeyjar leifar af þeirri 
brú. Til þess eru nú ýmsar aðrar gildar líkur, sem of- 
langt yrði að telja hér. 

Hvali sáum við nokkrum sinnum, en það var þó 
miklu sjaldnar, en ég hafði búist við á svo löngum tíma. 
Hvaladrápsmennirnir hafa gengið altof vel fram í Norður- 
höfunum, eins og annars staðar. Það prýddi ekki lítið út- 
sjónina, þegar gljásvört bökin á þessum risadýrum hvelf- 
dust upp úr sjónum og hvítir strókarnir gusu upp með 
drynjandi blæstri. Það voru helzt andarneQur, sem sáust. 

Það er sorglegt að vita, hve oft menn háfa drepið 
þessi einkennilegu og skemtilegu dýr hugsunarlaust og 
að þarflausu. Skipstjórinn á »Perú« sagði mér frá því, 
að skipverji hjá honum hefði einu sinni skotið á hval, 
sem kom upp rétt hjá borðstoknum. Lét hann mikið 
yfir því, hve gaman það hefði verið að sjá, hvernig 
dýrinu brá og hvernig það þeysti blóðinu upp í háa 
loft. Það var þó ekki ervitt að fá skipstjórann, sem 
var góðmenni, ofan af þeirri skoðun, að það væri 
góð skemtun að kvelja skepnur, sem hefðu taugar og 
gætu fundið til. Og það mun líka oftar vera af hugs- 
unarleysi og heimsku en eiginlegri mannvonzku, þegar 
menn hafa gaman af slíku. 

Stundum sáust útselir úti í hafi, þegar logn var og 
skipið lá kyrt. Það var skemtilegt að sjá, hvernig þeir 
stóðu uppréttir í sjónum og virtu fyrir sér skipið með 
þessum óviðjafnanlega fallegu augum, sem forvitnin skein 
út úr. Svo glentu þeir upp nasirnar og teiguðu í sig 
loftið, hölluðu hausnum makindalega aftur og leið auð- 
sjáanlega fjarska vel. Kæmi svo einhver afturá, urðu 
þeir hræddir og stungu sér og mátti sjá þá langt niður 
í tæran sjóinn, þar sem þeir beittu eftri hluta líkamans 
alveg eins og fiskarnir sporðinum og lögðu saman aftur- 
hreyfana. Það er undarlegt að hugsa sér, að forfeður 
þessara dýra, sem synda eins og fiskar, hafa einu sinni 
gengið á þuru landi á fjórum fótum, rétt eins og frænd- 
ur þeirra, hundarnir, en þó er alveg víst, að svo er. 

Eitt kvöld á Atlantshafinu snemma í júní var einstak- 
lega fallegt. Það hafði verið logn um daginn, en nú fór 
hann að anda beint á eftir. Þyturinn í reiðanum fór smá- 
vaxandi og ölduhljóðið, er »Perú« ruddi sjónum undan 
sínum breiðu brjóstum, og hann gnauðaði blátær við 
stýrið. Kvöldbjarminn varp einhverjum töfraljóma yfir 
skipið og sjóinn, en skein einkum fagurlega á efstu 
ráseglunum, er þöndust út frá siglunum, og hvíta 
bátnum á bakborða. En logandi sólhnötturinn var rétt 
siginn niður að hafsbrún og gylti skýjatjaldið fyrir ofan. 
I þessari sólroðnu kyrð fanst manni vindþyturinn og 
bárugnauðið hljóma líkt og blíður söngur. — 

12. júní vorum við komnir í haíið fyrir vestan Græn- 
land (Davis-»strætið«). Sjórinn var þar sumstaðar Ijót- 
lega grænblakkur, og hafði sá litur á sjó ekki sést fyr 
á ferðinni. Nú fór veður að spillast og fengum við 
þokur svo miklar, að stundum sást varla fram fyrir 
bugspjótið dögum saman. Sjómennirnir bölvuðu þok- 
unni og sögðu að hún væri eins þykk og mykja. 
Stundum var þoka og sólskin undir eins ; þokulagið, sem 
lá yfir hafinu, var ekki þykkra en svo, að sólskin sást 
á möstrunum. En það var til h'tilla bóta, því að þokan 
var miklu yfirsterkari. 

Þenna sama dag sáum við úr reiðanum hafísbreiðu 
á stjórnborða og stöku ísmolar urðu á leið skipsins. 
Svona langt burtu virtist ísbreiðan samhangandi, eins 
og ein klakahella. Dagana á undan höfðu ósköpin öU 
af haftyrðlum verið á fiugi kring um skipið. Er sagt, 
að þeir haldi sig oft í nánd við hafísinn. 

Næsta dag sáum við fyrst fjalljaka. Langt fram- 
undan sást eitthvað lýsandi, hvítt gnæfa hátt upp; var 
eins og þar risi marmarakastali með turnum og múr- 
briinum yfir bláan marflötinn — en enginn marmari er 
þó svona skínandi hvítur. Jakinn var á leiðinni suður í 

Atlantshaf, ef til vill kominn norðan úr Torsukatak eða 
Jakobshafnar jökulsíirði. Síðan sáum við fjölda af þess- 
um jökum, sem hafa brotnað framan af jöklunum í 
jökulfjörðunum. 1 bjartviðri var góð skemtun að athuga 
þá, en í þokunni gátu þeir virst allófrýnilegir, er þeim 
alt í einu skaut fram úr dimmunni, geysiháum, rétt við 
borðstokkinn. Að reka sig á einn af þessum jökum, er 
sama sem að sigla skipi sínu upp í hamra. Jakarnir eru 
fjarska margbreytilegir að lögun, og þegar maður kem- 
ur nærri þeim, sést, að þeir eru oftast nær bláhvítir á 
lit; í gjótum og hellrum, sem brimaldan hefir nagað í 
þá, er þessi blámi undrafallegur og skær, og altaf dryn- 
ur í jökunum, þegar öldurnar skellast inn í skvomp- 
urnar. Hafísjakarnir (frosið sjávarvatn) eru oftast nær 
hvítir eða grænhvítir á lit. Jakarnir eyðast miklu meir 
niðri í sjónum, en í loftinu og kemur því fram á þeim 
brún , stallur eða nokkurs konar strandh'na , þar sem 
loft og lögur mætast. Gamlir jakar eru mjög oft eins 
og yfirstrykaðir af beinum, hallandi línum, sem stund- 
um skerast. Það eru gamlar strandlínur, sem sína, að 
jakarnir hafa ekki altaf legið einn veg í sjónum. Þegar 
bráðnar úr þeim, flyst þungamiðjan og eru þeir svo að 
veltast um, þangað til þeir hafa náð nýju jafnvægi. 
Stundum, einkum þegar mikil sólbráð er, springa þeir 
í sundur með brestum og öldugangi, og er þá ekki 
gott að vera nálægt þeim. — Á einum stað sáum við 
fjalljaka standa hópum saman á grunni á mörg hundruð 
feta dýpi. Sumir voru í laginu eins og hús með göflum, 
sumir eins og kirkjur með háum turnum eða eins og 
rismiklir kastalar. Sumir eru engu líkari en risavöx- 
num hvítsykursmolum, en aðrir hvelfast upp úr sjónum, 
sléttir eins og bakið á kafandi álft. Það eru þeir, sem 
hafa snúið því upp , sem niður var áður, því að f sjó- 
num bráðna allar brúnir og horn af. En það yrði of 

langt mál, að telja upp allar þær myndir, sem ísinn 
getur tekið á sig; jafnvel ýmislega lagaðar tennur þyk- 
ist maður sjá. Þannig sá ég einu sinni jaka, sem var 
nauða líkur rántönn úr ketti , nema hvað þessi jökul- 
tönn hefir líklega staðið framundir hundrað fet upp úr 
sjónum. — 

i8. júni var tveggja stiga frost um morguninn og 
héngu klakadrönglarnir niður úr reiðanum víðs vegar ; 
voru þeir að smáhrynja niður á þilfarið um daginn, svo 
að allóvistlega leit út á skipinu. Þenna dag sáum við 
fyrst Grænland og höfðum nú ekki séð annað en himin 
og haf í hér um bil mánuð, eða frá því farið var fram 
hjá Fairhill. Það var í nánd við kaupstaðinn Sykurtopp, 
sem sást í landið. Var það fjöllótt mjög og mörg fjöllin 
strýtumynduð og mintu dálítið á Baulu , enda dregur 
kaupstaðurinn nafn sitt af íjalli, sem að lögun svipar 
til sykurtopps. Alt var hvítt af ís og snjó, og ærið 
vetrarlegt að líta upp til landsins. 

Svo skall þokan yfir aftur, niðdimm, og landið hvarf 
líkt og draumur. 21. júní var enn frost og þoka. Næstu 
daga var sífeld þoka, og ísglerungurinn á reiðanum fór 
vaxandi. Maður sá aðeins fáeinar öldur út frá skipinu; 
hér og hvar birti upp í þokunni, þar sem ísjakarnir 
voru, og við og við heyrðist ámátlegt væl í máfunum, 
sem skúmarnir voru að ofsækja, en stundum grilti í 
stórhópa af ritum, sem láu á vatninu. Einhver deyfðar- 
blær var yfir öllu, og sjórinn dökkur og ókvikur, eins 
og einhver þykk olía. 

26. júní sáum við aftur land ; það voru nokkrar af ey- 
junum, sem við áttum að rannsaka um sumarið, og voru 
þær fremur lágar og svartar. Nú fóru líka að sjást marg- 
ar kríur og stórhópar af æðarfuglum, sem verpa í þessum 
eyjum. Og alt í kring um okkur voru þyrpingar af marg- 
breyttum jökum og á þeim sátu oft hópar af fuglum. 

29. júnf sást eyjan Diskó rfsa hátt f norðnnu, og 
snemma morguns næsta dag vonim vér ekki langt 
fyrir utan GóðhÖfn. En þar urðum við að blða þangað 
til Grænlendingar kæmu og sæktu okkur, þvf að blæja- 
logn var og >Perú* hengdi seglin niður, lin og hlykkjótt. 
Utsjónin var svipmikil og við höfðum líka góðan tíma 
til að njóta hennar. En áður en á hana er minst 



frekar, skal með sem fæstum orðum sagt frá jarðbygg- 
Íngu Grænlands. GrænJand er að mestu leyti gert ai 
forngrýti (gneis o. s. frv. ), en sumstaðar hafa orðið 
feiknagos, og hvert blágrjftislagið hlaðist ofan á annað, 
svo að þau öll samanlögð eru mörg þúsund fet á þykt. 
Diskó, sem er víðáttumikil cy (146 □ mdur, eða stærri 
cn Sjáland), cr nú einmitt hlaðin upp af blágr^ti , en 

forngrýtið, sem undir Hggur, kemur þó sumstaðar fram 
í fjallarótunum, eins og t. a. m. við Góðhöfn. 

Þarna fyrir norðan okkur sáum við nú blágrýtisfjöllin 
rísa há og brött upp frá sjónum, en jökulbunga sást 
fyrir ofan hamraveggina og jökultungur gengu ofan í þá 
fáu dali , sem slíta þenna risamúr. Undir hömrunum 
sáust heilir flotar af mjallahvítum jökum, og leiftrandi 
sólskin var yíir öllu saman. Það var ekki auðvelt að 
hugsa sér neina mannabústaði undir þessum hömrum, 
sem virtust rísa beint upp úr sjónum, enda sést ekki 
kaupstaðurinn Góðhöfn fyr en komið e^ inn á sjálfa 
höfnina, sem.er eins og pollur en sund vestur úr; er 
nafnið Góðhöfn því mjög vel til fallið. 



III. 

Góðhöfn. 

Loksins vorum við þá komnir til Grænlands eftir 
tveggja mánaða útivist. Það var heldur en ekki nýstár- 
legt eftir allar velturnar að geta stigið jafnt í báða 
fætur á fastar og óbifanlegar klappir, og að sjá ný 
andlit. Og sérstaklega, þegar þessi nýju andlit voru 
Eskimóaandlit. Það var þó öllu fremur útbúningurinn 
en andlitin, sem manni var starsýnt á, og einkum er 
það skrítið fyrst í stað, að sjá allar stúlkurnar pilsa- 
lausar. En maður venst því brátt. Það er í augum uppi, 
hvað þessi búningur er einkarhentugur, og á endanum 
eru það pilsin, sem fara að þykja furðuleg og maður 
hálfvorkennir dönsku konunum, sem taka vanalega ekki 
upp grænlenzka búninginn og eiga því svo miklu ó- 
hægra með að komast um jörðina í þessu ógreiðfæra 
landi, heldur en innfædda kvennfólkið. 

GrænlenzkÍ kvennbúningurinn erekki margbrotinn. Yzt- 
an fata hefir kvennfólkið kufl úr lituðum bómuilardúki ; kufl 
þessi nefnist anúrak, og er neðan á hann saumaður þver- 
handarbreiður borði, sem er öðru vísi litur en anúrakinn. 
Innanundir anúraknum er stakkur úr fuglshömum; er á 
honum standkragi úr hundsskinni, en stundum dálitil hetta 
aftan á. Þessir fuglshamatimiakar {íimiak nefnist þessi 
flík á grænlenzku) eru fjarska hlýir og léttir. Anúrakinn 



Góðhöfn. 

var einnig úr skinni , áður en Eskimóar fóru að hafa 
mök við Evrópumenn. Hettan á timiaknum er aðeins til 
prýðis; henni er aldrei smeygt yfir höfuðið til þess að 
raska ekki hár-'Uppsetningunni*, sem svo mikið er haft 
fyrir. Brækur hafa þær úr sclskinni, og snýr loðnan út; 
framan á brækurnar er saumaður ýmislega prýddur 
borði úr rauðskinni. Þær ná ekki niður að hnjám, en 
skinnsokkarnir ná aftur upp á mitt læri. Þeir nefnast 

á grænlenzku kamik og eni úr rauðskinni, bláskinní 
eða hvítir, þegar mest er við haft, og borði framan á, 
er kvíslast í tvær greinar upp frá hnénu. Neðan á kam- 
ikurnar eru saumaðir sólar úr þykkara selskinni, en 
innan í þeim eru hafðir eltiskinnssokkar. Prjónasokkar 
flytjast í verzlunina og eru nokkuð notaðir ; fyrrum 
þektist ekki slíkt. Eltiskinnssokkarnir eru hærri en 
utanyíirkamikurnar og breiður loðskinnsborði ofan við 
þá. Milli brókanna og anúraksins sér í þverhandar- 
breidd af skyrtunni, en hún er úr hvítu lérefti. Það er 
sagt, að þessi mjög undarlega tízka haíi komið upp, 
þegar Eskimóarnir við kaupstaðina fóru fyrst að nota 
léreftsnærföt. Það varð endilega að sjást einhvers stað- 
ar í þessi merkilegu þing, og þaraa gat það orðið með 
hægustu móti. 

Kvennfólkið á austurströnd Grænlands hefir svo 
stuttar brækur, að það má heita berlærað. Það er 
næsta undarlegt, að slíkt skuli vera tízka, þar sem 
frostið kemst niður úr 40 stigum C. á vetrum, en ekki 
er þess getið, að því verði meint við. 

Hárvöxtur grænlenzka kvennfólksins er mikill og er 
hárið alt strokið saman í einn skúf, sem svo er marg- 
brotinn saman í háa strýtu upp af hvirflinum, og vafið 
bandi utan um. Ogiftar stúlkur hafa rauð bönd, giftar 
konur blá, ekkjur svört eða hvít. Ógiftar stúlkur, sem 
alið hafa börn, hafa græn bönd um hárið. Var svo sagt, 
að þær væru stundum ófúsar á að taka upp græna lit- 
inn, en dygðugu stúlkurnar með rauðu böndin neyddu 
þær þá til þess. Einstöku sinnum sáum við konur, er 
höfðu um hárið dökk bönd með rauðri rönd; voru það 
að sögn ekkjur, sem með þessu gáfu mönnum til vit- 
undar, að þær væru ekki alls ófúsar á að giftast aftur. 
Um ennið er vafið klút, og allur höfuðbúningurinn minn- 
ir dálítið á gamla skautið, nema hvað hann er fallegri. 

Kvennfólkið, og þó cinkum rauðbentu stúlkurnar, lætur 
sér mjög ant um hárstrýtuna, að hún sé altaf strokin 
og gljáandi. Er sagt að þær hafi til þess hárvatn, sem 
þær framleiða sjálfar. Það er ekki holt fyrir hárið, að 
strengja það eins mikið og Eskimóakonurnar gera, og 
verða þær snemma hárlausar við gagnaugun og fyrir 
ofan og aftan eyrun, og gamalt kvennfólk hefir ekkert 
hár, nema rétt ofan á hvirflinum. I kaupstöðunum er 
ekki óalgengt að sjá kvennfólk, sem skiftir hárinu og 
fléttar það og á það ekki vel við grænlenzka búninginn. 

Utan yfir anúraknum hafa stúlkurnar til hátíðabrigðis 
breiða kraga, þrædda saman úr marglitum glerperlum 
og þykir þeim ekki um annað vænna, en að fá perlur, 
til þess að kraginn geti orðið sem breiðastur. Anúrakar, 
sem poka svo út á bakinu, að ungbarn getur komist þár 
fyrir, heita amát^ og eru þeir úr selskinni. Ungbörn eru 
svo að segja ekkert borin í fanginu, en altaf höfð í 
þessum amát, og er ekki ólíklegt, að það standi eitt- 
hvað í sambandi við það, hvað margir Eskimóar eru 
sveigfættir. 

En nú leikur ef til vill einhverjum forvitni á að heyra 
nokkuð um það, hvernig þetta kvennfólk lítur út, sem 
býr sig eins og nú hefir verið sagt. Ungu stúlkurnar 
eru oft laglegar, þær eru svo glaðlegar og feitar, en 
það eru þó einkum augun og tennurnar, sem eru þeirra 
prýði. Aðrar eins tennur hefi ég mjög sjaldan séð annars 
staðar. En Grænlendingar brúka tennurnar mjög mikið, 
jafnvel til að draga út nagla, og kvennfólkið eltir öll 
skinn með því að tyggja þau vandlega, og slitna tenn- 
urnar á því, svo að í blábentu konunum eru þær vana- 
lega farnar að tapa sér mikið. Eftir evrópeiskum hug- 
myndum eru grænlenzku stúlkurnar ekki fallegar í vexti ; 
þær vantar alveg mitti, og mjaðmirnar cru tiltölulega 
ekki breiðari en á karlmönnum. Göngulagið er mjög 

einkennilegt, og kemur það ef til vill nokkuð af því, 
hvað brækurnar ná stutt upp. 

Grænlenzku kerlingarnar eru vanalega fádæma Ijótat, 
sköllóttar, sóðalegar og svo magrar, að maður býst nærri 
því við að heyra hringla innan í skinnfötunum. Kvenn- 
fólkið eldist miklu ver en karlmennirnir af því að það 
hefir svo miklar kyrsetur í loftillum hýbýlum yfir skinn- 



Greenlenzkur vetraibær, 

saumum o. s. frv. og á yfir höfuð ekki góða æfi. 

Karlmannabúningurinn er á vetrum svipaður kvenn- 
búningnum, anúrak lir selskinni og snýr loðnan út, og 
timiak úr hundsskinni, en loðnan sn^r þar inn og er 
hetta á, til að smeygja yfir höfuðið. Selskinnsbrækurnar 
ná niður fyrir hné og kamikurnar upp að þeim og er 
hvorugt eins útflúrað og hjá kvennfólkinu. A sumrum 
eru karlmennirnir á færeyskum prjónapeysum (er Dan- 

ir nefna isla^idske Tröjer) og bómullardúks anúrak 
utan yfir. Sumir ganga líka á sumrum á »tau«-buxum, 
sem flytjast í verzlunina, en kvennfólkið notar undan- 
tekningarlaust selskinnið, jafnt sumar og vetur. Stund- 
um hafa menn húfu á höfði, en oft ekki, enda gerist 
þess ekki þörf, því að hárið er svo mikið, að það 
mótar oft ekki einu sinni fyrir eyrunum. 

í vetrarhýbýlum Eskimóa logar jafnan á mörgum 
lýsiskolum og verður þar því heitt mjög; áður var það 
þess vegna siður, að Eskimóar gengu allsberir í vetrar- 
hýbýlunum, karlar og konur, nema hvað skinnbleðill var 
bundinn á milli fótanna og nefndist það natít. Eskimóar 
á austurströndinni hafa ennþá þenna sið, en á vestur- 
ströndinni hafa prestarnir barist mjög á móti honum og 
útrýmt honum. — 

Kaupstaðurinn Góðhöfn stendur innanum kúftar, berar 
klappir úr rauðum og gráum gneis, en skamt fyrir norð- 
an gnæfa blágrýtisfjöllin upp, snarbrött og há og eru 
þau mjög einkennileg vegna þess, að þykk, rauð gjall- 
lög eru alls staðar á milli blágrýtislaganna. Uppi undir 
fjöllunum er allvel uppgróinn fláki, er Danir nefna 
^ LynginarkeiK . Þessi staður er orðinn talsvert frægur í 
sögum, því að Góðhöfn hefir legið í leið margra norður- 
fara eins og t. a. m. Nordenskjölds, Greelys, Pearys 
og ýmsra annara og hefir þeim orðið tíðrætt um þenna 
frjósama blett, þarna við Góðhöfn. Þar, og yfir höfuð á 
Diskó, vaxa ýmsar jurtategundir, sem hittast ekki aftur 
fyr en löngu sunnar, enda segja Eskimóar, að Tornars- 
suk hafi dregið eyjuna frá Suður-Grænlandi og þarna 
norðureftir. 

En sumarið er stutt þarna og jurtirnar verða að 
nota tímann, enda þjóta þær upp ótrúlega fljótt, þegar 
vorar. Isinn hafði ekki leyst af höfninni fyr en í júní 
snemma, og stórar hjarnbungur láu ennþá víða niður 

Qndir sjó. Einu sinni, meðan við vorum þar, urðu íjöll 
hvft niður í miðjar hlfðar. En annars var mjög gott 
veður þessa daga, sem við dvöldum ( Góðhöfn, sólskin 
og loftið yndislega tært, eins og títt er ( heimskauta- 
löndunum. Var einkum fallegt á kvöldin, þegar höfnin 
lá spegilslétt og sólin var að hverfa bak við fjöllin. 
Fjöllin aftra því, að sólin sjáist frá Góðhöfn um mið- 
næturskeiðið, en þá má sjá hana skfna fram um flóann, 



Samaniött. 

og sá maður eins vel til um miðnættið eins og um há- 
degið. Á hverju kvöldi komu tveir hvalir inn á höfnina, 
syntu þar nokkra stund með blæstri og boðaföllum og 
fóru síðan út aftur. Innar í höfninni voru grænlenzkir 
smástrákar að æfa sig f að róa ( knjak og kasta fugl^- 
skutlum. 

Yfir höfuð er eitthvað fjarska hrffandi við grænlenzku 
sumarnáttúruna, þegar hún lætur uppi sitt bezta. Loftið 

er svo bjart, landslagið svo svipmikið, litirnir svo und- 
arlega skærir, hafið svo tært og þó fult af lífi , ísjak- 
arnir svo margvíslega útlítandi og tindrandi hvítir, 
jurtagróðurinn svo ilmandi og litfallegur, þótt hann sé 
ekki fjölskrúðugur, og loks er ekki sízt gaman að sjá 
til Eskimóanna, sem eiga svo einkennilega vel við þessa 
náttúru. 

En það er eitt, sem spillir gleðinni yfir þessu, og 
það því fremur, sem veðrið er betra. Það er mýbitið. 
Strax á leiðinni í land fyrsta daginn komumst við í 
kunningsskap við fyrstu mýflugurnar, og þær urðu ? 
margar, sem maður sá, en einkum fann, áður kvöldaði. 
Eftir að maður hafði verið undir berum himni alían 
daginn, var hörundið eins gegn um stungið og Sítíd, ^T* 
og þegar maður reis á fætur næsta morgun, eftir .littó.r| 
værð en mikinn sviða og kláða, þá voru augun sokkin j 
{ höfðinu, kúlur út úr enninu, kinnarnar úttútnaðar og 
stirðar, með rauðum þrimlum og hólum, hendurnar 
svo bólgnar, að fingurnir verða ekki kreptir inn í 
lófann og varla er mögulegt að skrifa. Jafnvel innan- 
klæða er maður stunginn og upp bólginn. 

Þessi lýsing er engan veginn ýkt, en hún á ekki við 
alla; þeir, sem eru hvítleitir og blóðlitlir ^rða vana- 
lega ekki svona illa úti. Pegar maður er stunginn dag 
eftir dag, venst maður því líka nokkuð og bólgnar ekki 
eins upp. »Mýbitið,« segir Nordenskjöld , >rænir mann 
svefni um nætur og kemur manni nærri því til að ör- 
vænta.« Eskimóarnir eru líka stungnir, en það virðist 
vanalega ekki hrífa mikið á þá, og þeir bólgna lítið 
sem ekkert ; þeir hafa átt að búa við mývarginn kyn- 
slóð fram af kynslóð, og líkami þeirra hefir smátt og 
smátt »Iært« að þola mýstungurnar betur og betur. 
Kynblendingar, sem svipar mjög í dönsku ættina, þola 
oftast nær mýbitið ver en hinir. 

Þau virðast einhvern veginn svo níðingsleg á svipinn, 
þessi mjóslegnu, öngóttu, svörtu kvikindi með kryppuna, 
þar sem þau eru að stinga broddinum, meir en hárfínum, 
inn í gegn um hörund manns. Það má sjá, hvernig 
kroppurinn belgist út af blóðinu, smátt og smátt, og 
verður á endanum eins og lítið, rautt ber; svo færist 
kvikindið í herðar og spyrnir í alla sex fætur til að ná 
broddinum út aftur, og hafa sig á burt, en þá er nú 
þolinmæðin þrotin og líf þess á enda. 

Það er einungis kvennflugan sem stingur, og þegar 
ein af saklausu karlflugunum, með fallegu, fjaðurlíku 
fálmarana settist á mig, lá mér við að fara að strjúka 
henni um bakið í vináttuskyni ; svo brá mér við að 
eiga þaðan ekki ills von. 

Við vorum eiginlega aldrei lausir við þessa plágu alt 
sumarið, því að þótt lítið bæri á mýinu í hvössu, áveðra, 
þá lét það því meira til sín taka þar sem skjól var. 
Við höfðum meðferðis blæjur til að hafa fyrir andlitinu, 
en þær voru bagalegar við ýmsar athuganir og varð 
maður því heldur að láta stinga sig. 

Skamt fyrir austan Góðhöfn skerst inn langur dalur, 
er Blæsedal "(Vinddalur) nefnist. Eftir honum rennur 
jökulsá, er Danir kalla Rödeelv (Rauðá) ; vatnið í henni 
er dumbrautt á litinn og fyrir utan ósinn er jafnan stór, 
rauður fláki, sem stingur mjög í stúf við bláan haf- 
flötinn í kring. Rauði liturinn kemur af gjalllögunum,. 
sem myljast sundur undir jöklunum og skolast svo 
út í lækina og ána. Á grynningunum fyrir utan ósinn 
höfðu margir jakar strandað, og lýsti svo af þeim í sól- 
skininu, að varla mátti horfa á þá. 

Náttúran í Blæsedal er mjög tröllaleg ; á báðar hendur 
horðureftir þverhnýpt blágrýtisfjöll með jökla upp í 
hliðardölunum, en háhjallarnir vestan með dalnum fram- 
anvert klofnir sundur af svörtum, þröngum og afar- 

t upp fyrir endanum á geysistórum jökli , sem 

sinni gekk út dalinn. Utar og hærra eru ennþá 

jökulurðir frá þeim tíma, er jökullinn fylti alveg 

in og flaut út af. Þær eru undir hundrað fet á hæð 

ilaðnar upp af björgum, sem mörg hver eru á við 

^alhús að stærð ; eru það langhrikalegustu jökulsmíði, 

1 ég hefi nokkurn tíma séð. 

Svo má heita, að enginn gróður sé á dalbotninum 

)ast hvar, en nóg af hjarni og klaka, og liggur hann 

» ekki hátt yfir sjávarmál, og engan dal hefi ég séð, er 

ér fyndist líkt því eins hrikalegur og þessi Vinddalur. — 

Þegar við vorum ekki að rannsaka landið í kring, 

öfðum við gott tækifæri til að athuga grænlenzkt 

;aupstaðarh'f, sem mun vera h'kt alls staðar. Kl. sex 

á morgnana var hringt klukku, svo heyrðist um allan 

bæinn , til merkis um , að nú ættu kífakarnir að hefja 

dagsverk sitt. En kífak nefnast grænlenzkir vinnumenn 

verzlunarinnar, og fylgja þeirri stöðu þau hlunnindi, að 

fá staup af brennivíni daglega. Það meta Eskimóar ekki 

lítils, því að þeim þykir fjarska gott í staupinu, og »Hggja 

við kútinn«, þegar þeir geta náð í brennivín. En verzl- 

unin hefir séð við því, og má ekki selja áfengi á Græn- 

landi. 

Þegar Eskimóum er gefið í staupinu, segja þeir altaf 
mjög rækilega kújanak (þökk), óðar en sopinn er runn- 
inn um kverkarnar. Eftirfarandi staupasaga gerir grein 
fyrir því, hvernig standi á þessu þakklæti, en ekki skal 
ég ábyrgjast að hún sé sönn. Menn tóku einu sinni 
eftir því, — hvar og hvenær segir sagan ekki, — að 
kífakarnir voru blindfullir við og við, en aldrei nema 
einn í einu. Nú var farið að grenzlast eftir, hvernig á 
þessu stæði, og kom það þá í Ijós, að kífakarnir kyngdu 
ekki brennivínssopanum, en geymdu hann uppi í sér og 
spýttu svo allir í einn. Hafði þeim komið þetta snjall- 

ræði í hug til þess að geta þó við og við fengið meira 
en bragð af þessum dæmalausa drykk kavdlúnakanna 
(frb. : kras-) ; svo nefna Eskimóar Dani og aðra útlend- 
inga, en sjálfa sig innúit, þ. e. menn. Eftir þetta var 
þeim gert að skyldu að þakka undir eins og þeir hefðu 
rent úr staupinu. 

Búðin var ekki opin nema tvisvar á dag, stund í senn, 
og var þá hringt klukku til að gera það heyrum kunn- 
ugt. Ekki er samkepnin, svo að það þurfi að óttast, að 
kaupendurnir fælist frá, þegar þeir eiga ekki kost á að 
verzla allan daginn. 

Það, sem Grænlendingar leggja inn, er einkum bjarnar- 
feldir, tóuskinn, selskinn, fiður og dúnn, en mest spik 
af selum og hvölum. Það er ekki mikið, sem þeir stunda 
hvalaveiðar sjálfir, en það er eigi sjaldgæft að það reki 
hvalskrokk, og þá er glatt á hjalla hjá Eskimóum, er 
svo ber við, og óspart keypt hárbönd, anúrak-tau, kaffi, 
tóbak og skotfæri. Þeir fá peninga fyrir sína vöru og 
kaupa svo fyrir peningana. Silfur sjá þeir ekki oft, en 
verzlunin heíir geíið út peningaseðla, sem eru verðlaus- 
ir alls staðar, nema á Grænlandi. Þessir seðlar eru svo 
sendir til Danmerkur og eyðilagðir, þegar þeir eru 
orðnir svo óhreinir, að ómögulegt er að lesa á þá, og 
verður það furðu fljótt, því Eskimóum er annað betur 
gefið en hreinlæti. 

Það er einokuharverzlun, sem danska stjórnin rekur á 
Grænlandi, og þótt orðið einokun láti illa í eyrum, þá 
kemur það líklega heim hér, að það mundi Grænlend- 
ingum til ills eins, væri verzlunin gefin frjáls. Ættu -þeir 
t. a. m. kost á að fá brennivín eftir vild, mundu þeir á 
stuttum tíma gersamlega eyðileggjast. 

Meðan lýsi var í háu verði, græddi danska stjórnin 
stórfé árlega, en nú um nokkur ár hefir vantað mikið 
á, að konunglega grænlenzka verzlunin bæri sig. Yfir- 



Góðhöfn. 45 

leitt fær maður ekki betur séð, en að mikið tillit sé 
tekið til þess, hvað sé Grænlendingum fyrir beztu, og 
að verzlunina megi ekki skoða sem gróðafyrirtæki, nú 
á dögum að minsta kosti. Grænlendingar fá t. a. m. 
fjóra aura fyrir spikpundið, en þeir geta keypt það 
aftur fyrir hálfan fimta eyri og er hálfi eyririnn lagður 
í sjóð handa Grænlendingum. 

Þeir af kaupstaðarbúum, sem láta einna mest á sér 
bera eru hundarnir. Grænlenzku hundarnir eru ekki 
óáþekkir íslenzkum fjárhundum að vaxtarlagi, en þeir 
eru talsvert stærri og svipurinn allur annar, aulalegri 
og illilegri. Hundarnir eru einu húsdýrin, sem Eskimóar 
hafa, og svínin, sem dönsku skipin vanalega hafa með- 
ferðis í nesti, kalla þeir hárlausa hunda. Hundarnir eru 
Eskimóum þörf dýr. Á vetrum beita þeir þeim fyrir 
sleða og gætu lítið komist án þeirra; úr skinnunum 
fá þeir sinn hlýjasta klæðnað, og ef búsvelta er hjá 
þeim, slátra þeir hundunum og éta. 

Mann furðar því á að sjá, hvað hundarnir eiga illa 
ævi og það því fremur, sem Eskimóar að eðlisfari eru 
mjög góðlyndir. A sumrum eru hundarnir að vísu ekk- 
ert brúkaðir, en þá fá þeir heldur ekkert að éta og 
verða að sjá fyrir sér sjálfir. Og séu þeir eitthvað nær- 
göngulir, sem oft vill verða, er kastað á þá grjóti svo 
að bylur í skroknum. Það þarf sannarlega sterk bein 
til að þola slíka daga, og það er engin furða, þótt 
þeir séu eigi viðmótsblíðir, enda kemur það fyrir, að 
þeir rífa menn á hol. Fyrir nokkrum árum hafði vérið 
étinn upp, nærri því til agna, fullorðinn maður, sem 
var einn á ferð með sex hunda fyrir sleðanum. Þess 
var getið til, að hann mundi hafa gleymt að fóðra þá 
og þeir svo rifið hann á hol og étið hann, en það er 
náttúrlega ekki ómögulegt, að maðurinn hafi orðið bráð- 
kvaddur og hundarnir lagst á náinn. Uppáhaldsfæða 

grænlenzku hundanna er »það sem einu sinni hefir 
verið mannamatur«, segir Rink snyrtilega, en þess má 
sjá greinilegan vott kring um Eskimóakofana, að það 
verða að vera kávdlúnak-garnir en ekki innuit-garnir, 
sem sá matur hefir farið um. Líka er misjafnt, hver 
kávdlúnakinn er. Ég þekti Dani, sem hundarnir voru 
svo áleitnir við, að þeir þorðu ekki að ganga erinda 
sinna nema vel vopnaðir og var stundum brosað, er menn 
sáu þá ganga á stað með langar stengur eða önnur 
undarleg tækifærisvopn í höndum. Það kvað jafnvel 
hafa borið við, að hundarnir hafa við slík tækifæri 
tekið sumt það frá mönnum, sem þeir mjög ógjarna 
vilja missa, en ekki sel ég þá sögu dýrara en ég keypti. 

Það hefir verið sagt, að Eskimóahundarnir kunni alls 
ekki að gelta, og er það ekki rétt. En ekki hefir verið 
ofsögum sagt af spangólinu í þeim. Þeir halda bein- 
línis heila samsöngva og er einn forsöngvari, og tón- 
arnir eins langdregnir og tíðkast í gömlu sálm^lögun- 
um og ennþá ámátlegri. I hvert skifti, sem kaupstaðar- 
klukkunni var hringt, tóku hundarnir undir, margraddað 
með megnum óhljóðum, og á sunnudögum, þegar alt 
fólk var í kirkju, söfnuðust allir hundarnir í bygðarlag- 
inu að kirkjunni og spangóluðu svo að sálmasöngurinn 
heyrðist varla, enda þótt Grænlendingar séu raddmenn 
góðir. Menn geta ímyndað sér, að það muni um það, 
þegar hvert heimili á þetta tíu hunda og þar yfir. 

A vetrum eru hundarnir mikið brúkaðir. Stundum 
verða þeir svo sárfættir, að þeir geta í enga löpp- 
ina stigið, og eru þeir þá færðir í skinnsokka. Vetrar- 
tímann fá þeir líka vel að éta og er hákall mikið not- 
aður til hundafóðurs. Ef þeir éta mikið af nýjum há- 
kalli, er sagt, að þeir verði eins og druknir, »slagi«, og 
geti varla staðið á fótunum, en ekki bcr á neinu þess 
háttar, þegar hákallinn er leginn. Aldrei fá hundarnir 

að koma í hús, hvernig sem veðrið er. Stundum gengur 
skæð hundapest og eru Grænlendingar þá áhyggjufullir 
út af hundamissinum ; sagt er, að konurnar leggi jafn- 
vel hvolpana á brjóstið til að halda í þeim lífinu. — 

Á láglendinu fyrir vestan Rauðárós voni aðkomnir 
Grænlendingar með skinntjöld sín og mátti sjá þá og 
Góðhafnarmenn vera við loðnuveiðar á eiðinu, austan- 
til við höfnina, þeim megin sem út að hafinu snýr. 
Sjórinn virtist troðfullur af þessum litlu laxíiskum, og 
hver alda kastaði þeim á land hópum saman. Veiði- 
aðferðin er ekki margbrotin, fiskinum er ausið á land 
með háf á langri stöng; því næst er þeim dreift út 
um klappirnar til þurks. Þegar maður sér þessi ósköp 
af fiski, á maður bágt með að skilja í því, að nokkurn 
tíma skuli þurfa að vera sultur hjá Grænlendingum. 
Það lítur út fyrir, að þeir gætu safnað sér óþrjótandi 
byrgðum af loðnu með tiltölulega lítilli fyrirhöfn. Stund- 
um kvað vera svo mikið af loðnu í fjörðunum, að það 
er lítt mögulegt að róa út gegn um torfurnar. En Eski- 
móar eru lítið fyrir að safna, og er það eðlileg afieið- 
ing þess, að þeir eru fyrst og fremst veiðimenn. Það 
var gaman að sjá til Grænlendinganna yfir veiðinni, 
þeir voru eins og kát börn, sem eru að leika sér, sí- 
talandi og hlæjandi. — 

Undir Bláfjalli fyrir vestan Góðhöfn, fann Norden- 
skjöld 1870 stóra hnullunga úr hreinu járni. Hann hélt, 
að þetta járn væri komið utan úr geimnum (loftsteinar), 
en K. J. V. Steenstrup hefir sýnt, að járnagnir eru í 
blágrýtinu sumstaðar, og hafa þessir járnhnullungar orðið 
þarna eftir, er blágtýtið eyddist af áhrifum lofts og lagar. 
Er þetta mjög merkilegt, og hvergi annars staðar á 
hnettinum hefir ennþá fundist hreint járn í jarðlögum. 

Það var nú fyrir mig lagt, að útvega mola af þessu 
járni, ef Góðhafnarmenn hefðu þá til. Ég fór því að 

heimsækja karl einn, sem stundum fer í Bláfjall til að 
safna járni. Mér var talsverð forvitni á að sjá þenna 
karl, því að ég hafði ýmislegt af honum heyrt og ekki 
fallegt. Petersuak (þ. e. Pétur mikli) var hann alment 
nefndur og hafði um langan aldar verið nokkurs konar 
hreppakóngur Grænlendinganna í Góðhöfn. A yngri árum 
hafði hann verið mjög duglegur veiðimaður og rammur 
að afli og óspart beitt kúgun við hina, sem minni 
máttar voru, enda var hann einn af þeim mjög fáu 
Grænlendingum, sem ég sá illmannlega á svipinn. 
Petersuak bjó í myndarlegasta grænlenzka bænum í 
Góðhöfn, og var ris á þakinu, en Eskimóakofarnir hafa 
vanalega flatt þak. Ég kom þar inn í allstóra stofu; 
var þar fátt um búsgögn inni, en breiður pallur undir 
^^SS og á honum sat húsmóðirin, hárlaus og visin, 
ágætt sýnishorn af Eskimóakerlingu í öllum sínum ófríð- 
leik. Pallur er í öllum grænlenzkum húsum og á honum 
sefur alt hyskið og snýr fótum upp að vegg^ en á dögum 
sitja konur þar við sauma og karlmenn að bæta veiðar- 
færi sín eða smíða. Og þarna sat nú Pétur mikli, þrek- 
legur karl að sjá, en svo fádæma óhreinn, að hann bar 
jafnvel af öðrum Eskimóum einnig í því. Og allur frá- 
gangurinn inni lýsti líkum þrifnaði og karlinn. Tveir 
koppar stóðu á miðju gólfi, blóðugir fuglar lágu hér og 
hvar o. s. frv. Ekki gekk okkur vel að skilja hvorn annan, 
en svo bar þar að bróður karlsins og var hann túlkur 
og talaði— ensku. Til Góðhafnar koma stundum amerískir 
hvalfangarar og hafa sumir Grænlendingar lært nokkur 
orð í ensku af þeim. Dönsku kunna mjög fáir Grænlend- 
ingar og þó að þeir kunni eitthvað eru þeir mjög ófúsir 
á að tala hana. I hverjum kaupstað er túlkur, sem talar 
bæði málin vel, vanalega hálfdanskur Grænlendingur. 
Góðhafnarbúar eru taldir einna ónýtastir veiðimenn 
á öllu Grænlandi, þeir hafa of mikil mök við umheim- 

inn. Þeir fylgja t. a. m. ekki þeim gamla Eskimóasið, 
að fara í ferðalög á sumnim, af því að þeir eru svo 
hræddir um að missa af Ameríkumönnunum og verzl- 
uninni við þá. 

Eftirfarandi saga nægir til þess að sýna skapferli 
Petersuaks. Einu sinni var það, áð danskur maður í 
þjónustu verzlunarinnar , — mig minnir að hann væri 
beykir — átti eitthvað of vingott við dóttur hans, og 
afleiðingarnar leyndu sér ekki. Petersuak gerir sér h'tið 
fyrir, kemur til mannsins einu sinni á náttarþeli, með 
sveðju mikla í höndum, og hótar að drepa hann, ef 
hann gangi ekki að eiga stúlkuna, og þorði hinn ekki 
annað en lofa því hátíðlega. 

Dóttir karlsins hét Lava (það á ekkert skylt við ítalska 
orðið yfir hraun) og var þjónustustúlka okkar meðan 
við vorum í Góðhöfn. Hún átti tvær laglegar dætur, 
hverra hún gætti mjög vandlega, en ógift var hún. 

Loks verð ég með maklegu þakklæti að geta kaup- 
mannshjónanna í Góðhöfn, L. Mathieáen og konu hans, 
sem sýndu okkur einstaka gestrisni, eins og yfir höfuð 
Danir þar í landi. En við höfðum langmest af þessum 
hjónum að segja, því að þegar við komum aftur sunnan- 
að um haustið til Egeðsminnis, þá var Mathiesen fluttur 
þangað og orðinn þar bæjarstjóri. 

Allar dönsku kaupmannskonurnar, sem við kyntumst, 
voru mestu snillingar í matartilbúningi og það kunna 
víst fáir eins vel að nota sjófugla til matar, eins og 
Danir á Grænlandi. Einn nýstárlegur réttur, sem við 
fengum í Góðhöfn, var inattak\ þ. e. húðin af hvíting- 
num {beluga leucas, hvalur/ Grænlendingar eru mjög 
sólgnir í mattak og éta það hrátt. 

IV. 



Krónprinseyjar (Kitsysorsuit) og eyjarnar 

suður með landi. 

Fimtudagskvöldið 8. júlí lögðum við á stað frá Góð- 
höfn á trébát, sem umsjónarmaðurinn léði okkur. Allir 
íbúar staðarins höfðu safnast saman við bryggjuna og 
það var hleypt af þeim þremur gömlu kanónuhólkum, 
sení liggja fyrir neðan flaggstöngina í Góðhöfn eins og 
í öðrum kaupstöðum á Grænlandi. Ferðinni var heitið 
til Krónprinseyja, sem við höfðum oft séð, af fjöllunum 
við Góðhöfn, rísa úr hafinu eins og dökkar, hallandi 
hellur, stundum þrefaldar, því að hyllingar voru miklar 
og tíðar. 

I Egeðsminni var búið að útvega handa okkur tvo 
kvennbáta {íwiiak) og tvo kajaka, og áttu bátarnir að 
koma til okkar í Krónprinseyjum. 

Frá Góðhöfn til eyjanna eru tæpar fjórar mílur og 
þó vorum við alla nóttina á leiðinni, fram á morgun. 
Lautenantarnir áttu nefnilega að mæla sker nokkurt 
á ieiðinni, sem þeim var ómögulegt að finna. 

A leiðinni var komið við í eyjum, sem heita Brenni- 
vínssker. Við Grænland eru ekki óvíða Brennivínssker, 
sem hafa fengið nafn sitt af því, að menn hafa farið 
þar í land og gefið skipshöfninni í staupinu. Sá ósiður 
hefir komist á í þessum ferðalögum Dana á vestur- 
strpndinni, að Grænlendingunum, sem með eru, er alt- 
af gefið í staupinu tvisvar á dag, og eru þeir ófáanlegir 
til að ferðast með manni, nema þeim sje lofað því. 

Krónprinseyjar eru allmargar, en ekki er bygð nema 
í einni þeirra, Imerigssok. Þar reistum við tjöldin, skamt 
frá Eskimóakofunum, og höfðum þar aðalstöð okkar 
meðan við vorum að rannsaka eyjarnar. Tjöldin voru 

fjögur ; í einu bjuggu lautenantarnir, í öðru náttúru- 
fræðingarnir, en í tveimur áttu grænlenzku skipshafn- 
irnar að búa. I Góðhöfn höfðum við útbúið okkur með 
timiak (þó ekki úr skinni), anúrak og kamíkur á fæt- 
urna, að grænlenzkum sið. Þægilegri skófatnað en kam- 
íkurnar, þegar ekki er altof sleipt eða vott um, þekki 
ég ekki, en það þarf að elta (kraniiUt) þær á hverjum 
degi, annars verða þær fljótt ónýtar. Milli ytri og 
innri kamíkunnar er vanalega haft dálítið af heyi í 
ílepps stað. 

I tjöldunum sváfum við í hvílupokum; voru þeir þre- 
faldir og strigapoki yzt til þess að standast vætu, dg 
þurfti oft á því að halda. Menn hafa lært af Eskimóum 
að nota hvílupoka á ferðalögum þar í landi. Eskimóar 
búa þá til úr hreindýraskinnum eða bjarnarfeldum og 
eru þau húðföt svo skjólgóð, að menn geta legið úti í 
þeim, hverju sem viðrar. 

Krónprinseyjarnar eru yfirleitt berar og kuldalegar. 
Alt að því 300 feta háir, kúftir, gráir og svartir kletta- 
kollar, eða brattir hamrar, skiftast þar á við lágar og 
sund, sem máttu heita græn um þenna tíma árs. I 
þessum sundum eru sumstaðar ósköpin öll af gamalli 
sjávarmöl frá þeim tíma, er eyjarnar láu dýpra í sjónum. 
A þessum gömlu malarkömbum voru sumstaðar mjög 
fornar Eskimóadysir ; hafði verið hlaðið í kring um líkin, 
oft fleiri en eitt í sömu dys, og sáust mosavaxnar haus- 
kúpur og önnur bein inn á milli steinanna. Grænlend- 
ingum er fjarska illa við, að menn séu nokkuð að eiga 
við þessi bein, eða hafi þau burt með sér. I hellisskúta 
einum fann ég mannabein mjög fornleg. Mér fór að 
detta ýmislegt í hug um krívigtoka. Það ber við, þegar 
Grænlendingum fellur eitthvað mjög þungt, að þeir 
leggjast út, og verða það sem nefnt er krivigtok. Set- 
jast þeir að í hellisskútum á afviknum stöðum og hjá- 

trúin býr þá út með ýmsum yfirnáttúrlegum eiginleg- 
leikum. Og þeim mundi sannarlega ekki veita af þessum 
eiginlegleikum til þess að geta frámfieytt lífinu sem krí- 
vigtok. Menn hafa oft fundið krívigtokana dauða í helli 
sínum, og því var það að mér datt í hug, að beina- 
grindin, sem ég fann þarna, kynni að vera af einhver- 
jum slíkum lánleysingja. 

A gömlu fjöruborði, rétt fyrir ofan tjöldin, var kirkju- 
garðurinn ; líka tómar steindysir, eins og heiðingja- 
grafirnar. A allrafínustu leiðunum voru ómálaðir tré- 
krpssar með blýantsletri, en á flestum ekkert. 

Það er annars einkennilegt, að menn hafa alls staðar 
þar sem ég sá, valið gamlan malarkamb fyrir kirkjugarðs- 
stæði, t. a. m. við Egeðsminni, í Agto, Iginiarfik, Riten- 
benk og víðar. Það er sjálfsagt vegna þess, að í fornu 
fjörunum er helzt nóg af lausagrjóti til að urða líkin, 
brimið hefir haft fyrir því að safna steinunum saman. 
Það er mjög ervitt að grafa líkin ; jarðvegurinn er annað- 
hvort of grunnur, eða þá frosinn; átta eðá tíu þumlunga 
undir yfirborðinu er sífelt klaki í jörð. Allar heiðingja- 
dysir sem ég sá, mörg hundruð ára gamlar sumar, voru 
líka á fornum malarkömbum. 

Það er óhætt að segja, að Imerigssok byggja fleiri 
dauðir menn en lifandi, og væri myrkfælnum líklega 
ekki gott að vera þar í skammdeginu, en þann tíma, 
sem við dvöldum þar, rökkvaði nú.aldrei. 

Mér þótti skemtilegt í þcssum eyjum, þegar vel við- 
raði ; útsýnið var svo tilkomumikið. Fyrst og fremst hafið, 
vítt á allar hliðar með nóg af fjalljökum; sumir strand- 
aðir nálægt eyjunum, en sumir bárust fyrir straumi. I 
norðri sáust jöklarnir á Diskó yfir bláum hömrum, og 
skarðið, þar sem Vinddalurinn er, með sínum jökul- 
tungum og gömlu jökulurðinni, sem þvergirðir dalinn, 
nema rétt þar sem áin rennur. 

Ég flakkaði oft tímunum saman um eyjarnar til þess 
að skoða forna malarkamba o. s. frv. Þar var nóg af 
mýi, en að því undanteknu sást ekki margt lifandi. 
Máfar flögruðu ýfir hafinu, gáandi að sílum, stöku hvalir 
rufu marflötinn tii að belgja í sig loft, og í djúpu sund- 
Unum fyrir neðan hamrana mátti líta myrka þaraskóga, 
og voru sum blöðin að minsta kosti framundir tuttugu 
álnir á lengd. Það var eitthvað svo leyndardómsfult við 
þessa þaraskóga þarna djúpt niðri í tærum sjónum. 
Við og við sást eitthvað kvika, en ekki hvað það var; 
stundum mátti aftur greinilega sjá stóra þorska, sem 
léku sér innan um þarann með liprum sporðasveigingum. 
Það eru ósköpin öll til af þessum þorski í sjónum við 
Grænland ; hann sást jafnvel uppi við bryggjurnar í kaup- 
stöðunum. Grænlendingar kalla hann ovak og er það 
önnur þorsktegund en sú, sem mest veiðist af hér við 
land. 

Það varð nokkur bið á því, að Grænlendingarnir, sem 
við áttum von á frá Egeðsminni, kæmu, og fengum við 
því til bráðabirgða þjónustustúlku úr Eskimóabygðinni á 
Imerigssok, er annast skyldi kamíkurnar og elda fyrir 
okkur. Eldamenskan var nú ekki margbrotin, því að við 
lifðum mest á dósamat frá Beauvais, en fengum stund- 
um selaket eða eitthvert annað grænlenzkt góðgæti til 
fóðurdrýginda. Stúlkan hét Galat og var snotur Eskimóa- 
unglingur og mjög ötul að rífa lyng og blása í það undir 
katlinum. Grænlendingar elda mikið úti á sumrin og hita 
upp með lyngi og rekavið; eru þeir íjarska lagnir á að 
kveykja upp, þó veður sé misjafnt, og þegar nóg er til 
af spiki, sjá þeir heldur ekki eftir nokkrum flykkjum á 
eldinn. 

Það var tízka í Imerigssok, að stúlkurnar hefðu rauða 
anúraka, og þegar ég sá þessar undarlegu kvennpersónur 
vera að klungrast um eyna, oft á stöðum, þar sem lík- 

lega ekkert annáð kvennfólk hefði látið sér detta í hug 
að klifrast, rifjuðust upp fyrir mér ýmsar íslenzkar sög- 
ur um huldufólkið, sem á heima í klettunum. — 

Loksins komu bátarnir frá Egeðsmifini, tveir kvenn- 
bátar og tveir kajakar. Kvennbátur nefnist svo, af því 
að fyr á tímum var þeim eingöngu róið af kvennfólki; 
karlmönnum þótti skömm að koma á sjó öðru vísi en 
í kajak. En nú er þetta orðið breytt, og karlmenn róa 
kvennbátunum engu síður en kvennfólkið. Á hvorum af 
okkar bátum var aðeins ein stúlka, sem réri ; hét önnur 
Severína en hin Juditha (Judith). Severína var fóstur- 
dóttir annars formannsins ; Grænlendingar kalla vinnu- 
konur sínar altaf fósturdætur. Stúlkurnar voru mjög dug- 
legar að róa, og Severína réri jafnvel betur en nokkur af 
karlmönnunum ; en auk þess að róa áttu þær að annast 
uni skófatnaðinn, sem var mikið verk, og elda fyrir alt 
liðið. Urðu þær þannig að vinna miklu meira cn karl- 
mennirnir fyrir sama kaup, sem svo sjálfsagt »fóstur- 
faðirinn« hefir tekið. Yfir höfuð vinnur kvennfólkið á 
Grænlandi miklu meira en karlmennirnir. Mennirnir 
komast að vísu oft í hann krappan á sjónum við veiðar, 
en þegar veiðin er komin á land skifta þeir sér ekkert 
af henni framar til annars en að éta hana. Kvennfólkið 
sundrar veiðinni , tilbýr skinnin og svo auðvitað fötin , 
og er það auðvitað meira en lítið verk, sem er lagt í 
ein grænlenzk föt úr veltugnum skinnum. 

Kvennbátarnir (umiak) eru frá fimtán til tuttugu álnir á 
lengd, úr samansaumuðum selskinnum, en trégrind inn- 
an í til að halda lagi á bátnum. Stafnarnir eru vanalega 
úr skinnum af útsel , því að þau eru sterkust , en að 
öðru leyti er báturinn úr skinnum af vöðusel. I stafni 
má reisa upp dálítið mastur með ferskeyttu segli, en 
ekki verður það notað, nema þcgar vindurinn cr beint 
á eftir. Nú er oft hafður dúkur í seglið, en áður var 

það altaf búið til úr samansaumuðum selagornum. Þóft- 
urnar eru hér um bil jafnhátt borðstoknum * og eru 
bátarnir því ekki skjólgóðir að sitja í þeim. Þeir eru 
nieð flötum botni og geta rúmað mikið; en gæta verður 
þess, þegar fermt er, að láta alt hvfla á böndunum en 
ekki á sjálfum skinnbotninum. Enginn nagli er l bátnum, 
en alt reyrt saman með selskinnsólum. Skinnbotninn 
bungar nokkuð upp á milli bandanna, þegar báturinn er 
á sjó, og í nýjum bát cr skinnið hálfgagnsætt , svo að 

sjórinn sést ( gcgn. Avalt er stýrt með ár og er það 
vegna þess, að innanum haffs er miklu handhægra að 
nota ár heldur en fast stýri, Arablöðin eru fjarska breið 
og auðsjáanlega ekki ætluð til barnings. Kvennbátarnir 
láta mjög vel að árum og er skemtilcgt að vera á þeim 
( ládeyðu , en sé nokkur öldugangur, fer þar að verða 
fremur óvistlegt, þeir beyglast allir og aflagast, eins og 
þeir ætli að liðast sundur. Hættulegir fyrir alla skinn- 
báta eru smáu, vatnstæru (smolarnir, sem svo mikið cr 
* Þsnnig var þa.t á öllum þeim bálum, scm ég aá. 

af kring um stóru jakana ; þeir hafa oft hvassar eggjar 
og geta skorið sundur bátsskinnið. Dr. Steenstrup komst 
einu sinni nauðulega hjá því, að báturinn sykki undir 
honum af þeirri ástæðu ; varð þeim til bjargar, að mjög 
skamt var til lands. Oftast nær er lekinn ekki meiri en- 
svo, að það má stöðva hann með selspiki, meðan róið 
er til lands. 

Eskimóar róa mjög einkennilega og er það einkum 
kvennfólkið, sem hefir það áralag. Við annað árartogið 
standa þær upp, láta svo fallast afturábak, spyrna í af 
alefli og taka svo hraustlega á árinni, að báturinn þeyt- 
ist áfram eftir sjávarfletinum. Hitt árartogið hvíla þær 
sig og aðeins dýfa árinni máttlaust í. Af þessu verður 
mjÖg ójafn gangur á bátnum og er t. a. m. ervitt að 
skrifa á meðan róið er. 

Þegar komið var í tjaldstað, voru bátarnir dregnir á 
land og hvolft ; í kaupstöðunum og öðrum bygðum varð 
að láta þá upp á grindur, allhátt yfir jörð; ella mundu 
hundarnir óðar hafa gert sér máltíð af þeim, og sáum 
við, að slíkt getur komið fyrir. Hvorum kvennbát fylgdi 
kajakmaður í kajak sínum og áttu þeir að fara í ýmsar 
sendiferðir, t. a. m. fá hjálp , ef kvennbáturinn bilaði 
fjærri mannabygðum o. s. frv. 

Það er ekki lítið hugvit, sem kajakinn með öllum út- 
búnaði ber vott um ; úr þessum fáu efnum, sem að hon- 
um stóðu til boða, hefir Eskimóanum þar tekist að búa 
til fleytu, sem er svo hentug fyrir hann, að Evrópumenn 
með allri sinni menningu hafa ekki getað búið til neina 
hentugri og hlýtur hún að vekja aðdáun allra, sem sjá hana. 

Kajakinn er líkur kvenhbátnum í því, að hann er úr sel- 
skinnum , sem eru þanin utanum trégrind , en lagið er 
talsvert öðru vísi. Kajakinn er vanalega um átta álnir 
á lengd, þrír fjórðungar álnar á breidd og eitthvað hálf 
alin á dýpt; þeir eru með öðrum orðum allir á lengd- 

ina. Þar sem kvennbáturinn er opið skip, er kajakinn 
byrgður að ofan, nema hvað kringlótt gat er á þilfarinu, 
svo vítt, að kajakmaðurinn rétt getur smeygt sér niður 
um það og setið á kajakbotninum, réttum beinum, því 
að ekki er rúm til að beygja hnén. Tréhringur er í op- 
inu, og þegar gott er veður og ekki á að fara langt, 
fer ræðarinn í skinnhólk, sem hann smokkar yfir hring- 
inn, svo að enginn sjór kemst í bátinn, þó að skoli yfir; 
skinnhólkurinn nær manninum nærri því upp undir hend- 
ur og er haldið uppi með leðuraxlaböndum. A höndun- 
um eru hafðir skinnvetlingar og langar skinnermar, því 
að ræðarinn dyfir oft í olnbogunum. Þegar vont er í sjó- 
inn er hafður skinnstakkur, sem er festur á kajakhring- 
inn, eins og skinnhólkurinn ; á staknum er hetta, sem 
hylur alt höfuðið, nema rétt miðpartinn úr andlitinu. 
Með þessum útbúnaði getur kajakmaðurinn hvergi vök- 
pað, nema í andliti, jafnvel þó að hvolfi undir honum, og 
kajak og ræðari virðist vera eitt, nokkurs konar lifandi 
bátur. Kajaknum er róið með einni ár, tvíblaðaðri; ræð- 
arino heldur um miðja árina, dýfir árablöðunum í á víxl 
og horfir fram. Það er fjarska lítil áreynsla að róa kajak 
og getur þó skriðurinn á þeim orðið cins mikill og á 
mörgum gufuskipum, eða um tvær mílur á klukkustund. 
A selaveiðum hefir kajakmaðurinn oft dálítið segl, fer- 
hyrnt, en nokkuð uppmjótt, framan á bátnum, og er til 
þess ætlast, að selirnir taki það fyrir hvítan ísmola og 
séu því síður varir um sig. Veiðimaðurinn er líka stund- 
um á hvítum anúrak og má sjá á hvítu anúrökunum, 
hverjir séu helztu veiðimennirnir í einu bygðarlagi. Og 
þegar þess er gætt, hvað lítið Grænlendingum er sýnt 
um þrifnað, gat maður ekki annað en furðað sig á því, 
hvað þessir hvítu anúrakar voru vanalega hreinir. 

Eins og nærri má geta um svo mjóan og grunnan 
bát, er kajakinn fjarska óstöðugur, og má með sanni 



segja um Grænlendinginn f kajak sfnum , að þar er 
• veiðimaður á valtri skeið<. Það þarf Ifka mikla æfíngu 
til að geta haft full not af þessum bát, og þó að Grœn- 
lendingar séu honum vanir frá barnæsku, drukna margir 
( kajak á ári hverju. »Drukna í kajak< er sagt, þvf að 
það er nærri þvf ómögulegt að losa sig úr kajak, sem 
er á hvolíi. Áður kunni nærri þvf hver Grænlendingur 
að reisa sig við með árinni, þegar hvolfdi undir honum, 

og var það oft leikið að gamni sfnu. Nú eru þeir fæstir 
á Norður-Grænlandi, sem kunna það,* og heyrði ég 
sagt að það kæmi af þvf, að mæðurnar þyrðu ekki að 
láta synina byrja eins snemma að æfa sig á kajakróðri 

* f Egeðsminni kunnt aðeins cinn maflur, EJías að nafni, að 
komast á kjðl ariur, en því miður var hann ekki lieima, meðan 
viil dvöldum í Egeðsminni , og gilum vrð þvf ckki fengið að 
sjá list hans. 

og áður hefði tíðkast ; Grænlendingar hafa eftir íongum 
mjög mikið eftirlæti á börnum sinum. A Suður-Grœn- 
landi kvað sú list, að reisa sig við, vera algeng ennþá, 
enda hafa Suður-Grænlendingar altaf verið miklu betri 
kajakræðarar en landar þeírra norðurfrá, og eru ekki 
hræddir við að leggja jafnvel út ( stórsjó — að sögn 

þeirra, sem séð hafa. Það er eðlileg afleiðing af þv[, að á 
Suður-Grænlandi verður kajak notaður alt árið, en lengra 
norður er ekki hægt að nota þá á vetrum sakir ísa. 

A fram- og afturstafni kajaksins er beinspöng og 
beinhnúður til trausts og prj'ði , og eins eru veiðar- 
færin, sem kajaknum fylgja, á ýmsan hátt prýdd með 
beinsmfði. Grænlendingar skera í bcin, rostungstennur 

og náhvalstennur, af mikilli list. Helztu verkfærin, sem 
fylgja kajaknum eru belgur, skutull, fuglaskutull, nokk- 
urs konar spjót, hnífur og í síðari tímum byssa. Belg- 
lirinn er úr selskinni og blásinn út og liggur hann fyrir 
aftan kajakmanninn. Löng ól er fest í belginn, liggur 
hún frameftir kajaknum og er hringuð upp á grind, sem 
stendur fyrir framan manninn; hinn endinn er festur í 
skutHlinn. SkutuIIinn er gerður af mikilli list og er svo 
um búið, að fremsti kaflinn losnar af skafti, þegar skut- 
ullinn er festur í sel, og fylgir skutulólin þeim kaflanum ; 
það ríður á því, að hún rakni vel ofan af grindinni og 
festist hvergi, ella hvolfir selurinn kajaknum. Selurinn 
getur ekki komist úr höndunum á veiðimanninum fyrir 
belgnum, sem flýtur við endann á ólinni, og banar mað- 
urinn honum með spjótinu eða byssunni. Nú á tímum er 
það oft, að Grænlendingar nota ekki skutulinn, heldur 
byssuna eingörigu, og missa þeir þá marga seli, sem 
annaðhvort komast undan með skotið í sér eða sökkva; 
hafa þeir haft þann skaða af að fá þetta útlenda vopn, 
að þeir drepa svo miklu fleiri seli, en þeir hafa gagn af, 
og er það ískyggilegt, þar sem sélunum er að fækka. 
Byssan er geymd í selskinnshylkí og liggur á kajaknum 
fyrir framan manninn. Fyrst eftir að Grænlendingar fóru 
að eignast byssur, geymdu þeir þær niðri í kajaknum, 
til þess að þær skyldu ekki vökna; þcir kunnu ekki að 
fara nógu varlega með þetta verkfæri og voru einlægt 
að fara sér að voða á þann hátt, að skotið hljóp úr 
byssunni um leið og hún var dregin fram úr kajaknum ; 
eru til ýmsar sögur um það, hve karlmannlega þeir hafi 
orðið við geigvænlegustu sárum. Til þess að stemma 
stigu fyrir þessu ákvað verzlunin að hver sá kajakmaður, 
sem ætti ekki hylki utan um byssuna, svo að hann gæti 
haft hana ofan á kajaknum, skyldi sektaður. Það hreif, 
og eiga nú allir kajakmenn hylki, en margir raunar 

cnga byssu. Skutlunum er kastað með kasttré. — Græn- 
lendingar nota kajakinn jafnvel við rostungaveiðar, og 
eru þá vanalega margir saman, þvf að rostungarnir eru 
iUvígir og hafa mörgum veiðimanni banað með sínum 
voðalegu skögultönnum. f'ó cru til Grænlendingar, sem 
leggja í rostunginn einir og er það sannarlega aðdáan- 
legt hugrekki og snarræði, sem til þess þarf. 

Pað má lesa i ritum sumra, sem fcrðast hafa á Græn- 
landi, að aðrtr en Grænlendingar geti ekki róið í kajak, 
en ekki er það rétt hermt. Vmsir Danir á Grænlandi cru 
allduglegir kajakræðarar, þó raunar færri en vænta mætti, 
þegar þess er gætt, að kajakinn hlýtur að vera fádæma 
skemtilegur bátur, þegar menn eru orðnir vanir honum, 
og auk þess nærri þvf nauðsynlegur þeim, sem flengjast 
á Grænlandi. Ég hafði því miður lagt of mikinn trúnað 

á, að það þyrfti einhverja sérlega gáfu til að geta róið 
í kajak, og reyndi það, meðfram þess vegna, ekki fyr 
en síðustu dagana, sem ég var á Grænlandi og gekk 
það slysalaust. Sé brim, er ervitt að lenda kajak hjálpar- 
laust og standa menn þá í flæðarmálinu, sæta lagi, þegar 
jcajakinn ber að og draga hann á land með manninum í. 
Menn geta líka farið í kajakinn í landi og látið ýta sér á 
flot og er það miklu auðveldara heldur en að fara í hann 
á floti, því að hann er býsna valtur, þegar menn standa 
uppréttir í honum, og fá byrjendur oft að kenna á því. 
Kajakinn er ekki þyngri en svo, að það má hæglega 
bera hann á öðrum handlegnum ; sé hann fluttur langa 
leið yfir land, bera menn hann á höfðinu. — Læt ég svo 
úttalað um bátana og sný mér að skipshöfnunum. 

Formaðurinn á öðrum kvennbátnum hét Jakkó (Jakob). 
Það var ágætiskarl og hafði algerlega Indíánaandlitsfall, 
eins og ekki er mjög ótítt með Eskimóum. Hinn for- 
maðurinn hét Jane. Grænlendingar þeir, sem kristnir 
eru, hafa mjög lagt niður fornu grænlenzku nöfnin og 
tekið upp biblíunöfn. Við hittum á leið okkar bæði 
Abraham, Ísak og Jakob og það í mörgum úfgáfum. En 
það hylur nokkuð þessi biblíunöfn, að Grænlendingar 
tíðka fjarska mikið gælunöfn og ýms viðurnefni. Einn 
af hásetum okkar, sem hét því grátþrungna nafni Jere- 
mías, var t. a. m. aldrei nefndur annað en Nakudok. 
Aðeins einn af hásetunum hét grænlenzku nafni, nefni- 
lega Pokta. Annars kajakmannsins get ég að engu, hinn 
hét Sören. Sören þessi var eineygður og alt annað en 
fríður, en góðmenskan skein út úr þessu eina auga og 
hann virtist vera hvers manns hugljúfi. Landar hans köll- 
uðu hann altaf Aderala (gæluorð við föður), eða jafnvel 
Aderalangua, þegar bezt lá á þeim. Stundum fékk hann 
þunglyndisköst , aumingja karlinn, og var þá hálf utan 
við sig. Einu sinni sem oftar hafði hann verið í kajak 

sínum á selaveiðum. Þá kemur hann auga á eitthvað, 
langt burtu , er honum sýnist vera selur ; hann skýtur 
á þenna sel ; en þegar hann kemur nær, sér hann að 
þetta er enginn selur, heldur bróðir hans, sem flýtur 
þarna dauður. Upp frá því fór hann að verða þung- 
lyndur og vildi ekki skjóta seli síðan. — 

Þegar bátarnir voru komnir, fórum við að fara rann- 
sóknarferðir í hinar eyjarnar. Þær eru allar nokkuð svip- 
líkar, klettóttar með grænum sundum á milli og votum 
mosalágum, og bera þess allar greinileg merki, að þeim 
hefir skotið úr sjó fyrir ekki mjög löngum tíma. Nú er 
sjórinn að hækka á þeim aftur, eins og annars staðar á 
Grænlands ströndum. Stærst og skemtilegust af eyjun- 
um var Nunarssuak (hið mikla land); þar eru allstórir 
dalir og fallegir straumlækir með tæru vatni, en í hin- 
um eyjunum var heldur skortur á góðu vatni. Græn- 
lendingar eru sfdrekkandi og mjög óvandir að því, 
hvað þeir drekka. Það mátti oft sjá þá leggjast niður 
að poUum, sem voru fullir af ýmis konar smákvikindum, 
og það jafnvel þó þeir þyrftu ekki að ganga nema fá- 
ein spor til að ná £ gott vatn. Það er eina bótin, að 
ekki er mikið um innýflaorma í vatninu, Eskimóar hlytu 
ella að vera útdauðir ; hefðu t. a. m. hundarnir þeirra 
sullaveikisbandorminn. 

Ein af eyjunum sem við komum í heitir Krómarfik ; 
við Grænlandsstrendur eru margar eyjar, sem heita svo, 
og hafa þær nafn sitt af því, að það er siður á ferða- 
lagi, að koma þar við vegna kvennfólksins. Svo segir 
Sigurður Breiðfjörð : > Sá vandi er á , þar sem græn- 
lenzkt kvennfólk er á skipi, að lenda verður, nær sem 
einhvur þeirra þarf að gjegna nauðsinjum sínum; og er 
því tafameira, sem fleiri eru í ferðinni ; því sjaldan ber 
þörfum þeirra saman. Ekki seigja þær neitt, en leggja 
upp árina, og setjast þeigjandi fram í stafn; er þá ráð 

5 — Helgi Pétursson: Grœnlandsfðr. 



66 Grænlandsfðr. 

að lenda þar sem fírst verður*. — I sunmm eyjunum 
er mikið varp, æðarfuglar, máfar, kríur, teistur o. fl., 
en við komum heldur seint þangað til að geta náð í 
egg að nokkrum mun. Grænlendingar skjóta æðarfugl- 
ana mjög og eru þeir svo styggir, að ilt er að komast í 
skotfæri við þá. Eskimóar fæðast veiðimenn og var 
fjarska mikill veiðihugur í ræðurum okkar. I hvert 
skifti sem þeir sáu æðarfugl fljúga hjá, kvað við marg- 
raddað aA! ntitek! mitek! (æðarfugl) og þeir gleymdu 
alveg að róa, en þrifu til byssunnar. Kajakmennirnir 
náðu í veiðina, ef það var úr leið fyrir kvennbátinn, og 
ef fuglinn var ekki dauður, bitu þeir í nefið á honum, 
tóku báðum höndum í vængina og slitu hann þannig 
úr hálsliðunum; var það allógeðslegt að sjá. 

Deginum var vanalega þannig niðurskift hjá okkur: 
Klukkan flmm fyrir hádegi smeygðum við af okkur 
hvflupokunum, og eitt hið fyrsta, sem m^nni varð að 
orði var að hrópa únavi! (ketill) til Grænlendinganna 
og getur það verið dáh'tið sýnishorn þess, hvernig við 
fórum að tala grænlenzku; meginreglan var: sem fæst 
orð. En þetta hafði þau áhrif, að brátt heyrðist lyngið 
spraka undir katlinum og fylgdi því þægilegur ilmur. 
Svo var étinn árbiti og hásetunum gefið í staupinu og 
að því loknu tekin upp tjöldin, bátarnir settir á flot 
og lagt á stað. Þegar svo var komið þangað, sem ferð- 
inni var heitið í hvert skifti, var mælt landið og rann- 
sakaðar jurtir, steinar og jarðmyndun eftir föngum. 

Ef ástæður leyfðu, var því næst étinn ríflegur mið- 
degisverður, en oft hagaði svo ferðum, að miðdegis- 
verðurinn varð að bíða þangað til komið var í tjald- 
stað að kvöldi, en þá átum við líka nærri því eins og 
Grænlendingar. Svo var Grænlendingunum enn gefið í 
staupinu og útbýtt vistum, skonroki, baunum, grjónum, 
kaffi og sykri til næsta dags, og að því loknu var 

skriðið í hvílupokana, stundum ekki fyr en um mið- 
nætti, meðan bjart var. Ekki má gefa Grænlendingum 
vistir nema til eins dags í senn, því að þó þeir fengju 
meira mundi það ekki endast lengur. A kvöldin tókum 
við okkur stundum til og bönuðum eins mörgum og 
við gátum af óvinum okkar, mýflugunum, sem sátu 
innan á tjaldinu ; var tjalddúkurinn því á endanum orð- 
inn rauðdropóttur af blóði. 

Meðan við dvöldum í Krónprinseyjum var alloft þoka 
en stundum stormur og rigning, svo að við gátum 
ekkert farið eða urðum að hverfa aftur. Hitinn komst 
einu sinni niður í hálfa gráðu mitt í júlímánuði og 
fannir láu víða í gjám og undir klettum. Eina nótt 
gengu drynjandi þrumur og eldingar og er það fjarska 
sjaldgæft um þær slóðir, miklu sjaldgæfara en á Is- 
landi. — 

Eftir nokkra daga yoru Grænlendingar okkar búnir 
að éta upp alt selspikið, sem þeir höfðu haft með sér, 
og tóku nú að kvarta yíir illu hungri. Þeir fengu að 
vísu nóg kornmeti hjá okkur og þeir gátu veitt þorsk 
eftir vild og stundum skutu þeir æðarfugla eða teistur, 
en það vantaði það, sem við átti að éta, þeir náðu ekki 
í neinn sel, og því voru þeir öánægðir. 

Þessir spikþrota menn urðu því mjög glaðir, þegar 
við loksins, laugardagskvöldið 17. júlí, komumst á stað 
úr Krónprinseyjum og héldum til Hundeyja og voru 
þær liðlega tvær mílur burtu. Veðrið var einstaklega 
fallegt, kvennbátarnir gengu mjög vel í logninu, en 
kajakmennirnir dyfu árarblöðunum í á víxl og höfðu 
auðsjáanlega mjög lítið fyrir því að halda í við þá. 
Hundeyjar risu framundan okkur blakkar og ekki háar, 
og komum við þar í heimaeyna seint um kvöldið. Verzl- 
unin hefir þar útibú og stóðu húsin á fallegum, græn- 
um hjalla. Hundeyjar eru miklu betur uppgrónar og 

eitthvað smáfeldari á svipinn en Krónprinseyjarnar, og 
líka er þar miklu fjölmennara. 

Undirkaupmaðurinn í Hundeyjum var danskur og átti 
grænlenzka konu. Faðir konunnar hafði nú raunar verið 
íslenzkur, Guðbrandur nokkur Pétursson, sem hafði um 
mörg ár verið formaður í þjónustu verzlunarinnar og 
gengið að eiga grænlenzka konu. Þessi kaupmannskona 
skildi dönsku en ekkert í íslenzku, og talaði ekki annað 
en grænlenzku. Hún leit eiginlega ekki íslendingslega 
út, nema hvað hún var ekki eins brún á hörund og 
Grænlendingar eru vanalega. 

Annan íslending heyrði ég getið um þar norður frá 
og hét sá Olafur Tómasson, og var í nokkur ár undir- 
kaupmaður frá Úpernivík. Ymsar sögur voru sagðar af 
því, hvað Olafur Tómasson hafði verið sterkur og set 
ég hér eina. 

Einn vetur var þröngt í búi hjá Grænlendingum sem 
oftar og skorti þá hundafóður, en Olafur átti hunda- 
fóður í stórri tunnu. Grænlendingar gengu nú í tunn- 
una rétt eins og þeir ættu hana og fór því fram um 
hríð. Loks varð Ólafur þó leiður á þessu, fór upp í fjall 
og sótti hellubjarg eitt mikið og lagði ofan á tunnuna. 
Eftir það hélzt honum á hundafóðrinu því að hellan var 
Grænlendingum of þung og fengu þeir ekki tekið hana 
ofan af tunnunni. Olafur druknaði fyrir nokkrum árum. 
Hann lagði á stað einsamall með sleða sinn og hunda 
og ætlaði að vera í kaupstaðnum um jólin, en það heíir 
aldrei spurst til hans síðan. ísinn hafði verið slæmur 
og Grænlendingar verið að reyna til að telja hann af 
því að leggja út á hann, en það kom fyrir ekki. — . 

Næsta dag var fallegasta veður, sem við sáum á Græn- 
landi úti í eyjum, logn, skafheiðríkt og hitinn svo mikill 
(14 st. C.) að maður þoldi varla við í grænlenzku föt- 
unum. Og mýið var í essinu sínu þann dag; jafnvel 

Grænlendingarnir voru að binda klúta um höfuðið og 
sópa framan úr sér. 

Það var Talleg útsjónin af klettahnúkunum, sem stóðu 
eins og háar kryppur hér og hvar upp úr eynni. Langt 
burtu fjallamúrinn á Diskó, blár og breiður, og svo haíið, 
með dökkum eyjum, skínandi, óendanlegt, en sólarljósið 
tindraði á margbreyttum, bláum og hvítgljáandi turnum 
og hvelfingum fjalljakanna. Stundum heyrðust snarpir 
hvellir, líkt og byssuskot; það var þegar jakarnir brot- 
nuðu og hrundi utan úr þeim, og sáust þeir veltast um 
hægt og hægt, eða vagga rólega á sjónum, sendandi 
út frá sjer stóra boða — þangað til þeir voru búnir að 
ná nýju jafnvægi. 

Eyjarskeggjar söfnuðust að okkur, karlar, konur og 
ekki sízt börn, og horfðu á okkar athæíi með undrun 
og forvitni, en mjög vingjarnlegir á svipinn. Þegar við 
höfðum lokið okkar starfi, heimsóttum við elzta mann- 
inn á eynni, uppgjafaundirkaupmann, er bjó þar í all- 
snotrum bæ. Hann hafði verið á Grænlandi yfir 50 ár 
og var víst orðinn meira en hálfgerður Grænlendingur. 
Karlinum varð einkum tíðrætt um gufuvagninn (>damp- 
vognen^) milli Kaupmannahafnar og Hróarskeldu; hann 
hafði nefnilega verið viðstaddur þegar fyrsti gufuvagn 
í Danmörku rann á stað frá Kaupmannahöfn ; það var 
rétt áður en hann lagði á stað til Grænlands og hafði 
hann auðvitað ekki séð gufuvagn síðan. Hann hafði 
verið röskleika maður, karlinn, og bar ellina mjög vel 
og var víst ekki lítill hluti af eyjarskeggjum afkoméndur 
hans. 

Hjá undirkaupmanninum fengum við selspik handa 
Grænlendingum okkar og urðu þeir því mjög fegnir. 
Það mátti sjá þá skera stór flykki af blóðugu og eigin- 
lega ekki hreinu spiki, sem náttúrlega var hrátt, og 
láta upp í sig með ánægjusvip. 

Frá Hundeyjum héldum við samdægurs til Manítsok. 
Manítsok liggur hér um bil eina mílu frá kaupstaðnum 
Egeðsminni. Nafnið þýðir: »hin óslétta«, og ber eyjan 
það nafn með réttu; þar eru einlægir gneisshnúkar og 
þverhnýptir hamraveggir, en geilar, dalsund og lágar 
með mörgum skemtilegum lækjum og smávötnum á 
milli. Ég sá þar ýmislegt, sem mig langaði til að geta 
skoðað í næði, en ekki varð þó tími til þess í það sinn. 

Um kvöldið komum við til Egeðsminnis og tók kaup- 
maðurinn C. Joensen og kona hans okkur mjög vel. 
Þau hjón eru færeysk. Joensen og kona hans höfðu haft 
ríkulegt tækifæri til að æfa sig í þolinmæði um vetur- 
inn. Sumarið áður höfðu þau ætlað sér að fara kynnis- 
ferð til Kaupmannahafnar og heim og voru albúin til 
ferðar og höfðu þar af leiðandi ekki séð sér fyrir vetrar- 
forða. En skipið, sem þau áttu að fara með, kom ekki 
og urðu þau svo að sitja kyr og búast við vetrinum 
sem bezt þau gátu. Þegar við komum aftur til Egeðs- 
minnis um haustið voru þau loksins lögð á stað í þessa 
Icngi þráðu kynnisferð. 

Kaupmennirnir fá vanalega leyíi hjá verzluninni sjöunda 
hvert ár eða svo til að fara til Danmerkur og eru þar 
þá veturinn yíir, en hverfa aftur til Grænlands með 
vorinu. Ganga oft meir en þrír mánuðir í sjóferðina 
fram og aftur. 

I Egeðsminni fengum við með okkur eina af heldri 
konunum úr Grænlendingabygðinni þar. Hún var kona 
eins af hásetum okkar, hét Magðalena og átti að vera 
túlkur og matreiða fyrir okkur. Sem túlkur hafði hún 
þann afleita galla, að hún talaði ekki eitt orð í dönsku, 
en hún skildi það mál nokkurn veginn. En hún bjó til 
mat miklu betur en Grænlendingar gera vanalega og 
aðra eins lifrarsteik og þá, sem hún bjó til úr selslifur, 
þóttumst við ekki hafa fengið, en það var nú líklega 

mest selslifrinni að þakka. Við dvöldum aðeins skamm- 
an tíma í Egeðsminni að þessu sinni en héldum áfram 
suðureftir. 

Eins og sjá má á kortinu er mesti aragrúi af smáum 
og stórum eyjum fyrir vestan Grænland á þessu svæði. 
Við komum nú í og rannsökuðum fjölda af þessum 
eyjum og mundi það aðeins verða til að þreyta lesand- 
ann að fara að telja þær upp allar. Ég læt mér því nægja, 
að nefna fáeina af þeim stöðum, sem við komum á. 

Frá Egeðsminni fórum við til Mánermiut. Verzlunin 
heíir þar útibú og var undirkaupmaðurinn grænlenzkur 
og talaði lítið sem ekkert í dönsku. Bygðarlagið var 
eitthvað fátæklegt og aðrar eins skinndruslur og héngu 
utan á sumum íbúunum, einkum gamla kvennfólkinu, sá 
ég hvergi annars staðar. Um morguninn stóð svo á, að 
ég fékk tíma til að fara í sjó og synti ég því dálítinn 
spótta, en Grænlendingar horfðu með undrun á þessar 
aðfarir. Grænlendingar kunna ekki sund og fara ekki í 
sjó, nema þegar hvolfir undir þeim. Eg lék það heldur 
ekki aftur að fara í sjó fyr en seinna um sumarið, þegar 
mýið var að mestu horfið. 

I mörgum af þessum eyjum er eitthvað stórkostlega 
einmanalegt, og fann ég hvergi eins vel til þess og 
í Aumat (frb. : amat). Eyja þessi liggur fyrir sunnan 
Manermiut og er um hálfa aðra mílu á lengd, en ekki 
breið. Við lentum fyrst við norðuroddann , þar 'sem 
Niakornak heitir, og þegar við vorum búnir á þeim stað, 
ætluðum við í suðvesturendann og tjalda þar. Samferða- 
mennirnir fóru sjóveg, en ég vildi ganga til þess að geta 
skoðað eyna betur og var þar margt að athuga. Bát- 
arnir hurfu brátt sýn, en ég fór að skoða landið og 
hélt að ég mundi vel ná háttunum, þó að ég gæfi mér 
tíma til að rannsaka eitthvað af því sem varð á leið minni. 
Ég vissi nú raunar ekki annað um lögun eyjarinnar en 

að hún var aflöng, því að nú fyrst átti að mæla hana. 
Ég vissi heldur ekki annað um legu tjaldanna en að 
þau áttu að vera einhvers staðar í hinum endanum. 
Klettarnir þarna voru ekki mikið hærri en 400 fet, en 
náttúran var þó einhvern veginn svo stór-hrikaleg, eins 
og upp á háfjöllum. Fellakollarnir gnæfðu upp berir og 
kúftir, svipaðir einhverjum geysistórum hvalabökum, en 
sumstaðar, þar sem sprungur voru í berginu, risu upp 
þverhnýptir hamrar, en annars staðar ginu djúpar gjár, 
sem neyddu mig til að gjöra stóra króka á leið mína. 
Hjarnfannir lágu víða undir hömrunum og niðri í gján- 
um. Hvergi sáust nein merki þess, að maðurinn væri 
til á jörðunni og ekkert heyrðist, nema sjáfarhljóðið við 
klettana, vindþyturinn og vælið í máfunum. Það var 
orðið nokkuð áliðið dags, eyjan var bæði stærri og 
einkum verri yfirferðar en ég hafði ætlað, og þegar 
nú þar að auk þokan kom sígandi utan af haíinu, fór 
ég að efast nokkuð um að ég næði háttunum það kvöldið. 
Loksins fann ég þó tjöldin, seint um kvöldið eftir nokkra 
villu, og þó að minna gagn hefði verið af þessum degi, 
hvað jarðfræðisrannsóknir snerti, en ég bjóst við, þá 
fanst mér ég aldrei geta skilið þessa einkennileg^ náttúru 
eins vel og þann dag. 

A hæstu klettunum í þessum eyjum eru vanalega 
háar þúfur, svonefndar máfaþúfur, sem smám saman 
hafá hlaðist upp af fugladrit og er einkennilegt að sjá 
þessa hvanngrænu þúfnakolla rísa upp af berum klett- 
inum. I kring um þessar máfaþúfur er vanalega mikið 
af tómum ígulkerum og kuðungum, sem fuglarnir hafa 
borið þangað upp og fuglarnir hafa sannarlega nóg 
fyrír sig að leggja; á klöppunum, fyrir neðan sjávarmál, 
var víða svo mikið af ígulkerum, að varla sá í beran 
steininn á milli þeirra, en í sjónum, sem þó virðist 
svo hrífandi tær, úir og grúir af alls konar smádýrum, 

kuðunga-, ígulkera- og margra fleiri dýra-ungum, því að 
þessi dýr synda um í hafinu meðan þau eru mjög ung, 
þó að þau verði að halda sér við botnirin seinna og 
séu ekki margförul. Innan um þessi smádýr var svo 
sumstaðar mikið af vængjasníglum. — Maður skilur hyers 
vegna óteljandi hersveitir bjargfuglanna einmitt byggja 
heimskautalöndin. — Að sjá vængjasnígla nálgast hvorn 
annan í ástarerindum er mjög ánægjulegt. Það er eitt- 
hvað svo mannlegt við þá, þar sem þeir standa upp á 
endann og baða út vængjunum, rétt eins og þeir séu 
að breiða út armana til að fallast í faðma. En það er 
ekki altaf svo auðvelt að ná saman; það er ervitt að 
komast í gegn um sjóinn, og þar að auk farast þeir 
oft á mis, og það er ekki fyrri en eftir mikinn vængja- 
slátt og vafninga, að elskendurnir fá að njótast. 

Fátæktin á landi í úteyjunum stingur mjög í stúf við 
alt þetta líf í sjónum, en í lægðunum milli fellanna og 
klappanna vex þó bláberjalyng, krækiberjalyng og ýmsar 
þær sömu jurtir, sem mönnum eru kunnar á Islandi, og 
nokkrar aðrar, sem eru hér ekki til, eins og t. a. m. 
cassiope tetragona (skyld andromedujurtinni íslenzku [c. 
hypnoides])y sem er íjarska snotur og algeng. Og það 
er ennþá sterkari ilmur af jurtunum en á Islandi, og er 
þó, svo ég nefni eitthvert dæmi, fjarska mikill munur 
í því efni á íslenzku og dönskti blóðbergi. Þegar stigið 
var á land í sumum eyjunum, lagði á móti manni þægi- 
lega angan, rétt eins og tómt ilmvatn rynni í lækjunum 
og stæði í tjörnunum. 

Víðast hvar höfðum við nógan rekavið í eldinn, auk 
lyngsins og víða sáust stórir, hvítir trjádrumbar reknir 
á land í eyjunum, sem við fórum fram hjá. Þegar Græn- 
lendingar hafa ekki ástæður til að taka með sér reka- 
viðinn, flytja þeir hann upp fyrir flóðmark og þar er 
honum óhætt. Enginn Grænlendingur snertir, að því er 

menn fullyrtu, á reka, sem annar er búinn að helga 
sér með því að bjarga honum undan sjó. 

Næstu eyjar, scm við komum í, einkum Krekertars- 
suatsiak, sýndu stórkostlega vel hver áhrif jökullinn 
getur haft á landið, sem hann mjakast yfir; það var 
eins og einhver tröllahefill hefði verið dreginn yfir 
landið, klettarnir voru hvelfdir og rispaðir, en sumstaðar 
grafnar dældir í hart bergið með svo stuttu millibili 
að klappirnar urðu eins og smáöldóttar. 

26. júlí komum við eftir ýmsan flæking til Kangátsiak, 
og hefði mátt trúa gamla kortinu, sigldum við gegn um 
fjöll og hálsa alllengi, áður við kæmum þangað. Verzl- 
unin hefir útibú í Kangátsiak og var undirkaupmaður- 
inn þægilegur og vel greindur maður, sem hafði lært 
grænlenzku á óvanalega stuttum tíma. Það má hafa 
verið undarlegt fyrir hann, sem fyrir svo skömmu hafði 
verið í tölu hinna »glöðu Hafnarbúa«, að vera þarna 
einn innanum tóma Eskimóa, langt frá öllum löndum 
sínum. Fyrir bústýru hafði hann aldurhnigna og alt 
annað en fríða Eskimóastúlku, og hefði okkur líklega 
furðað á því, að maðurinn skyldi ekki heldur velja af 
betri endanum, ef einhver náungi hefði ekki frætt okkur 
á því, að verzlunin leggur blátt bann fyrir það, að 
ókvæntir undirkaupmenn taki sér bústýrur yngri en 
fimtugar. Þetta er skiljanleg og lofsverð varúð frá 
stjórnarinnar hálfu, en í Kangátsiak mátti samt sjá 
þess lifandi votta, að ekki hafði hún komið að tilætl- 
uðum notum, að því er formann þessa undirkaupmanns 
snerti. 

í Kangátsiak fór Jakkó stýrimaður frá okkur með 
bát sinn ; hann var orðinn svo slæmuí í augunum, karl- 
auminginn, að hann treystist ekki til að stýra lengur. 
Grænlendingar verða oft augnveikir með aldrinum og 
er hin fjarska mikla snjóbirta á vorin orsök í því. Nú 

flytur verzlunin blá snjógleraugu, en áður bundu Eski- 
móar þunnar trjáflögur með þröngri rifu á fyrir augun, 
til að hlífa þeim fyrir snjóbirtunni. 

Báturinn, sem við fengum í staðinn fyrir þann, sem 
fór, var sunnan frá Agtó og hét stýrimaðurinn h'ka 
Jakkó. Hann var kvæntur fyrir ekki alls löngu og reri 
konan hjá honum; bæði voru framúrskarandi afbrýðis- 
söm og varð oft úr því hlátursefni seinna á ferðalag- 
inu. Undarlegt þótti okkur, að hvorki maðurinn né há- 
setarnir nefndu konuna nokkurn tíma með nafni, heldur 
altaf amak (kona) eða amava (gælunafn). Orsökin 
hefir hlclega verið sú, að einhver frændstúlka konunnar, 
heitin eins og hún, hefir verið dáin, og hefir þá nafnið 
verið látið falla niður, eins og tíðkast með Eskimóum. 

Undirkaupmaðurinn í Kangátsiak var h'ka óvanalega 
duglegur kajakræðari, og rétt áður en okkur bar þar 
að, hafði honum í fyrsta sinn tekist að veiða sel í kajak 
og draga hann á eftir sér í land, eins og Grænlendingar 
gera. I tilefni af þessu hafði hann svo haldið stórt kaffi- 
gildi fyrir alla íbúana á staðnum. Grænlendingar eru 
býsna sólgnir í kaffi og þegar efni leyfa, þarf ekki mikla 
átyllu til að halda kaffisvall. Þegar t. a. m. sonurinn í 
húsinu kemur heim með veiði í fyrsta sinn, þá er stofriað 
til allsherjar kaffidrykkju, og það þó að veiðin hafi ekki 
verið nema marhnútur. Marhnúta éta Grænlendingar 
því að eins, að ekki sé völ á öðru betra og vill það 
oft verða hjá þeim á vetrum. Það má nærri geta, að 
marhnútar eru hátíðafæða í samanburði við gamlar skinn- 
druslur og bætur, sem Grænlendingar verða stundum 
að leggja sér til munns, þegar hungrið sverfur að. 

Hvað fóðrun og holdafar snertir, er annars ýmislegt 
líkt með Grænlendingum og íslenzku sauðkindunum. 
Eins og þær eru Grænlendingar vanalega grindhoraðir 
á vorin, eftir vetrarsultinn, en hlaða svo utan á sig á 

stuttum tíma, þegar tíðin fer að batna og eru oftast 
nær í ágætum haustholdum. Fitan safnast einkum í 
kinnarnar og við hrygginn beggja vegna. 

Ég heyrði einu sinni danskan mann segja, að það 
væri eins og handarhald í bakinu á grænlenzku stúlk- 
unum, sem væri einkar-hentugt að taka í fyrir þann, 
sem dansaði við þær. Þegar ég löngu seinna komst í 
að dansa við grænlenzkar stúlkur, datt mér í hug 
handarhaldið mannsins, og þó að orðið sé ef til vill 
ekki sem allra heppilegast, skildi ég, hvað hann mundi 
hafa átt við, er ég fann, hvað þessum stúlkum var fá- 
dæma vel vaxinn fiskur um hrygg. • 

A sumrum eru Gfænlendingar mjög blóðríkir, og blæða 
þeim fjarska oft nasir. Það var algengt, þegar sem bezt var 
róið, að sjá einhvern af hásetunum leggja upp árina og halla 
sér út fyrir borðstokkinn með bunandi blóðnasir ; bregða 
síðan hendinni undir lekann og þurka út um, og vildu þeir 
þá verða allsvaðalegir útlits stundum. Þeir létublæðameð- 
an vildi og gerðu aldrei tilraunir til að stöðva blóðnasirnar. 

I Kangátsiak sáum við kajakmenn koma að með seli; 
höfðu þeir stundum tvo í eftirdragi og mun þá vera 
vandasamur róðurinn. Þegar selirnir eru komnir á land 
taka konurnar við þeim, ílá af þeim spikið, og bita 
svo kroppana niður af mestu snild, alt á ótrúlega stutt- 
um tíma. Til þessa hafa þær einkennilega lagaðan hníf, 
sem nefnist ídló. Síðan er settur pottur á hlóðir, og eldað 
svo mikið af keti, sem, að því er manni virðist, mundi 
nægja til margra daga, en ekki er þó verið að ganga frá 
leifðu. Ekki er annað að sjá, en að þeim verði gott aí því ; 
þeir eru útbúnir til þess að geta þolað hungur fjarska 
lengi og étið þess á milli nærri því eins og mögru 
kýrnar hans Faraó, þó með þeim mismun, að þeir eru 
ekki jafnmagrir eftir. En hollast vildi það reynast fyrir 
ýms skilningarvit, að vindurinn væri ekki á móti, þegar 

Grænlendingar okkar höfðu komist í svona slátursveizlu 
og settust undir árar rétt á eftir. 

Eskimóar eru að nokkru leyti sameignarmenn ; haíi 
t. a. m. aðeins einn veitt sel, koma allir hinir til hans 
og fá í soðið; hefir veiðimaðurinn lítið fram yfir hina, 
nema skinnið. Undirkaupmanninum á staðnum er líka 
fært í soðið, og ekki þegnir peningar fyrir, þó að í boði 
séu. Af þessu getur leitt, ef margir slóðar eru í einu 
bygðarlagi, að alt bygðarlagið liíi á einum eða tveimur 
duglegum veiðimönnum. Stundum ber það þá við, að 
þeim þykir byrðin of þung, og flytja sig burt og kemst 
þá bygðarlagið í mestu eymd og volæði. 

Það var munur að sjá hundana undirkaupmannsins 
eða hinna íbúanna í Kangátsiak, enda gaf hann þeim 
við og við og var vinalegur við þá. Grænlenzku hund- 
arnir eru engu síður matlystugir, en eigendur þeirra-, 
og sá ég einn á svipstundu rífa í sig tvo allstóra þorska, 
án þess að leifa nokkru. 

Frá Kangátsiak héldum við lengra norðureftir og 
komum í margar eyjar, flestar óbygðar. Stundum vor- 
um við hepnir með veður, og í logni , þegar sólin 
Ijómar á sléttan sjóinn og alla jakana, og fjöllin blána 
langt í burtu, en máfar, æðarfuglar, teistur og fleiri 
fuglar »kæta loft og Iá«, þá var þessi náttúra ógleyman- 
lega falleg. Alt öðru máli var að gegna, þegar stormur 
og rigning neyddu okkur til að halda kyrru fyrir í 
tjöldunum, í einhverri eyðieynni. 

Hvergi hafði ég ennþá séð eins einkennilegt lands- 
lag og á Ikerasak. Þrjú brött, há klettafell gnæfðu þar 
upp hér um bil á miðri eynni, og voru dalirnir á milli 
þeirra svo þröngir, að fremur máttu gjár kallast. Jök- 
ullinn hafði til forna ruðst í gegn um þessi dalsund og 
náð sér • svo vel niðri í þrengslunum, að heilar hvelf- 
ingar voru holaðar í þessa hörðu klettaveggi. Er jök- 

ullinn var bráðnaður og horfinn, hefir brimaldan ólmast 
í þessum sundum og hlaðið upp stórgrýtis malargarða, 
en síðan hefir landið risið yfir 300 fet úr sjó. Ofan á 
malarkömbunum voru svo björg, er sum gátu jafnast á 
við meðalhús að stærð og hafði frostið sprengt þau úr 
hamraveggjunum fyrir ofan. Og ekki var gróðurinn til 
að mýkja svip þessara tröllageila. 

Föstudaginn 6. ágúst síðdegis, komum við til Agtó 
(frb. : ætó). Það er allstór eyja með klettafellum, en 
kring um bygðina er mikið af tjörnum og grunnum 
mýrabollum. Verzlunin hefir þar útibú og undirkaup- 
maðurinn hafði dvalið mjög lengi á Grænlandi og átti 
grænlenzka konu. Agtó var eini staðurinn á Grænlandi, 
þar sem við sáum nokkuð átt við heyskap. Undirkaup- 
maðurinn hafði fengið nokkrar kindur t)g var að reyna 
að heyja handa þeim, en slægjan var mjög bágborin 
og hefði lítt þótt Ijáberandi á íslandi. Altaf varð að 
hafa kindurnar í húsi, því að annars hefðu hundarnir 
strax rifið þær í sig. Einn af hundunum hafði fyrir 
skömmu ætlað að rífa á hol kerlingu þar í eynni og 
varð henni nauðulega bjargað undan honum. Allmikið 
af móhraukum var í kring um mýrina og var hann 
(þ. e. mórinn) hinn versti að sjá, og mun vera lélegur 
vermir í 40 stiga frosti. 

Mílu vestur af Agtó rfs há og brött eyja úr hafinu, 
og heitir sú Úmanak (Rifkol). Af Umanakstindi , hér 
um bil 900 fet yfir sjávarmál, er ágæt útsjón yfir allan 
eyjagrúann fyrir norðan. Þær rísa yfir gráan hafflötinn, 
dökkar og klettóttar og sést greinilega, hvernig þær 
raða sér frá landnorðri til útsuðurs; koma þar fram 
ævagamlar fellingar í jarðarskorpunni. 

Kvöldið í Agtó var fallegt. Það roðaði á silfurspegl- 
andi sjóinn, lognaldan sleikti með skemtilegu gjálfri um 
klappirnar, sólin var rétt að síga niður fyrir kambinn 

á Nunerssuak * og sló purpuraroða á skýin fyrir ofan , 
en mjó, hvít þokubönd lágu utan um Umanak. 

Næsta dag héldum við á stað frá Agtó norðureftir, 
og hugðumst nú hafa séð þá eý í síðasta sinn, en það 
fór á aðra leið. Einn daginn var hvast, og voru þá 
sett upp segl á kvennbátunum, svo að þeir þeyttust 
áfram eftir sjávarfletinum ; það var nærri 'því sjólaust 
þó að hvast væri, því að allar eyjarnar fyrir vestan okkur 
tóku úr honum ofstopann. 

Ég skal ekki orðlengja um ferðina, en get þess að- 
eins, að við komum aftur til Kangátsiak kvöldið lo. ágúst. 



V. 

Arfersiorflk. 

Sncmma morguns 12. ágúst lögðum við upp frá 
Kangátsiak og héldum inn í Arfersiorfikfjörðinn (sem 
stundum er nefndúr Álatsivikfjörður). Var það ætlun 
okkar að fara inn f botn á firðinum og skoða skriðjök- 
ulinn , sem þar gengur fram ; bera síðan bátana yfir 
mjótt eiði , sem er skamt frá jöklinum og fara yfir í 
Nagssugtokfjörðinn ; var einkum fyrir okkur lagt , að 
skoða landið fyrir sunnan Nagssugtok innanverðan, því 
að það land er mjög einkennilegt , en að mestu leyti 
óþekt. Utarlega í Arfersiorfik er ey, sem heitir Okait- 
sorssuit (þ. e. teistey). Þar fórum við í land til að mæla 
og skoða eyna og urðu Grænlendingar okkar því mjög 
fegnir; þeir gátu þá gefið sig við fuglaveiðum á meðan. 
Eyjan er há og sæbrött, og í hömrunum verpa ósköpin 
öll af grámáfum, svartbökum, teistrum o. fl., og varð 
heldur en ekki ys og þys og vængjasláttur, þegar Græn- 
lendingar fóru að skjóta. Fuglabjargið var hvergi kleift 

* Önnor en sú, sem nefnd er hér að framan. 

og urðu Grænlendingar því að láta sér nægja með það, 
sem þeir gátu skotið, en sumstaðar gátu þeir stjakað 
ungunum niður af syllunum með tjaldsúlunum, sem þeir 
bundu saman, til að gera þær nógu langar. Á einum 
stað, þar sem hamarinn var 200 feta hár, mátti sjá af 
snösinni beint niður í tæran og hafdjúpan sjóinn fyrir 
neðan. Fyrir neðan hamarsbrúnina iðuðu bjargfuglarnir 
fram og aftur, upp og niður, og görguðu gremjulega, 
eins og von var til. Langt niðri sást ofan á kvennbát- 
ana, sem sýndust furðu litlir, og iðulega heyrðust skot- 
hvellirnir, og fuglarnir steyptust eða liðu niður á sjóinn, 
eftir því, hvað þeir voru vel skotnir. 

Að firðinum liggja allmörg fuglabjörg, og varð það 
mjög tafsamt, því að Grænlendingarnir þurftu endilega 
að koma við í þeim öllum til að fá sér í soðið. Það 
var gaman að sjá björgin, meðan fuglarnir sátu rólegir 
og ótruflaðir í hreiðrunum, en veiðihugur samferðamann- 
anna spilti nokkuð ánægjunni. 

Um kvöldið lentum við skamt frá Eskimóabygðinni 
Alatsivik og tjölduðum þar. Mest af fólkinu á staðnum 
kom til að sjá allan okkar útbúnað, og spyrjast fyrir 
hjá löndum sínum um þetta ferðalag, því eins og vænta 
má, þar sem svo fátt ber til tfðinda eru Grænlendingar 
ákaflega forvitnir. Það var ekki laust við, að þetta fólk 
liti betur út en »kaupstaðar«-fólkið og mun víst óhætt 
að fullyrða, að því fjær sem Eskimóar cru stöðvum 
verzlunarinnar, og því minna sem þeir hafa >mentast« 
eða lært af siðum Evrópumanna, því duglegri eru þeir. 
Það, sem þeim ríður mest á, er að kunna að veiða seli 
og hagnýta sér þá, og þar verða þeir að hafa sig alla 
við, og hafa líka náð mikilli fúllkomnun í því, er að 
veiðiskap Htur. En í kaupstöðunum hættir þeim við að 
varpa allri sinni áhyggju upp á verzlunina , og verða 
þeir óduglegri veiðimenn, er þeir treysta henni betur 

en sjálfum sér til að forða þeim við hungri. En aðdáan- 
legt er, hvernig Eskimóum af hugviti sínu hafði tekist 
að búa svo um, að þeir gátu lifað allgóðu lífi í þessari 
grimmu náttúru, og er jafnvel efamál, hvort Eskimóar 
standa ekki Islendingum framar í því, að þeir hafa bet- 
ur kunnað að haga sér eftir loftslagi þess lands, er þeir 
byggja. Það er vel íhugunarvert , sem Sigurður Breið- 
íjörð segir, þar sém hann er að lýsa hvílupokum Græn- 
lendinga og skinnklæðum þeirra. Hann vill láta taka 
þetta upp hér á landi við yetrarferðalög. »Mundu menn 
sjaldnar verða úti á lslandi,« segir Sigurður Breiðfjörð, 
»vildu þeir að þessu leyti hafa háttsemi Grænlendinga.* 
Það var gaman að halda inneftir firðinum næsta dag í 
blæjalogni og heiðskíru veðri. Löndin báðum megin að 
firðinum eru mjög vogskorin og í hverjum krók sáust 
lynggrónir sand- og leirhjallar, sem hafa komið fram, 
er landið reis úr sjó ; og á fjöllunum, sem blánuðu langt 
framundan, sáust eins og lárétt strik neðst í hlíðunum. 
Það voru sams konar hjallar, og fyrir neðan strikin sást 
víða í grænt, en berar klappir fyrir ofan. Sumstaðar sáust 
eins og grænar svuntur niðureftir hlíðunum; að slíkum 
stöðum var altaf lagt , þegar á skyldi , því að þar átti 
maður víst, að lækur rynni til sjávar. Annars var furðan- 
lega lítið um rennandi vatn báðum megin fjarðarins. — 
Þar sem fjörðurinn er þrengstur heitir Sarfartok, eða 
hinn mikli straumur. Með útfalli og aðfalli kvað vera 
beljandi straumfall á þessum stað, og ófært kvennbát- 
um, svo að sæta verður flóði eða fjöru, og gerðum við 
það. Grænlendingar okkar voru ekki lítið smeykir við 
þenna straum á leiðinni, og áður en þangað var komið 
mátti oft heyra þá nefna Sarfartok með miklum alvöru- 
svip. Um þessar slóðir er fjörðurinn Qarska sviplíkur 
jökulsá ; vatnið er með bláleitum undanrenningarlit og 
leirugir jakar berast framhjá. — Um kvöldið tjölduðum 

6 — Helgi Pétursson: Grœnlandsför. 

við á suðurodda stóru eyjarinnar fyrir vestan Tanertok ; 
sú ey hefir ekki fengið neitt heiti. 

Upp af tjöldunum, uppundir fellin, vofu lynggrónir 
hjallar og var þar talsvert af bláberjum og krækiber- 
jum. Grænlendingar urðu mjög fegnir berjunum og tfndu 
þau upp í sig svo ótt og títt, að furðu gegndi. Á haustin 
eru þeir vanir að safna miklu af berjum og éta þeir mest 
af þeim strax, en sumt er geymt í lýsi, og þykir það 
mesta góðgæti. Grænlendingar hafa annars ekki mikla 
jurtafæðu ; auk berjanná éta þeir burnirót, hvannir (sem 
eru mjög sjaldgæfar á Norður-Grænlandi) og svo gorið 
úr hreindýravömbunum , sem þeir að sögn eru fjarska 
sólgnir í ; leggja hreindýrin Grænlendingum þannig til 
bæði két og jurtafæðu. 

Klettafellin fyrir ofan tjöldin voru allhá, um 900 fet; 
allar hæðir sýndust yfir höfuð tiltölulega svo fjarska 
háar á Grænlandi, og kemur það ef til vill nokkuð af 
því, hvað fellin og hálsarnir eru brattir og berir, að 
því svæði undanteknu, sem síðar skal skýrt frá, og j)ar 
hætti manni við að meta hæðirnar of lágt. Fellin voru 
mjög hefluð af jöklinum, og steinum og stórbjörgum 
var eins og stráð yfir þau, og einkennir það víða lands- 
lag á Grænlandi. Mörg af þessum björgum voru í mjög 
skringilegum stellingum ; mátti hreyfa sum stórgrýtis- 
björgin til og frá með annari hendinni, önnur hvíldu á 
mörgum minni steinum, svo að það mátti aka þeim nærri 
því eins og á hjólum, en sum slúttu hálf framyfir kletta- 
brúnir. Jökullinn hefir flutt þessa steina með sér og skilið 
þá þarna eftir, þegar hann bráðnaði. 

Þegar Grænlendingar voru búnir að draga báta sína 
á land og þurka þá, komu formennirnir til okkar og 
sögðu skinnin vera orðin svo slitin, að búast mætti við 
að stór göt dyttu á bátana þá og þegar. Skinnbátarnir 
þola ekki að vera á sjó marga daga hvern á eftir 

öðrum, og þegar Grænlendingar eru einir í rerðum 
fara þeir sér hægt og þurka þá oft og Íðulega. En til 
þess höfðum við eltki haft tíma ; altaf þegar notaudi 
var veðrið vorum við á ferðinni, en í rigningu höfðu 
bátarnir auðvitað ekki gott af því að vera á landi. 
Formennirnir tjáðu sig því ekki gcta farið lengra Ínn- 
eftir og var ekki hægt að fá þá ofan af því. 



Grellistak. 

Lautenant Petersen, sá er fyrir ferðinni stóð, réð þó 
af að skifta liði; skyldi'grasafræðingiirinn og aðstoðar- 
lautenantinn fara norður aftur með Jane, fá sér annan 
bát og mæla svo og rannsaka ýrasar eyja'r, sem höfðu 
orðið eftir. Við hinir skyldum halda með Jakkós bát ■ 
suður til Agtó aftur, fara þaðan suður með strondinni 

og inneftir Nagssugtok og komast svo á þær stöðvar, 
sem við áttum að rannsaka. 

Morguninn 15. ágúst lögðum við þá á stað aftur út 
eftir firðinum. Þegar við komum að Sarfartok, var farið 
að falla að. Grænlendingar voru því mjög tregir á að 
leggja út í strauminn, en loksins fengust þeir þó til 
þess og var víst ekki seinna vænna. Um kvöldið var 
tjaldað á breiðum hjalla við einkar-laglega vík. 

Þetta var síðasti dagurinn, sem bátarnir áttu samleið, 
og héldum við því dálítið kveðjugildi um kvöldið. Karl- 
mennirnir fengu tóbak, en kvennfólkinu buðum við »upp- 
á« kaffi í okkar tjaldi. Magðalena hélt uppi samræðum af 
kvennanna hálfu og var bæði langorð og margorð eins 
og Grænlendingum er títt, einkum hið fyrnefnda. Eitt 
af því, sem við skildum úr ræðu hennar var það, að 
Severína væri trúlofuð einum kunningja okkar frá Kan- 
gátsiak, duglegum veiðimanni. Severínu hefði ekki getað 
orðið ver við, þó að hún hefði verið ásökuð um manns^ 
morð. Það er einkennilegt við Grænlendinga, að hjá 
þeim tíðkast ekki að »opinbera« trúlofanir; slíkt kemur 
fram, þegar hjónaefnin eru vígð, og ef til vill stundum 
með öðru móti. Trúlofað fólk forðast hvort annað eins 
og heitan eldinn, þegar aðrir sjá til, og verður ekki 
verra gert en að minst sé á trúlofunina; það var því 
engin furða, þó að Severínu yrði grámt í geði. 

Þegar kaffidrykkjan stóð sem hæst, er kallað fyrir 
utan tjalddyrnar, með byrstum róm: >Amazfa!<í> Þetta 
var Jakkó, sem alt í einu hafði látið sér detta í hug 
að verða hræddur um arnakið sitt. Nefnt arnak sat þar 
á poka með hálftæmdan kaffibolla í hendinni og fórust 
henni svo orð, að ekkert lægi á, hún kæmi bráðum. 
»Nei, masagút! fnasagiit!^ (á þessu augnabliki) svaraði 
Jakkó af mikilli bræði og þorði hún þá ekki annað en 
hlýða. 

Næsta dag skiftust leiðir ; hinir héldu á stað til 
Kangátsiak, en við stefndum til Iginiarfik og styttum 
okkur leið með því að bera bátinn yfir nesið fyrir 
sunnan fjörðinn, þar sem það er mjóst; vötn nokkur 
eru á leiðinni og varð að ferma bátinn og afFerma, 
hvað eftir annað. Það er mikill kostur á kvennbátunum, 
að það má bera þá yfir land langar leiðir, ef ekki er 
altof bratt ; hvolfa menn þeim og bera þá svo á öxlun- 
um. Ein af stúlkunum á Jakkós bát var nefnd Skessan, 
og vann hún vel til þess nafns þann dag ; það voru býsn 
sem hún gat borið á bakinu. A Grænlandi kvað það 
ekki þykja góð kona, sem getur ekki borið hreindýr 
á bakinu ; karlmennirnir fást ekki við slíkt. Skessan 
hefði átt að vera einkar-útgengileg frá því sjónarmiði, 
en ekki hafði hún þó fengið ástæðu til að taka upp 
bláa bandið. 

Skamt þaðan, sem við bárum bátana yfir, var Eskimóa- 
sumarbústaður, nokkur skinntjöld og hvolfdu hjá þeim 
stórir og fallegir kvennbátar. Það var sönn ánægja að sjá, 
hvað þessir Eskimóar, sem þarna bjuggu, voru feitir og 
glaðlegir, og við tjöldin var mikið af selagörnum, sem 
sýndu, að þeir höfðu veitt vel. Við höfðum hitt einn 
af Eskimóunum úti í firðinum um daginn og varð hann 
okkur samferða. Það var dálítil alda, en undir þessum 
listaræðara smaug kajakinn öldurnar eins og nál, og 
kæmi hann auga á sel, var hann á svipstundu kominn 
langt fram úr okkar bát; en selirnir reyndust honum 
allir of kænir í það skifti. — 

Þegar vorar og ísa leysir, yfirgefa Grænlendingar 
óvistlegu moldarkofana sína, setja fram kvennbátaria og 
kajakana og fara að ferðast með alt sitt hyski. Ferða- 
lagið á við Grænlendinga, og segja þeir, sem þekkja 
þá bezt, að þeir séu að hlakka til þess allan veturinn 
að geta nú lagt á stað aftur næsta vor. Það hlýtur 

líka að vera frjálslegt og skemtilegt í þessum sumar- 
ferðalögum. Úr þessum bygðum, sem hér hafa verið 
nefndar, fara menn suður með ströndinni og inn í firðina, 
halda þeir sig oftast nær nokkuð utarlega og veiða mikið 
af selum. Seinna um sumarið veiða þeir heilagfiski (nat" 
amak) og éta þeir það hálfþurkað og hrátt. Stundum 
ganga menn inn í landið á hreindýraveiðar. Eftir að 
Grænlendingar voru nybúnir að fá byssur, skutu þeir 
hreindýr svo tugum þúsunda skifti á hverju sumri; en af 
þessu leiddi, að hreindýrunum fækkaði mjög, og lögð- 
ust þær veiðar um tíma nærri niður; nú er þeim farið 
að fjölga aftur, þótt ekki sé það líkt því, sem áður var. 

Þegar Grænlendingar eru í þessum ferðum setja þeir 
upp skinntjöld sín, þar sem þeim þykir gott, og eru 
ekki að hugsa um hvort dagleiðin sé orðin nógu löng; 
og þegar þeim líst svo, og þeir eru búnir að grynna 
á berjunum í grendinni taka þeir sig upp aftur. Svona 
gengur það alt sumarið, þangað til fer að hausta og 
firðina getur farið að leggja; þá er haldið aftur heim 
á leið. Þó að ísinn sé þunnur og trébátar geti komist 
í gcgii um hann, er hann kvennbátunum hættulegur, því 
að hann sker í sundur skinnin. 

Aður á tímum ferðuðust allir á sumrin og var þök- 
unum flett ofan af moldarkofunum, til að þeir gætu 
viðrast á meðan burtu var verið , og mun ekki hafa 
verið vanþörf á því. Nú ber það eigi sjaldan við, ein- 
kum í kaupstöðunum , að menn fara hvergi, af því að 
þeir hafa ekki haft efni á að eignast kvennbát. Eftir því 
sem undirkaupmaðurinn í Agtó sagði , safnast árlega 
fjöldi manns saman, þar sem heitir Taseralik, rétt fyrir 
sunnan Nagssugtok. Voru þar nú saman komnir fjöru- 
tíu kvennbátar og enn þá fleiri kajakar, eða sjálfsagt 
yfir fjögur hundruð manna. Hafði þar verið glatt á 
hjalla, og haldnar kaffiveizlur, dansleikir og ýms önnur 

skemtun , eða nokkurs konar Jörvagleði , á hverju 
kveldi. — 

Þegar við komum til Agtó, var undirkaupmaðurinn 
ekki heima, og urðum við að bíða þar komu hans. Það 
var allfjörugt í Agtó stundum þá dagana ; Grænlendingar 
voru farnir að snúa heim, sunnan úr fjörðum, og hver 
umiakinn eftir annan rendi að bryggjunni, hlaðinn spiki 
og heilagíiski ; það var mest kvennfólk, sem reri, en 
karlmannalýðurinn var í kajökum alt í kring. Sumar af 
stúlkunum voru að grufla í blóðugu spikinu, en brugðu 
stundum fingrunum í munninn og sleiktu út um; aðrar 
fóru í sín beztu föt, perlukraga og hvítar kamikur og 
heimsóttu kunningjana í Agtó. Og þar var mikið talað, 
þegar kunningjarnir hittust; þessi löngu, undarlegu orð 
lyJckjuðust eins og ánamaðkar og þótti mér ilt, að skilja 
ekki nema orð og orð á stangli. 



VI. 

Ferð suður með strönd og inneftir Nagssugtok. 

„Grænland." 

Loksins kom undirkaupmaðurinn heim ; hann hafði 
verið að veiða lax, þar sem heitir Ekalugssuit, skamt 
fyrir norðan Nagssugtok. Arið áður hafði hann verið 
þar á laxveiðum um sama leyti ; hafði þá hafísinn rekið 
að svo að þeir komust hvergi og urðu að sitja þarna í 
seytján daga, við mjög þröngvan kost, er fram í sótti. 
Það er mjög sjaldan að ísinn reki svona snemma að, 
enda treystum við því, er við höfðum í hyggju að leggja 
á þær leiðir. 

Undirkaupmaðurinn léði okkur bát sinn, sem var úr 
tré og góður siglingabátur. Við fengvun nýja menn á 

bátinn í staðinn fyrir nokkra, sem fóru, og föstudaginn 
20. ágúst lögðum við svo á stað' og sigldum góðan vind 
suðureftir. Vindurinn fór vaxandi, seglin voru sett út 
eins og vængir, en báturinn ruddist gegn um öldurnar 
og sýndi, að eigandinn hafði ekki hrósað honum um of. 

Þegar kemur suður fyrir Agtó fer eyjunum að fækka 
og á löngum köflum liggur ströndin opin fyrir, svo að 
stormaldan ríður þar óbrotin að, lengst utan úr hafi. 
Landið er fjöllótt fram í sjó og jafnvel af grænlenzkri 
strandlengju að vera, fjarska eyðileg. Náttúran var þarna 
með einhverju ferlegu yfirbragði, og sumstaðar tóku 
klettarnir á sig undarlegar myndir, svo að maður þóttist 
sjá ennishá og brúnaþung hrímþursa-andlit, er gláptu í 
loft upp. Einmitt svona hefði ég getað hugsað mér 
Jötunheima. Brimið sauð við klettana, er báru þess greiiý- 
legan vott, hvernig öldurnar hamast hér í ofviðrum. Og 
fram hjá þessari ógurlegu strönd, þar sem á löngu svæði 
er ómögulegt að lenda, þó að hann ryki upp skyndi- 
lega, fara Grænlendingar árlega á veiku skinnbátunum 
sínum. En þeir kunna líka að velja sér veður, þegar 
þeir ferðast. 

Seint um kvöldið komum við loksins í vík eina, þar 
sem var nokkurn veginn góð lending. Við víkina er 
nokkuð undirlendi og tjölduðum við þar undir hvítum, 
bröttum hömrum, er náðu langt upp eftir. I þessum 
hömrum er marmaralag allþykt, en lítill tími var til að 
skoða það. 

Næsta morgun héldum við áfram suður með strönd- 
inni, sem var sviplík og daginn áður. A leiðinni mætt- 
um við fjórum kvennbátum og fjölda af kajökum, sem 
komu sunnanað, líkJega frá Taseralik, og héldu þeir 
sig eins nálægt landi og framast mátti. Undir hádegi 
beygðum við íhn í Nagssugtok. Nagssugtok er einhver 
lengsti fjörðurinn á Vestur-Grænlandi, yfir tuttugu mílur 

á lengd og minnir énnþá meira á fljót heldur en Ar- 
fersiorfik, enda eru firðirnir dalir, sem straumvatn og 
jöklar hafa graíið, er landið lá miklu hærra í sjónum 
en nú ; þegar landið sökk urðu dalirnir að fjörðum. 
Vatnið í Nagssugtok er grænskolótt á lit, líkt og sýru- 
blanda, en þegar innar kemur í fjörðinn er það leir- 
grátt, alveg eins og Jökulsá. Löndin að Nagssugtok 
eru hvergi nærri eins vogskorin og að Arfersiorfik og 
brattar klettahlíðar ganga víða niður að sjónum, svo 
að það var stundum ekki hlauþið að því að finna góðan 
tjaldstað. 

Meðan við vorum í firðinum, var vanalega gott veður, 
sólskinsdagar og blár himinn, og mýið, sem mikið var 
farið að dofna í úteyjunum, lét nú aftur til sín taka á 
óskemtilegasta hátt. Það var mest annars konar mý en 
verið hafði fyr um sumarið. Þessar flugur voru styttri 
og gildari og munntólin ekki eins fullkomin, svo að oft 
vætlaði blóð úr á eftir, þar sem þær höfðu stungið; 
þær voru líka lengur að setja gat á hörundið en stærri 
flugurnar. 

Mér finst það eftirtektarvert, að stærri og fullkomnari 
flugurnar eru uppi um hásumarið, meðan tíðin er bezt, 
en hinar einkum á eftir, þegar fer að hausta og veður 
að spillast. Það er eitthvert samband þar á milli ; það 
er eins og þær ófullkomnari hafi orðið að þoka fyrir 
þéim fullkomnari og eftirláta þeim blíðari lífskjörin. — 

Það var skemtilegt á firðinum í góða veðrinu ; fjöllin 
héldu áfram inn með firðinum, lengst burtu Ijósblá með 
dökkbláum skuggum og hvítum fannablettum ; grámáf- 
arnir (naujat) voru að flökta fyrir ofan okkur og iðu- 
lega skaut gljáandi selshausum upp yfir spegilsléttan 
marflötinn alt í kring ; hossuðu þeir sér dálítið í vatninu 
og horfðu á bátinn forvitnisaugum, en hurfu svo á auga- 
bragði. í hvert skifti, sem sást í sel, kvað við marg- 

raddað: ahl puisel puisel (selur) hjá Grænlendingunum 
og komust þeir allir á loft af veiðihug ; ekki tókst þeim 
þó að veiða neinn sel á inneftirleiðinni og urðu þeir að 
gera sér gott af máfum og öndum. 

Þenna sama dag áðum við á einum stað, þar sem 
dálítið undirlendi var fyrir neðan kletta. Arnak fór að 
búa til hlóðir og rífa lyng undir ketilinn, lautenantinn 
og Grænlendingarnir gengu á rjúpnaveiðar, en ég fór 
að athuga landið. Er ég stend þar og er að skoða einn 
merkilegan stein, heyri ég einhvern undarlegan hvin 
og finn eitthvað þjóta framhjá. Þetta var kúla frá einum 
af samferðamönnunum. Hann hefir sjálfsagt séð eitthvað 
úti á firðinum, sem hann ætlaði að skjóta, en ekki orðið 
var við mig þarna á leiðinni. En mér fór að þykja þessi 
staður harla óvistlegur og hafði mig sem fljótast þaðan 
á burt. 

Um kvöldið lentum við á góðum stað norðan við 
fjörðinn. Kvöldið var mjög fallegt. Tunglið var einmitt 
að gægjast framundan fjallshyrnu fyrir ofan og silfraði 
spegilfagran fjörðinn, en dagroðinn var að hverfa af 
fjöllunum á móti. Öflugur lækur niðaði til sjávar milli 
stórra steina, skamt frá. Við lækinn stóð Eskimóaskinn- 
tjald og hrópuðu ræðarar okkar innuitl og urðu heldur 
en ekki glaðir, er þeir sáu landsmenn sína. Ibúarnir 
komu vinalega á móti okkur og hjálpuðu okkur til að 
reisa tjöldin og bera upp það sem þurfti af farang- 
rinum. Þessir Eskimóar áttu heima í Vestureyjum , langt 
úti í hafi og voru nú á heimleið. Þeir höfðu veitt vel, og 
stór og mörg heilagfiskisflök voru breidd á klappirnar við 
tjaldið. Við höfðum komið í Vestureyjar fyr um sumarið, 
og hitt þar fyrir enga menn, en flokk af hundum, og var 
eins og þeim leiddist einveran, því að þeir létu vinalega að 
okkur, sem ekki er venja Eskimóahundanna. Hyskið þarna 
hafði með sér tvo hvolpa, og mátti þar sjá, hvað græn- 

lenzku hundarnir geta orðið fallegir, þegar þeir eiga 
gott. Þessir hundar voru h'ka svo saddir, að þeir gengu 
með fyririitningu framhjá heilagfiskinu, en náungar þeirra 
í Agtó höfðu með beztu lyst étið þykkan umbúðapappír, 
sem við höfðum haft utan um reyktan lax. Það var heldur 
ekki kastað grjóti á þessa hvolpa, og þegar þeir komu 
hlaupandi með miklu gelti og ólátum sögðu Grænlend- 
ingarnir blíðlega: súnamitava! (haltu þér saman; næst- 
síðasta ^-ið fjarska langt). 

Næsta dag var enn logn, og enn urðu Grænlendingar 
okkar að róa þessum þunga bát mílu eftir mílu. Einn 
af hásetum okkar hét Guðbrandur Emíl og var Abra- 
hamsson. En þrátt fyrir þessi undarlegu nöfn var hann 
ósvikinn Eskimói ; lubbinn kolsvartur og stríður, and- 
Htið brúnt og breitt, munnurinn vel tentur og ótrúlega 
víður. Guðbrandur virtist mjög vinsæll af löndum sínum, 
enda hafði hann mörg nöfn, t. a. m. Gúdí, Gúdúma, 
Emilía og víst ennþá fleiri, sem ég man ekki. Við 
vorum líka mjög ánægðir með hann. Síkátur og óþreyt- 
andi við árina var hann og þar að auk ötull söngmaður 
og kyrjaði sálmalög, hvenær sem því varð viðkomið, og 
tóku hinir þá undir. 

Eskimóar hafa gott eyra fyrir söng og var furða að 
heyra, hvernig þeir gátu sungið allervið sálmalög marg- 
raddað. Stundum sungu þeir sömu danslögin, sem oftast 
hafði mátt heyra til »Iírukassanna« og götustrákanna í 
Kaupmannahöfn árið á undan, og var skrítið, hvað það 
kom greinilega fram í söng þeirra að þeir höfðu ekki 
heyrt önnur hljóðfæri en harmóníku og harmóníum. — 

Afram gutluðum við inneftir íirðinum og var ósHtin, 
löng klettahlíð á aðra hönd ; sumstaðar fossuðu ár og 
lækir niður eftir hlíðinni með miklum nið, og lágu eins 
og hvít bönd í hallandanum. Selir voru altaf að reka 
hausana upp úr sjónum ; og altaf urðu Grænlending- 

arnir jafn »spentir< og hrópuðu puise eða aiak (vöðu- 
selur). Rétt eftir hádegið fundum við heppilegan stað 
til miðdegishvíldar. Lyngið sortnaði þar af krækiberjum 
og þóttumst við aldrei séð hafa annað eins berjapláss 
og gat það þó ekki jafnast við það sem seinna varð. 
Sumstaðar prýddi kveisugrasið landið með sínum snotru, 
bleikrauðu blómum. 

Um kvöldið lentum við í vík einni lítilli og tjöld- 
uðum þar á lynggrónum hjalla. Það voru skemtilegir 
tjaldstaðir, þessi og aðrir seinni. Berin voru svo mikil, 
að tjaldgólfið varð sortulitað af berjasafa, og drap í 
gegn um buxurnar, þegar maður lagðist á hnén í lyngið ; 
skamt frá voru niðandi lækir með ísköldu, krystallstæru 
vatni ; og svo fjörðurinn blikandi fyrir neðan, og fjalla- 
sýnin í þessu undursamlega, hreina lofti. 

Maður fer að skilja, hvað skemtilegt það er, að geta 
flakkað hér um í þessari náttúru, engum háður, nema 
veðrinu ; en í fjörðunum er oft sólskin og blár himinn, 
þó að rigni úti í eyjum eða úti við hafið. 

Mánudagsmorguninn 23. ágúst, þegar við komum á 
fætur, var klaki ofan á tebolla, sem hafði staðið inni í 
tjaldinu um nóttina, og upp frá því var frost á hverri 
nóttu meðan við vorum í íirðinum. 

Þegar lengra dró inneftir firðinum, fór að bera meira 
á undirlendi. Á einum stað var allstór, hallandi slétta 
og snarbrattur fjallahringur í kring. Langir, bláir skuggar 
láu yfir sléttunni undan fjöllunum, en Ijósið var svo 
sterkt, að hver dráttur í landslaginu varð nærri því 
óeðlilega skýr, að því er manni virtist. Yfir öllu var 
einhver óumræðilega undarlegur blær, eins og við værum 
komnir út úr mannheimum, enda mátti svo segja, að 
nokkru leyti. 

Um kvöldið tjölduðum við á hellusporði, sem liggur 
suður undan fjöllunum á Kekertaussak (frb. krekertasak). 

Sást þar, að nú var komið innarlega í fjörðinn, því að 
jafnvel þetta helluland var vafið í lyng, sem blánaði og 
sortnaði af bláberjum og krækiberjum, en sumstaðar 
voru skellur af rauðum berjum, mjög gómþekkum (vac- 
cinium vitis idœa [Tytiebœr]),.sem. eru sjaldgæf á íslandi. 

Næsta dag var haldið áfram inneftir í sama veðri; 
þetta fjarska skarpa Ijós, skuggarnir dökkbláir, en hvergi 
svartir ; himininn bleikblár. Um hádegið sáum við í 
jökulinn mikla. Við áðum þar sem var gott berjapláss; 
sólarhitinn var steikjandi og flugurnar mjög nærgöngular 
og var það skrítið í þessu veðri að stíga á freðinn jarð- 
veg, og heyra lækjarsitrurnar klingja undir klakanum. 

Við tjaldstað okkar um kvöldið var fjarðarvatnið orðið 
alveg leirgrátt. I mosanum og lynginu sá á hreindýrs- 
horn, og var algengt að finna þau um þessar slóðir. 

Miðvikudaginn 25. ágúst, sem var næsti dagur, héldum 
við enn inn fjörðinn, en ekki höfðum við farið langt 
áður en tók að grynka mjög, og grár leirinn rótaðist 
upp í hvert sinn sem árunum var dyfið í. Loks kom 
þar að, að báturinn kendi grunns ; við komumst þó á 
flot aftur og reyndum fyrir okkur á nokkrum öðrum 
stöðum, en það fór altaf á sömu leið. JökuIIinn hefir 
borið svona mikla leðju í fjarðarbotninn og eru þar 
sandbleytur illar. Grænlendingar koma stundum hér inn 
í fjarðarbotninn er þeir ætla á hreindýraveiðar, og kvað 
það hafa borið við hér, að bátarnir hafa orðið fastir í 
sandbleytunni og mennirnir sokkið í leðjuna og druknað, 
er þeir ætluðu að vaða til lands. 

Við sAerum þá aftur, sömu leið, sem við komum, og 
lentum í vík einni, ekki langt fyrir innan síðasta tjald- t 
staðinn okkar, og tjölduðum þar. Lautenant Petersen 
og ég gengum inn á QöIIin til að kanna landið, hvor ,. , 
í sína átt. Megn sólarhiti var, og flugurnar margar og j 
fjörugar, svo það veitti allervitt að ganga upp brekk- 

urnar ; en það var þess vert þetta land , að skoða það. 
Inn á milli fjallanna skarst langur dalur, og var dal- 
botninn alveg sléttur, að því er virtist ofan að, og 
5 — 600 feta hátt yfir fjörðinn, en fremst var þrep niður 
að firðinum og hafði lækurinn (eða áin) skorið niður úr 
því, svo að sá í hvíta leirbakka utast. En það var líka 
eini staðurinn í dalnum, þar sem sá í ílag. A miðjum 
dalbotninum var eins og breitt band, grágrænt, gul- 
grænt og rauðbrúnt, og sýndi það hvar lækurinn rann. 
Mér var að vísu kunnugt um það, af ritum ymsra, 
sem ferðast hafa á Grænlandi, að það er mikill munur 
á gróðrarlífinu í fjörðum inni og úti við haíið. En að 
það væri svona mikill munur hafði mér sízt dottið í hug. 
Þetta var eins og ég væri kominn í alt annað land, 
en ég hafði séð nokkrum dögum áður ; alt var vafið 
í gróðri nema lágir, þverhnýptir hamrar hinum megin 
við dalinn. Hlíðarnar að dalnum voru brattar, víða alveg 
ógengar, en þó voru þær alhuldar gróðurbreiðu, og hvergi 
rifin skörð í. Ég hefi ekki séð neitt svipað á Islandi, 
þar sem ég hefi farið, og hafi litið nokkuð líkt út og 
þetta, þar sem Eiríkur rauði nam land forðum, þá skal 
mig ekki furða, þó að hann nefndi landið Grænland. 
Brúnleitur haustblær var að vísu farinn að koma á 
gróðurinn með köflum. Þar sem ég gekk upp hlíðina 
var víða hnéhátt kjarr af fjalldrapa og víði, en lyngið 
yfirgnæfði þó alveg, bláberjalyng og krækiberjalyng, 
og var svo mikið af bláberjunum, að yfirborðið var 
alveg blátt, þegar maður leit inneftir hlíðinni. I gróður- 
breiðunni sáust bláklukkur, augnfró og ilmandi ledum^ 
rauðu berin, sem áður eru nefnd o. fl. ; niðri við læk- 
inn var mittishátt kjarr af birki, grávíði og gulvíði, en 
rauðbrúni borðinn utan með var bláberjalyng. Ég get 
ekki líkt gróðrinum í hlíðinni við annað betur en fjarska 
þykka, flosaða gólfábreiðu. sem fóturinn sökk djúpt í 

við hvert spor. Það hefði þótt gott sauðland þetta á 
Íslandi, og í öllum þessum Ijóma fanst manni undarlegt, 
að þetta land skyldi vera algerlega í eyði. En það verður 
skiljanlegt þegar maður hugleiðir, að frosthörkurnar munu 
verða líklega nálægt 50 stigum hér á vetrum, og mýbitið 
um hásumarið keyrir fram úr öllu hófi. 

Loksins komst ég upp á efsta fjallkoUinn í nágrenn- 
inu ; það var ekki lítið þægilegt að finna aftur klöpp 
undir fæti eftir alt þófið í þessari gróðurflækju. Útsjónin 
þarna af fjallinu var einkennileg. Dalurinn sást liggja 
langt inn á milli fjallanna og sá ekki fyrir endann á 
honum ; við nefndum hann Kardlinguitdal (Kras-) eftir 
fjallinu suðaustahvið hann. Út með firðinum sá í koll 
eftir koll, hvelfda og sköllótta og gráa efst, því berari, 
sem lengra dró úteftir. Suður á við, þar sem við ætl- 
uðum að leggja leið okkar, risu líka þessi einkennilegu 
fjöll, hvert af öðru, kúft eins og skjaldarbólur, öll vafin 
í brúngrænan gróður, nema rétt efstu kollarnir. En á 
milli fjallanna glitti alstaðar í stálbláa vatnaspegla og 
verður því ekki með orðum lýst, hvernig þessir skín- 
andi fletir juku landslaginu yndi. 

Inneftir að líta sást jökullinn mikli á þremur stöðum 
milli fjallanna, tindrandi hvítur í sólskininu, en fellin 
fyrir framan hann fjólblá. Að norðanverðu við fjörðinn 
var landið líka mjög fjöllótt, og skarst þar inn Kordlor- 
tokvíkin, umgirt af háum, hvítum leirbökkum. Stórir 
steinar láu á víð og dreif um fjallkollinn , þar sem ég 
stóð, og eins mátti finna þá í lynginu sumstaðar, þegar 
að var gætt. Alt landið lýsti því greinilega, að jökul- 
röndin hefir áður legið vestar, og hefir jökullinn núið 
fjöllin og gert þau svona kúft, borið með sér steinana 
og skilið þá eftir, er hann bráðnaði. Jökull hefir gengið 
út Qörðinn, lengi eftir að allur jökull var horfinn úr 
Kardlinguitdalnum ; afrásin úr dalnum stíflaðist við jökul- 

vegginn og myndaðist þar stöðuvatn ; af þessum ástæðum 
liggur dalbotninn svona hátt yfir fjörðinn, og er þessi 
brekka utan til, niður að firðinum. — 

En sú kyrð þarna uppi. Ekkert hljóð barst að eyrum, 
nema við og við þytur í vindblæ og suðið í flugunum, 
sem voru þó ekki nærri því eins ásæknar þarna uppi , 
eins og niðri í dalnum. Ég átti ilt með að slíta mig 
burt af þessum stað, en það var liðið á daginn og við 
urðum að búa okkur undir að leggja upp í gönguförina 
næsta dag. 

Nokkru fyrir miðjan morgun næsta dag lögðum við 
upp á fjöllin. Grænlendingarnir Jis og Karl úr Agtó áttu 
að vera með alla ferðina , en nokkrir af hinum fylgdu 
okkur á leið. Við höfðum með okkur auk mælingar- 
verkfæra, tjald lítið, vistir til fimm eða sex daga og 
nokkrar stengur og fiögg til að reisa upp á hæstu 
kollunum og marka leiðina. Veðrið var líkt og undan- 
farandi daga og sást ekki einu sinni skýhnoðri á loftinu 
heiðbláu, þá daga, sem við vorum £ þessari gönguför. 

Við gengum yfir dalsmynnið og svo upp hlíðina og 
stefndum í suður. Þegar kom 1200 — 1300 fet yfir sjávar- 
mál, fóru stöku klapparbungur að standa upp úr lyng- 
inu. Jis og Karl höfðu ekki séð landísinn fyr ; þeim 
fanst sýnilega mikið um, þegar sást stór fláki af þess- 
ari feikimiklu jökulbungu og sögðu hátíðlega: *Sermcr- 
suakU (hinn mikli ís). Eskimóar eru hræddir við land- 
ísinn og halda, að alls konar forynjur búi inni á jökul- 
auðnunum. 

Sólskinið var steikjandi, en þumlungsþykkur ís á læk- 
junum. Landið reis upp í þessar kollóttu, brúngrænu öldur, 
en víða spegilslétt vötn á milli. Fallegt var þar í sólskin- 
inu og minti dálítið á hálsahéruð sumstaðar á Jótlandi, 
einkum kring um Silkiborgarvötnin ; en hálsarnir voru 
raunar allmikið hærri og jurtagróðurinn talsvert annar. 

Jökullinn hefir unnið að þessu landslagssmíði , og voru 
öldurnar að miklu leyti bygðar upp af aur og lausa- 
grjóti ; sumstaðar stóðu upp úr klapparbungur og hefir 
sjálfsagt verið klettakjarni í mörgum hálsunum þó að 
það sæist ekki ; en víða sást hin forna jökulurð eins og 
kemba út af klöppunum á alla vegu, og er margt um 
þetta að segja frá jarðfræðislegu sjónarmiði, þó að ekki 
sé farið út í það hér. Hálsarnir hækkuðu, þegar suður- 
eftir dró, og af hæðunum sáust æ stærri og stærri 
flákar af landísnum, hvítum og alvarlegum, en fram at 
ísnum risu bláleitar fjallöldur, hver af annari, og allar 
með sömu stefnu, en djúpir dalir á milli, og var það 
ógistilegt land að líta yfir, en býsna svipmikið. Og þó 
að mann gæti nærri því mint niðri í dældunum sum- 
staðar, að þetta væri Jótland, þá þurfti ekki annað en 
að koma upp á einhverja hæðina og sjá þessa >undra- 
mynd« jökulsins rísa hátt við austur, til að ganga úr 
skugga um, hvaða land þetta var ; en einmitt það gerði 
þessa líking ennþá undarlegri. 

Mörg hreinhorn sáust í gróðurábreiðunni , en flest 
voru þau fornleg. Sumstaðar sáust ný hreinspor og fór 
þá að koma heldur en ekki veiðilöngun í Grænlending- 
ana. Snjóhvítir hérar stukku upp á leið okkar og þöndu 
sig yfir landið. Grænlenzku hérarnir eru hvítir alt árið og 
mjög loðnir. Danir á Grænlandi vinna stundum úr >ull- 
inni« band, og prjóna úr því vetlinga og sokka. Vetlingar 
úr héra->ull«, sem ég sá, voru fjarska mjúkir og hlýir 
og hvítir eins og hvítasta léreft. Reynt hefir verið að 
kenna grænlenzku konunum að prjóna, en þær eru, að 
sögn, eins óduglegar til allrar ullarvinnu og þær eru 
lagnar á skinnsauma. 

Að áliðnum degi reistum við tjaldið við fallegt vatn, 
ekki stórt, sem lá spegilslétt í kvöldkyrðinni. Ekkert 
rauf þögnina, nema við og við vellið í himbrimunum 

(tutlik) á vatninu. Við þóttumst taka eftir því, að ein 
himbrimahjón hefðu lagt undir sig hvert af þessum 
mörgu smávötnum, sem voru þarna innanum íjöllin. 
Þegar við höfðum snætt og drukkið með ágætt, ískalt 
vatn úr himbrimatjörninni, vöfðum við okkur í brekánin, 
en Grænlendingarnir voru brekánslausir, og hugðumst 
mundu sofa. En það fór á aðra leið. Við vorum sveittir 
eftir hitann um daginn, en nú var orðið napurlega kalt 
í tjaldinu. Grænlendingarnir sofnuðu á augabragði, ea 
vöknuðu aftur eftir nokkrar mínútur, skjálfandi af kulda 
og tóku nú að berja saman höndum og fótum af mesta 
kappi. A þessu httnaðí þeim svo, að þeir gátu sofnað 
aftur nokkrar mínútur, en vöknuðu svo aftur og fóru 
að berja sér og gekk á þessu alla nóttina, að þeir 
hrutu og börðu sér á víxl. Svona gekk það þær nætur, 
sem við vorum á fjöllunum og fór þó heldur versnandi. 
Eskimóar eru hér aldrei á ferð svona síðla sumars. I 
fjallgöngum sínum tíðka þeir mikið að troða alls staðar 
inn á sig lyngi, áður en þeir leggjast fyrir, og kvað það 
vera fyrirtaks-ráð til að halda á sér hita ; en það þektum 
við ekki þá. 

Næsta dag, föstudag 27. ágúst, risum við á fætur 
klukkan fimm, snæddum og héldum svo áfram ferðinni. 
Enn sáum við víða hreinspor, en sumstaðar rjúpur. Ekki 
höfðum við gengið mjög lengi, áður við komum fram á 
dalbrún eina háa. Dalurinn var langur og breiður, og 
sýndist dalbotninn langt, langt fyrir neðan okkur renni- 
sléttur. A rann eftir dalnum í mörgum bugðum , út í 
fjarska stórt vatn, utarlega í dalnum. Þóttumst við vita, 
að þarna væri Ilivilikvatnið. Við gengum — eða rétt- 
ara sagt rendum okkur — niður hlíðina og var hún 
framundir 2000 feta há og fjarska brött. Hvergi sá í 
flag í hlíðinni, þó að hún væri svona brött, og sum- 
staðar var jafnvel skógarkjarr. Við fundum þar líka 

hvannir, sem eru fjarska sjaldgæfar um þær slóðir, en 
bláberin og krækiberin voru engu minni en í Kardlinguit- 
dalnum. 1 dalnum var fjarska heitt, og svo mikið af 
flugum, að fyllilega gat jafnast við mýbitið úti í eyj- 
um, þegar verst hafði verið í júh'mánuði . Víði- og 
birkikjarr var í dalbotninum, en varla eins mikið af 
berjum og í hlíðinni. Vatnið hefir áður staðið miklu 
hærra og náð lengra upp í dalinn og þess vegna er 
dalbotninn svona sléttur. Nálægt vatninu voru á nokkru 
svæði gulhvítar, lágar sandöldur með blöðkutoppum 
(elymus arenarius) ; var það eini staðurinn, þar sem ég 
sá votta fyrir uppblæstri. Sjálft vatnið var leirgrátt á 
lit, en mjög ólíklegt er, að þessi litla á, sem við fórum 
yfir, valdi því. Hefi ég ýmsar ástæður til að ætla, að á 
renni sunnan í vatnið og geri sú á það jökullitinn. 

Hvergi höfðum við, enn sem komið var, séð eins 
miklar menjar eftir hreindýr og þarna í dalnum , spor, 
horn og bein, og loksins sáum við stóran hrein, sem 
stóð undir fjallinu og horfði á okkur. Grænlendingunum 
sveið það sárt, að geta ekki farið að elta hann, en það 
sáum við, að þeir hugðust mundu koma hér síðar. 

Enginn Evrópumaður hefir fyr stigið sínum fæti í 
þenna dal — eða yfir höfuð á leið okkar frá firðinum, 
svo að ég viti — en ekki er gott að vita, hvar Eski- 
móar kunna að hafa komið á hreindýraveiðum. Það er 
heldur ckki auðvelt að segja , hvar hinir fornu íslend- 
ingar hafa komið, þó að það sé ekki líklegt, að þeir 
hafi verið að flakka mikið innum landið. Við arm, 
sem gengur norðaustur úr Nagssugtok kváðu vera ein- 
hverjar byggingarústir, sem ekki eru eftir Grænlend- 
inga. Því miður var þetta svo mikið úr leið og við 
urðum að flýta okkur svo mikið, vegna þess, að við 
. urðum að álíta — hefði alt farið eins og ráðgert var — 

að skipið biði eftir okkur í Egeðsminni. Við gátum því 
ekki farið að skoða þessar rústir. 

Um kvöldið var tjaldið reist við lítið vatn á hálsi, 
ekki háum , fyrir sunnan Ilivilikdalinn . Úti í vatninu 
var íjarska mikill jurtagróður og það moraði alveg af 
brunnklukkum og ýmis konar smákröbbum, en ósköpin 
öll af vatnabobbum sátu á steinunum í vatninu. Okkur 
furðaði mjög á þessu kvika lífi í fjallavatni svona ná- 
lægt jökulauðninni , en í aðra röndina var það okkur 
lítið gleðiefni. Annað vatn var ekki að fá í nánd, og 
við höfðum engar tilfæringar til að sjóða það. Vatnið 
reyndist furðanlega bragðgott, og kalt var það, en það 
eru engar ýkjur, að það brakaði undir tönn eða rétt- 
ara sagt krabbarnir í því. Jis og Karl lögðust niður að 
vatninu og sulgu stórum og getur varla hjá því farið, 
að þeir hafi fengið nokkrar brunnklukkur ofan í sig við 
það tækifæri. Grænlendingar eru, eins og af þessu má 
sjá, ekki eins hræddir við brunnklukkur og Islendingar. 

Næsta dag, laugardag 28. ágúst, gengun^ við niður í 
dalinn fyrir sunnan hálsinn ; kemur sá dalur saman við 
Ilivilikdalinn ofanverðan . I þessum dal rann á , ekki stór, 
og var bergvatn í henni, en fallegir hjallar fram með 
ánni. Breiðir, brúngrænir lyngmóaflákar tóku við fyrir 
handan ána, og mátti þar sumstaðar heyra lækjarnið niðri 
í jörðunni, en hvergi sást í vatn. A móaflákum þessum 
voru sumstaðar allmerkilegir og skrítnir lausagrjóts- 
hólar, sem jökullinn .hefir hlaðið upp til forna. Þegar 
móunum sleit tók við fjarska brött brekka; lækur foss- 
aði niður brekkuna, og mátti þar sjá langa ísdröngla og 
klakastoðir ; við urðum fegnir að fá ís til að svala okkur 
á, því að sólarhitinn var fjarskalegur, eins og undanfar- 
andi daga, og ervitt að ganga upp fjallið. 

Utsjónin af fjallinu var óviðjafnanlega stórkostleg, 
drættirnir í þessu landslagi voru stærri og hreinni en 

ég hefi nokkurn t(nia séð fyr eða sfðar. Fyrir innan var 
landísinn. í*enna óendanlega, hvíta fláka bar óslitinn við 
himin, eins langt og augað eygði norður og suður, og 
tók hann yfir meira en helminginn af sjóndeildarhring- 
num. En sú auðn að líta innyfir; þar var ekkert, sem 
augað gæti hvílt sig við fyr en lengst í suðaustri, þar 



stóðu fjallanybbur upp úr jökulbreiðunni. SKkar fjall- 
eyjar ( jöklinum nefna Grænlendingar nunaiak: 

Það er undarlegt að hugsa sér, að svona jökulauðn, 
eins og þarna má líta, skuli einu sinni hafa hulið mikið 
af Evrópu og Norður- Amedku, einmitt þau svæði af 
hnettinum, sem s(ðan hafa fóstrað Qörugast og full- 

komnast mannlíf, — að þar skuli hafa verið grænlenzk 
jökulkyrð og dauði. — 

Fram af þessu mikla jökulhaíi reis hvert fjallið af 
öðru og jöklar á hinum hæstu. Mest bar á Umataus- 
sak(-dasak), sem er um 5000 fet yfir sjávarmál. En 
þessi jökulQöll verða nærri því að engu, þegar þau eru 
borin saman við >hinn mikla ís«. Umataussak minti dá- 
lítið á Eiríksjökul ; hh'ðarnar eru snarbrattar og hann 
stendur nokkuð útaf fyrir sig ; en ekkivirtist mér hann 
geta jafnast á við Eiríksjökul að fegurð. 

Landjökulröndin endaði með hárri og brattri brekku, 
og sá víða í sprungur fyrir ofan brekkuna. Svo reis 
jökulbungan austurávið, hægt og hægt, en hún nær 
yfir 7000 feta hæð, alls staðar þar sem mælt hefir 
verið. Hvert sem litið var annars, reis íjall við fjall, og 
alls staðar glampaði á vötnin á milli, eins og áður er 
sagt um landið nær Nagssugtok. En engan dal sáum 
við eins stóran og djúpan og Ilivikdalinn og ekkert 
vatn eins stórt og IliviHk. Ofan af fjallinu sást bezt, 
hvað það var geysilangt, og mjótt eins og fjörður, og 
stakk leirgrár vatnsfiöturinn mjög í stúf við öll bláu 
vatna-augun milli fjallanna. Hlíðin var mjög brött út 
með vatninu ; víðast hvar brúnleit, líklega mikið af blá- 
berjalyngi, en sumstaðar grænleitar svuntur niðureftir; 
sjálfsagt af víði, þar sem lækirnir runnu. 

Sjálft fjallið, sem við stóðum á, var efst ber klöpp, 
ísnúin og stráð stórum björgum. Ekki langt frá efsta 
kollinum mátti sjá bein og horn af hreindýri. Hrein- 
dýrin ganga oft uppum háfjöll og jafnvel langt inn á 
jökul á sumrin, til að forða sér undan mývarginum. 

Yfir þetta land hvelfdist vítt þaninn, alheiður himinn ; 
sólarljósið var nærri óþolandi sterkt, en skuggatnir langir. 

Þegar við höfðum skoðað landið eins og tíminn leyfði, 
snerum við aftur af fjallinu sömu leið. Höfðum við látið 

tjaldið standa og skilið þar eftir mest af farangrinum ; 
ekki þurfti að óttast mannaferð þarna um landið. 

Næsta dag, sunnudag 29. ágúst, var sama veðrið og 
lögðum við á stað út að firðinum aftur ; við fórum sömu 
leið, sem við höfðum komið, en gengum þó nokkuð aðra 
leið yfir Ilivilikdalinn. Skamt frá Ilivilik hafði gil rist sér 
djúpan farveg og var gulleitur sandur í bökkunum, en 
ofan á sandinum virtist liggja snjóföl. Þetta var eitthvað 
undarlegt í sólskininu, og þegar ég gáði að þessu, þá 
kom það í Ijós, að það var þunt lag af salti. Rannsakaði 
efnafræðingur saltið, þegar til Kaupmannahafnar kom, og 
fann, að í því var mikið af matarsalti, en auk þess ýms 
önnur sölt. Það sýnir bezt, hvað lítið rignir á landið 
þarna, að þessi sölt, sem öll leysast mjög hæglega sund- 
ur í vatni, skuli geta haldist þar við á yfirborðinu. 

Það eru öll h'kindi til, að sólskin og stillur hafi ráðið 
mestu inni við fjarðabotna alt sumarið, þó að oft væri 
stormur og rigning úti við sjóinn. Þetta stöðuga sólskin 
framleiðir svo þessa ótrúlégu berjagnótt, sem áður er 
um getið, en lyngið, einkum krækiberjalyngið , er frá 
náttúrunnar hendi sérstaklega útbúið til að þola þurk. 
Þau voru teljandi, berin sem maður fann í úteyjunum, 
og dvergvaxin í samanburði við fjarðaberin. 

I hlíðinni á móti okkur, niður að Ilivilik voru margir 
hjallar, hver upp af öðrum, og bar sumstaðar lítið á 
þeim, en sumstaðar mikið. Neðstu hjallarnir voru lá- 
réttir og frá þeim tíma er Ilivilik stóð hærra en nú. 
Efri hjöllunum hallaði mjög úteftir dalnum, og sást, 
þegar við gengum uppeftir hlíðinni, að þetta voru gamlir 
jökulgarðar. JökuII hefir áður mjakast úteftir dalnum, og 
hlóðst upp garður af aur og grjóti í hlíðinni út með 
jökulröndinni. Jökullinn þvarr og náði æ lægra og lægra 
uppeftir hlíðinni, þangað til hann loksins hvarf með öllu. 
Stundum stóð hann hér um bil í stað, og þá hlóðust 

upp garðarnir, en þess á milli bráðnaði hann ákaft og 
þá dreifðist grjótið, sem hann bar með sér, um alla 
hlíðina, en bygði ekki upp hjalla. Ég hefi ýmsar ásta^ur 
til að ætla, að loftslag á Grænlandi hafi um tíma, fyrir 
eigi alls löngu, verið nokkru blfðara en nú ; í byrjun 
þess tíma hefur það líklega verið, sem jökullinn hvarf 
úr dalnum. 

Þessar gömlu jökulurðir voru nú mjög vel uppgrónar 
og blánaðar af berjum. Við gengum upp hh'ðina, þar 
sem lækur rann hröðum straumi, milli stórra steina. 
Birkikjarr var við lækinn og krökt af berjum út frá 
kjarrinu. 

Og maður heyrði lækjarniðinn í kyrðinni og sá íjöllin 
blána langt burtu og jökulflæmið bak við, en fyrir neðan 
lá dalurinn, sólskininn og gróðurreifaður. 

Næsta nótt varð sú kaldasta sem við fengum á göngu- 
förinni. Hitamælirinn sýndi að vísu ekki nema tæplega 
tveggja stiga frost um morguninn, en það eru þau nöp- 
rustu kuldastig, sem ég hefi vitað, og var það náttúr- 
lega af því, að hitinn hafði verið svo mikill um daginn. 

Mánudag 30. ágúst stóðum við því upp kl. fjögur nöt- 
randi af kulda og héldum áfram ferðinni. Svona snemma 
dags var landið alt skjöldótt af feiknalöngum skuggum, 
og að horfa innyfir jökulinn austur frá var engu líkara en 
að líta út yfir hafið í logni. Við komum niður að firð- 
inum fyrri hluta dags og gengu Grænlendingar á móti 
okkur. Þeir höfðu unað sér vel við berin, meðan við 
vorum burtu, og farið stundum á hreindýraveiðar, en 
ekki fengið neitt. 

Samdægurs lögðum við á stað út eftir firðinum. Fer 
ég þar fljótt yfir sögu. Morguninn 31. ágúst sást þoka 
á fjöllum í fyrsta sinn í þessari ferð. Hreindýr sást 
uppi í hlíðinni um daginn og átti svo sem að skjóta 
það ; en dýrið tók til fótanna og sáu veiðimennirnir 

það ekki síðan. Við sáum oft seli eins og á inneftir- 
leiðinni, en þeir voru varir um sig og tókst ekki að 
skjóta þá. Loks sáum við einn dag sofandi sel ; hann 
lá upp í loft og skein í vígtennurnar, en hann lyftist 
upp og niður í vatninu, eftir því sem hann andaði. 
Byssukúla frájakkó vakti hann óþægilega og var hann 
síðan lagður hnífi til bana. Þetta var Qarska vænn vöðu- 
selur og gerði Arnak hann til á svipstundu, en hinir 
Grænlendingarnir stóðu í kring og hlökkuðu yfir veiðinni. 

2. september lögðum við út úr firðinum. Nú voru 
skýjaþök, en blæjalogn og fjörðurinn spegilfagur með 
bláum blæ í skugganum undan fjöllunum. í fjarðarós- 
num var heilt selaþing ; þeir lyftu sér upp í vatninu, 
allir í einu, hváð eftir annað, og horfðu á bátinn, en 
stungu sér svo í einni svipan, þegar báturínn kom nær. 

Um kvöldið lentum við eigi langt fyrir norðan fjarðar- 
ósinn og var náttúran með nokkuð öðru yfirbragði, en 
þar sem við höfðum verið skömmu áður ; nýr snjór lá á 
fjöllunum fyrir sunnan fjörðinn ; brimið sogaði milli 
svartra skerja og himininn var grár og haustlegur. 
Grænlendingatjald var þarna fyrir og hafði ég hér gott 
tækifæri til að skoða tjalddyrnar, úr samansaumuðum 
selagörnum, en þær eru nokkuð gagnsæjar. Grænlend- 
ingar þessir voru á heimleið sunnanað og hafa víst verið 
einna seinastir. Þeir höfðu veitt vel, bæði seli, heilag- 
fiski og hreindýr, en kvörtuðu sáran yfir kaffileysi og 
fengu þeir.kaffi hjá okkur í skiftum fyrir hreindýrstungu. 

Næsta dag lögðum við á stað í rigningu, en Græn- 
lendingarnir í skinntjaldinu sátu kyrrir, þeim þótti þetta 
ekkert ferðaveður. Við sáum dálítið sýnishorn af því 
fyrst framanaf, hvernig brimið lætur við þessa kletta- 
strönd, en svo lygndi og varð að róa altaf. Við kom- 
um til Agtó eftir ellefu tíma ferð í hellirigningu og 
voru Grænlendingar okkar orðnir býsna daufir í dálkinn. 

Grænlendingar ferðast aldrei í rigningu, þegar þeir mega 
sjálfir ráða, enda verða selskinnsfötin mjög óskemtileg 
í vætu. 

Við heimsóttum Jakkó og var hús hans eitthvað hið 
álitlegasta í Agtó að kaupmannsbústaðnum undantek- 
num. I stofunni var fjarska heitt og var fólkið þar mjög 
fáklætt inni, að éta soðningu, en klæddist þegar við 
komum. Allóþrifalegt var þar umhorfs og öllum úr- 
ganginum úr soðningunni auðvitað fleygt á gólfið. Stór 
vatnstunna stóð í einu horninu og var fólkið alt af að 
þamba vatn eins og Grænlendingum er títt. Kerling 
sat þar á palli ; sú hét Galat og var 78 ára gömul. 
Er sagt að Eskimóar verði sjaldan svo gamlir. Galat 
gamla sat á hælum sér þannig, að aðrír en Eskimóar 
hefðu ekki getað setið í þeim stellingum í fímm mínútur, 
en svona kvað hún sitja allan daginn. Kerling hafði 
farið víða í fjörðunum, þegar hún var ung, og spurðum 
við hana um ýmislegt þaðan sunnanað, en undirkaup- 
maðurinn var túlkur. Hún komst öll á loft, Galat gamla, 
þegar hún mintist á hreindýrin (tukta^ frb.: dúdú^ og 
fjöllin fyrir sunnan Nagssugtok. 

Það hlýtur annars að liggja einhvern veginn öðni 
vísi í Eskimóafótum en í fótunum á öðrum mannesk- 
jum. Þegar t. a. m. grænlenzkar stúlkur gera að fiski eða 
þvo o. s. frv. beygja þær sig ekki í hnjáliðunum, heldur 
um miðjuna, eins og þegar sjálfskeiðingi- er lokað, og 
sér í andlitið aftur á milli fótanna. 

Til merkis um, hvað Grænlendingar í þessu efni væru 
skrítnir, viar okkur sögð þessi saga * : Grænlenzk stúlka 
var að þvo föt upp úr stampi hjá einni af dönsku kaup- 
mannskonunum, og fær konan henni stól til að láta 

* Þetta er ein af þeim sögum, sem víst ganga um alla Danabygð 
á Grœnlandi ; að því er mig mínnir segir Frithjof Nansen frá 
henni í »EskimoIiv€, 



Suður með landi. I07 

stampinn uppá, svo að hún þyrfti ekki að beygja sig eins 
mikið ; síðan gengur konan eitthvað burt . Þegar hún 
kemur aftur, sér hún að þvottastampurinn stendur á gólf- 
inu eftir sem áður, en stúlkan hefir tylt sér uppá stólinn 
og stendur nú alveg samanbrotin við þvottinn, með höf- 
uðið niður undir öklum ; þetta þótti henni þægilegast. 

Þegar maður hugleiðir, að Grænlendingar ala meiri 
hluta ævinnar í kajak sínum, sitjandi réttum beinum, 
þá virðist það engin fjarstæða, að sjá eitthvað samband 
milli kajaksetunnar og þess, hvað þeim er tamt að halda 
hnjáliðnum beinum, þar sem aðrir beygja hann. En nú 
rær kvennfólkið einmitt ekki í kajak, og virtist því ekki 
þurfa að vera svona þess vegna. Það getur verið, að 
hér sé ágætt dæmi þess, hvernig »áunnir eiginleikar« 
ganga að erfðum (frá karlkyni til kvennkyns) ; en ein- 
faldara væri máske a& álíta, að kvennfólkið hefði tekið 
þetta upp eftir karlmönnunum. — 

Jakkó og >konan« höfðu nú fengið nóg af ferðalaginu og 
urðum við því að útvega okkur nýjan stýrimann og elda- 
busku ; hét stýrimaðurinn Adam en eldabuskan Pálína. 

Lögðum við svo á stað norðureftir 4. sept. í blásandi 
byr. Adam sat undir stýri. Þegar fór að hvessa, vildi 
Adam þræða með löndunum og var tæpast hægt að fá 
hann til að sigla eins og bezt var og beinast. Þetta er siður 
Eskimóa í ferðum þeirra, að leggja altaf leið sína fram 
með ströndum, hvað lykkjótt sem hún kann að verða. 
Það er auðvitað hyggileg varúð, þegar menn eru á 
skinnbátum, sem þola ekki mikinn öldugang, að vera 
altaf sem næst landi ; en Grænlendingum verður oft 
eins og Adam þarna, að halda þessum sama hætti, þó 
þeir séu komnir á góðan trébát. 

Um kvöldið var komið útsunnanrok og lentum við í 
vík einni, sem skerst inn í Alangorssuakskagann sunnan- 
verðan. Að víkinni láu alls staðar brattar, svartar klappir 

og var ekki auðvelt að 'finna hentugan tjaldstað. Loksins 
fundum við lægð eina rétt við sjóinn ; þar var ekkert 
skjól, en vindurinn stóð beint á. Það var óskemtileg nótt. 
Brimaldan sauð og lamdi skamt frá höfðalaginu okkar, 
regnið buldi á tjaldinu og í byljunum rykti stormurinn 
svo í tjaldið, að búast mátti við að það mundi rifna þá 
og þegar eða Qúka burt. 

Næsta dag að áliðnum degi stytti upp og hægði veðrið, 
og komumst við þá yfir í Tinutekassak. En við vorum 
varla búnir að reisa tjöldin og koma okkur fyrir þegar 
hann skall á aftur. Alla nóttina og næsta dag var hvín- 
andi útsunnanrok og ólinnandi hellirigning. Við gátum 
hvergi farið og höfðumst við í hvílupokunum allan daginn ; 
við og við urðum við þó að fara á fætur til að ausa, því 
að nú var tjaldið farið að leka gríðarmikið, en botninn 
var vel vatnsheldur. 

7. september um morguninn fór veðrið að batna og 
fórum við þá á kreik. Um klappirnar var pollur við poll 
og flóði vatnið útaf alls staðar. Yfir á Alangorssuak hafði 
snjóað á hæstu hryggina. Báturinn var orðinn hálffullur 
af vatni og sýndi það bezt hvað rigningin hafði verið mikil. 

Sjórinn var órólegur eftir storminn og var eins og væri 
aðkomauppsuðaísumum þröngu sundunum milli eyjanna. 
Við komum til Kangátsiak og áðum þar, en tjölduðum 
um kvöldið á Sungausak (frb. -asak). Frost var og hæg- 
viðri, stjörnuskin og tunglsljós yfir sjónum, og virtist 
kvöldið tvöfalt fallegt eftir alt óveðrið. Frá Sungausak 
héldum við áfram norðureftir í misjöfnu veðri og komum 
við í ýmsum eyjum, sem útundan höfðu orðið á suður- 
eftirleiðinni. Minnisstæð er mér útsjónin af Ivnalik. Sjálf 
eyjan var klettótt og svört, með mörgum tjörnum og 
pollum. Hafið var blýgrátt með hvítum jökum á víð og 
dreif, eins og vanalega. Úr gráu hafinu risu eyjarnar, í 
löngum röðum, dökkar og skuggalegar og bryddar af 

hvítfreyðandi brimborða, en gnauðandi brimhljóðið kvað 
við úr öllum áttum. Alt yfirbragðið var haustlegt og 
dapurlegt, en jafnframt eitthvað mikilfenglegt. 



VII. 

Manítsok. Egeðsminni. 

10. september komum við til Egeðsminnis og tók 
L. Mathiesen, sem nú var orðinn þar >borgarstjóri« í 
staðinn fyrir Joensen, vel á móti okkur, en félagar okkar 
voru komnir mörgum dögum áður. Þar var ekki komið 
neitt skip ennþá, og leit helzt út fyrir, að við yrðum 
að dvelja á Grænlandi fram á næsta sumar. 

Þegar við vorum hér á ferðinni fyr um sumarið, hafði 
ég ekki fengið tækifæri til að rannsaka ýmislegt, sem 
mér þótti athugunarvert á eyjunni Manítsok, og fór ég 
því þangað næsta dag. Dálítil Grænlendingabygð er á 
eynni austantil, og var landslagi svo háttað, að ég varð 
að reisa tjald mitt ekki alllangt þaðan, rétt fram á 
sjávarhömrum, ekki háum. 

Sjórinn kring um eyna var svo fullur af hvölum að ég 
hafði aldrei séð neitt líkt því. Altaf heyrðist drynjandi 
blásturinn í þeim og hvítir reykirnir þeystust upp margir 
í einu. Það var óvenjulega gaman að standa fram á 
einhverri klettasnösinni og sjá til hvalanna. Það var 
svo aðdjúpt, að þeir komu alveg innundir hamrana, og 
í tæru vatninu mátti sjá, hvernig þessi tröllauknu en 
þó svo rennilegu dýr, byltu sér á ýmsa vegu og rendu 
sér hvert yfir annað eins og í leik. 

Eskimóakonurnar voru að ganga upp á hæðina fyrir 
austan bygðina og skygnast eftir mönnunum, sem voru 
á selaveiðum. Kajakarnir sáust eins og svört strik hér 

og hvar út um sléttan sjóinn og var furða, að engum 
hvalnum skyldi verða á, að hvolfa einhverri af þessum 
fleytum, þegar hann kom upp til að blása. Austur frá 
lagði kvöldreykina í Egeðsminni beint upp í loftið, en 
í norðri gnæfði Diskó, þverhnýpt, blá og hvít. 

Ég undi mér svo vel við þessa útsjón, að ég gat varla 
fengið mig til að fara að safna steinum, en það var etnkum 
ætlunarverkið þann dag. Þegar ég kom niður í fjöruna 
voru veiðimennirnir að koma að, og konurnar voru teknar 
til að flá stóreflis blöðrusel (atarsuak == stór selur, blöðru- 
selur). Blóðið létu þær í gamlar blikkdósir, sem voru áh'ka 
hreinar og hefði verið geymd í þeim tjara eða eitthvað 
þess háttar. Traustedt kveðst hafa séð Grænlendinga búa 
til >blóðmör« á þann hátt, að þeir kreystu saurinn úr 
selagörnum og létu síðan blóð í garnirnar án frekari 
umsvifa. Honum var síðan borinn þessi réttur, en hann 
var þá alveg lystarlaus. * 

Þegar ég kom heim að tjaldinu um kvöldið, söfn- 
uðust nærri því allir eyjarskeggjar saman fyrir utan 
tjalddyrnar og horfðu með athygli á, hvernig ég fór að 
snæða ; einkum þótti þeim undarlegt að sjá hitað á 
katlinum með »snapsimik« (brcnnivíni). Ég varð nú 
smeikur um, að þeir mundu stelast í vínandann næsta 
dag, þegar ég væri genginn út á eyju, og reyndi því 
til að gera þeim skiljanlegt, að þetta >snapsimik«, sem 
gæti logað, væri baneitrað, og alt öðru -vísi en það 
>snapsimik«, sem væri drukkið. Þa5 lítur út fyrir, að 
þetta hafi hrifið, því að eftir það hættu þeir að biðja 
um í staupinu og höfðu auðsjáanlega ekki gert neinar 
tilraunir til að finna flöskuna, meðan ég var burtu, en 
ekkert hefði verið auðveldara en að komast í tjaldið. 
Ymsir ferðamenn á Grænlandi þykjast hafa reynt, að 
hvað ráðvandir sém Eskimóar séu, þá nái sú ráðvendni 

* Traustedt, ReiseerindrÍDgar fra Grönland 1892. Kbb. 1895. 

aldrei til brennivínsins. Yfir höfuð að tala eru Grænlend- 
ingar, að sögn, alt annað en ráðvandir gagnvart Dönum ; 
þeir álíta, að Kavdlúnakarnir hafi allsnægtir og sé því 
engin synd að stela frá þeim. En ég verð að taka það 
fram, að þeir stálu engu úr tjaldinu meðan ég var í eynni 
og var þar þó sitthvað smávegis, sem hefði mátt freista 
Grænlendings, og ekki ervitt að ná í það, þar sem ég 
var fjarverandi frá morgni til kvölds. — 

Þegar ég hafði snætt skipaði ég Grænlendingunum 
að fara heim til sín, batt aftur tjaldið og fór í hvílu- 
pokann. Ég kunni mætavel við mig.á þessum stað, og 
naut þess að vera einn. Fyrir utan heyrðist sjórinn 
gjálpa skemtilega við klettana, en innanum kváðu við 
rokurnar í hvölunum, stundum eins og þeir væru að 
blása rétt fyrir utan tjaldið. 

Þegar ég fór á fætur næsta dag, komu Grænlend- 
ingarnir aftur og var auðséð að þeim fanst talsvert um 
að hafa fengið gest í eyna ; þeir eru ekki slíku vanir í 
Manítsok. Ég gaf þeim súkkulaðibita og þótti þeim 
fjarska gott og voru altaf síðan að sníkja súkkulaði. 
Eskimóar bera fram súkkulaði nákvæmlega eíns og ís- 
lendingar (nema hvað áherzlan er á síðustu samstöfunni), 
en ekki eins og Danir. * 

Þenna dag var ég líka heppinn með veður og gekk 
víða um eyjuna og rannsakaði einkum forna malarkamba. 
Heffir ekki fyr en þarna í Manítsok tekizt að finna með 
vissu efstu sjávarmörk á Grænlandi (þ. e. hvað mikið 
Grænland hafi risið úr sjó). — 

Fylgdarmann hafði ég úr Eskimóabygðinni, sem Pavía 
hét (Páll). Hann var fjarska skrafhreyfinn og stóð aldrei 
á honum munnurinn. Ég var aftur á móti af góðum og 

* Merkilegt er að hnýsan skuli hafa sama heiti á íslenzku og 
grænlenzku (nisa) ; Eskimóar á Labrador nefna hnýsuna líka 
þessu sama nafni. 

gildum ástæðum mjög fáorður og sagði lítið nema 
ab eða namik (já eða nei). Það eina sem Pavía kunni 
í dönsku var ^godnaU og -^goddag^í^ eri hann sagði 
það nákvæmlega eins og páfagaukur og var auðlieyrt 
að hann vissi eiginlega ekkert, hvað þessi orð mundu 
þýða. Eitthvað svipað þessu hefði nú raunar Pavía getað 
sagt um grænlenzkuna mína. 

Pavía var Qarska kuldalegur og undi því illa, er mér 
dvaldist nokkuð við að skoða einhvern stað. Mér virtist 
hann fyrst merkilega kulvís, en þegar ég sá hvernig 
hann var búinn hætti ég að furða mig á því. Hann var 
að vísu á vænum selskinnsbrókum, en hið efra var hann 
einungis í léreftsskyrtugarmi, sem einu sinni mun hafa 
verið hvítur og þar utan yfir í bláum léreftsstakki. Það 
eru ekki hentug haustföt á Grænlandi slíkt. Pavía var 
kominn yfir tvítugt, en ég hafði haldið að hann væri í 
hæsta lagi fimtán til sextán ára ; vöxturinn var ekki 
meiri en það, og er það engin furða, ef honum hefir 
að jafnaði verið eins kalt og honum var þessa daga. 

Næstá dag var ég enn við rannsóknir í eynni og var svo 
sóttur til Egeðsminnis um kvöldið. Mig iðraði þess hálf- 
gert, að ég hafði beðið að sækja mig svona fljótt, því 
að þessir þrír dagar voru fyrir margra hluta sakir ein- 
hverjir þeir skemtilegustu, meðan ég dvaldi á Grænlandi. 

Það hafði oft reynzt bagalegt í þessu ferðalagi, að 
fjórir menn, sem áttu að leysa af hendi þrjú sundurleit 
ætlunarverk, urðu að halda hóp. Og þar sem mælinga- 
maðurinn var formaður í þessum leiðangri, var það mjög 
eðlilegt, að mælingarnar væru látnar sitja í fyrirrúmi en 
hitt haft útundan ; náttúrufræðingarnir urðu þannig t. a. m. 
þráfaldlega að yfirgefa staði, þar sem þeir höfðu nóg 
að starfa, af því að mælingunum var lokið. Að öllum 
líkindum verður heldur ekki þetta fyrirkomulag haft á 
grænlenzku rannsóknunum framvegis. 



1(3 

Af þessu sem sagt er, munu meno geta skilið, að ég 
undi mér vel á Manítsok, og að mér var hvergi eins 
vel ágengt með rannsóknir mfnar og þar. 

Nóttina eftir að ég kom tíl Egeðsminnis, gerði norðan- 
veður og stóð það í nærri því viku, svo að ekki var fært 

lit í eyna; ég hrósaði því happi, að hafa ekki dvalið þar 

Með því að veður var nii farið að spillast of mjög til 
að hægt væri að fást við rannsóknir úti við að nokk- 
rum mun, sátum við um kyrt í Egeðsminni og biðum 

8 — Ht^si Flturaion: OnenliuidBKr. 

skipsins, sem ekki kom. í Egeðsminni eru eitthvað nm 
hiindrað manns, langflest Grænlendingar, en aðeins fá- 
einir Danir. 

■ Það er ekki mikið um að vera í svona grænlenzkum 
kaupstað. Góð skemtun þykir, að safnast í búðinni og 
fyrir utan hana þá tvo tíma á dag, sem hún er opin. 
Það er ekki sízt kvennþjóðin, sem hefir gaman af því, 
og máttí þar líta allar barnfóstrur staðarins, tvístígandi 
með krakkana í.amátnum. Komu Grænlendingarnir oft til 
okkar og voru að biðja um að gefa sér, karlmennirnir 
tóbak, en kvennfólkið og börnin súkkulaði og bamak 
(þýðir eiginlega bláber, en er h'ka haft um gráfíkjur, 
sveskjur, rúsínur og þess háttar). Vindlarnir, sem verz- 
lunin flytur, kosta tvo aura stykkið, og má fara nærri 
um gæðin, en Grænlendingar reykja þá með sýnilegri 
ánægju. — Græníendingar reykja sér mjög til skaða, ef 
það er satt, að margir verði ónýtir kajakræðarar af 
tómum reykingum, þeim verði svo svimagjarnt. 

Bezta skemtun Grænlendinga voru dansleikirnir. Þá 
var uppi fótur og fit í kaupstaðnum, þegar fréttist, að 
nú ætti að dansa í kvöld. Danssalurinn var smíðahús 
kaupstaðarins , og var hann uppljómaður með einum 
kertisbút stundum, en stundum með lýsiskolu. Þar var 
leikið á harmoníku. Grænlendingar eru alveg þindar- 
lausir að dansa, einkum stúlkurnar. Þær mættu þar allar 
á sínum beztu fötum, með nýuppsetta hárstrýtu, perlu- 
kraga og hvítar kamíkur ; og það er víst leit á stúlkum, 
sem dansi eins jafnvel. Danssalurinn var einkennilegur 
útlits í hálfbirtunni, öll þessi breiðu, brúnu, glaðlegu and- 
lit og allar þessar jafnboia dansmeyjar á skinnbrókunum. 
Stundum ráku mennirnir upp voðalegustu org og stöpp- 
úðu í gólfið með báðum fótum eftir hljóðfallinu. Auk þess- 
ara algengu evrópeisku dansa voru dansaðir ýmsir græn- 
lenzkir t. a. m. pingasút- og rakaradans. Rakaradansinn 

var einkennilegastur ; hann hlýtur að vera nokkuð nýr, 
með því að Eskimóar hafa ekki haft mikið af skeggi 
og ennþá minna af rökurum að segja, fyr en útlend- 
ingar komu til landsins. — Rakaradansinn fór þannig 
fram: Maður situr á stól á miðju gólfi og stendur annar 
fyrir framan hann og lætur sem hann sé að smyrja sápu 
í ahdlit honum ; var hafður til þess gólfsópur. En nú 
kemur þriðji maðurinn fram, með prik í hendi og ræðst 
á rakarann. Rakarinn flýr undan, en fer altaf kring um 
stólinn og reynir til að smyrja manninn á stólnum. Sá 
með prikið nær rakaranum við og við og greiðir honum 
ósvikin högg , svo bylur í skinnbrókunum , og fer alt 
þetta fram nákvæmlega eftir hljóðfallinu. Loksins líður 
yfir rakarann og hlammast hann niður á gólfið á grúfu. 
Hinir tveir fara þá að stumra yfir honum og fer svo að 
lokum, að annar þeirra blæs í hann >Iífsanda«, ekki inn- 
um nasirnar samt. Þá lifnar rakarinn við og sprettur upp 
og lýkur svo dansinum. — Að þessu var gerður mikill 
rómur og þótti það auðsjáanlega hin bezta skemtun. 
Dansinn virðist bera það með sér, áð Grænlendingar 
hafi fundið hann upp ; tilefnið hefir líklega verið það, að 
þeir hafa séð einhvern danskan mann láta annan raka 
sig og hefir þeim þótt þetta svo nýstárlegt, að þeir 
sömdu um það leik þenna. 

Eitt sem meðal annars gerði þessa dansleiki svo frá- 
brugðna mörgum öðrum, var skorturinn á kurteisi við 
kvennfólkið ; þá hugmynd þekkja Grænlendingar ekki. 
Þegar karlmennirnir vildu setjast, mátti sjá þá taka í 
einhverja stúlkuna og hrinda henni fram á gólf, en 
setjast síðan í sætið hennar. 

Þegar dansleiknum var lokið, hrópaði einhver úr hóp- 
num: *Kakamut!< (frb. : krakramútt, þ. e. upp í fjöll- 
in), og svo fór allur hópurinn upp á klettana fyrir ofan 
kaupstaðinn til að kæla sig. — 

Presturinn í Egeðsminni var Grænlendingur, en aí 

blönduðu kyni, og leit hann út alveg eins og ítali. 

Prestarnir á Grænlandi eru annars fiestir danskir, en 

undir þeim eru aftur nokkurs konar undirprestar, Græn- 

lendingar, og eru þeir nefndir barnauppfræðarar (kate- 

ketar). Þeir messa og gera ýms prestsverk, en mega 

t. a. m. ekki vígja hjón; sóknirnar eru mjög stórar og 

getur liðið mjög langt á milli þess, að prestur sjáist á 

afskektum stöðum, og vill það því verða, að bráðlát 

hjónaefni fara að búa saman, áður en presturinn hefir 

lagt hendur yfir þau. Verra er þetta, hvað læknana 

snertir og hafði t. a. m. ekki sést læknir í Agtó í tvö ár, 

þegar við vorum þar. Prestur er á Grænlenzku palase^ 

og er því sálnahirðirinn á staðnum af Dönum vanalega 

nefndur *Paladset< (höllin). — Egeðsminnispresturinn 

var söngmaður góður og lék vel á harmoníum ; eitt 

kvöld sem við sátum hjá honum í góðu yíirlæti, tók 

þar að drífa að kvennfólk utan úr bænum ; þurftu sumar 

að íinna prestskonuna, en aðrar vinnustúlkur hennar, og 

allar settust þær upp. Svo sátu þær feimnar og settu 

hökuna niður í skinnkragann , eins og þeim er títt. 

Eftir nokkra stund stakk einhver upp á að fara að 

dansa og var því vel tekið, svo að þarna hófst Qörug- 

asti dansleikur, en presturinn lék danslögin á harmoníið. 

Danssalurinn var svefnherbergi þeirra prestshjóna, og 

aumingja börnin, sem voru sofnuð, vöknuðu við vondan 

draum og settust uppi á pallinum, — því að ekki voru 

þar rúm heldur en í öðrum grænlenzkum húsum. — 

Veðrið var yfir höfuð að tala mjög stirt, meðan við 
dvöldum í Egeðsminni, stormar og stórrigningar, en 
stundum snjóaði. Diskó var orðin alhvít og þrumdi í 
norðrinu, eins og einhver jötunvaxin marmaramynd; 
altaf var að verða vetrarlegra og vetrarlegra, en ekki 
kom skipið. 

VIII. 

Ritenbenk. Austur yflr haflð með „Jason"- 

19. september fréttist, að nú væri komið skip í fló- 
ann. Var það »Jason«, norskt selveiðaskip {^skrtiebark^ , 
þ. e. þrímastrað seglskip með gufuvél), sem verzlunin 
hafði leigt, og átti það að flytja vörur ýmsum af kaup- 
stöðunum við Diskóflóann, en ekki að koma til Egeðs- 
minnis. Þangað átti að koma annað skip, sem hafði lagt 
á stað undireins og >Jason«, en enginn hafði orðið var 
við það ennþá. Við áttum að taka okkur far með »Jason« 
og ná í skipið í Ritenbenk. Sá kaupstaður liggur á lítilli 
eyju norðurundir 70. st. n. b., rétt þar sem Vaigattið (eða 
sundið milli Diskó og meginlands) hefst. 

Við bjuggumst því til ferðar, kvöddum Egeðsminni, 
þar sem við vorum orðnir svo kunnugir, að það var 
rétt eins og við ættum þar heima, og lögðum á stað á 
»stórbát« kaupstaðarins um morguninn 22. september. 
»Stórbáturinn« var dálítill þiljubátur og var formaðurinn 
danskur, en hásetarnir, þrír, grænlenzkir, þar á meðal 
Nakúdók sá, sem áður er nefndur. Við fengum mótvind 
og vorum þrjá daga að veltast í Diskóflóanum. Það var 
ekki skemtilegur bústaður, lestin á þessum litla stórbát, 
og mikið af tímanum dvaldi maður þar í pokunum, því 
frost var og bylur með köflum ; en öldurnar vögguðu 
bátnum og héldu frá manni leiðindum. 

Þegar við komum upp á þiljur þriðja daginn, var 
Diskó með sín snjóvgu »tröppu«-fjöll skamt frá okkur; 
langt norður frá sást Nugsuak-skaginn alhvítur, og var 
engu líkara, en þar gengi fram feiknamikill skriðjökull, 
en fyrir austan okkur og norðan reis upp Kangek, bratta 
fjallið á móti Ritenbenk. Eitthvað fjarska vetrarlegt var 
að h'ta norður sundið; fjöIHn brött og hvít, beggja vegna 

og á sjónum voru heilir flotar af fjalljökum. Ég hafði 
hvergi ennþá séð eins stóra og þéttskipaða jakaflota og 
er það eðlilegt, því að tveir stærstu skriðjökulfirðirnir — 
fæðingarstaðir jakanna — voru skamt frá, Jakobshafnar 
ísafjörður fyrir sunnan, en Torsukatak fyrir norðan. 
Atanikerdluk blasti við, og virtist þangað örstutt, eins 
og vill verða í þessu hreina lofti, en það var raunar 
frá fimm til sex mflur burtu. Hvergi var eins mikið af 
jökum og framundan Atanikerdluk og fönn var í gilinu 
og huldi grjótið, sem geymir leifarnar af plöntunum, 
er uxu, þegar loftslagið þarna um slóðir var svipað því, 
sem nú er í Norður-Afríku. Og nú var þarna kominn 
vetur í september ; eitt af því, sem gerði útlitið svo 
vetrarlegt, var það, hvað skuggarnir voru langir um 
miðjan daginn. 

Hugurinn á ervitt með að grípa þá stórkostlegu breyt- 
ingu, sem hér hefir orðið, þó að skynsemin neyði mann 
til að álykta, að hún hafi átt sér stað. 

Okkur langaði auðvitað mjög til að koma á þenna 
stað, sem varla á sinn líka annars staðar í heiminum, 
en því varð ekki komið við svona seint, og fönnin í 
gilinu hefði líka gert þá för til lítils. — 

Síðari hluta dags lygndi og gekk okkur seint og 
komum ekki fyr en eftir miðaftan inn á Ritenbenks 
höfn. Kaupmannshjónin tóku á móti okkur með þeirri 
stöku gestrisni, sem við vorum nú orðnir vanir að mæta 
hjá Dönum á Grænlandi, og hundurinn þeirra, einn af 
þessum stóru, gulu, dönsku hundum, hljóp upp um háls- 
inn á okkur og kunni sér ekki læti fyrir gleði. Svona 
kvað hann láta altaf, þegar landa ber þar að, en Eski- 
móana er honum ekki vel við og leggur fremur ilt til 
þeirra en gott. Hann hefir fundið, að þeir eru engir 
dýravinir. Það er sjálfsagt seladrápið og veiðimenn- 
skan yfirleitt, sem hefir gert Grænlendinga svona til- 

íinningarlausa gagnvart dýrunum ; ekki er það af því, 
að þeir séu harðlyndir í verunni ; Eskimóar eru t. a. m. 
alveg óvanalega barngóðir. Dönsku konunum í Græn- 
landi kom saman um það, að betri barnfóstrur mundu 
ekki vera til í þessari veröld, en grænlenzku stúlkurnar, 
þótt þær væru hinar verstu að hafa í sinni þjónustu að 
ýmsu öðru leyti. Og þær hljóta að vera eitthvað meira 
en í- meðallagi þreytandi. Þegar dönsku konurnar eru 
spurðar að því, hvað þeim þyki nú verst við að dvelja 
á Grænlandi, þá er ekki svarið : vetrarkuldinn, eða myrk- 
rið, eða þetta fjarskalega viðskiftaleysi við umheiminn, 
eða eitthvað þvílíkt, sem maður gæti búist við, heldur 
altaf: vinnukonurnar. — 

Rétt eftir að við vorum sestir inn til kaupmann- 
sins , heyrðum við Grænlendingana fyrir utan hrópa : 
>Ufniarssuit!* (stóra skipið, eiginlega: stóri kvennbát- 
urinn) og nokkru síðar rann »Jason« inn á höfnina í 
logninu. Ritenbenkingum þótti heldur en ekki nýstár- 
legt að sjá gufuskip, og ekki dró það úr gleði þeirra, 
að það voru Norðmenn, sem komu á þessu skipi; þeir 
voru ekki vanir að sjá aðra sjómenn en danska, og 
þetta var dálítil tilbreyting. Það leyndi sér ekki, að 
grænlenzku stúlkunum leizt mjög vel á Norðmennina. 
>Þeir tala einhvern veginn svo fallega,« sögðu þær og 
lögðu undir flatt. Grænlenzku stúlkurnar virtust líka 
falla »gúttunum« mjög vel í geð, og var stofnað til 
dansleiks á hverju kvöldi, meðan >Jason« lá í Riten- 
benk, og stappað svo að heyrðist víðs vegar um eyna. 

Ritenbenk er laglegur kaupstaður, þó að hann sé 
ekki stór, og lá þar snotur gata fram með sjónum. 
Kaupstaðurinn minnir dálítið á Trangisvaag í Færey- 
jum, nema hvað Trangisvaag er miklu stærri. 

Inni hjá kaupmanninum voru málverk eftir þekta mál- 
ara á veggjunum, skrautplöntur í gluggunum, píanóforte. 



og, I stuttu máli, var þannig frá öllu gengið, að mann 
gat mint, að þetta væri ríkismanns hús ( Kaupmanna' 
höfn. En þegar Utið var út um gluggann sást Kangek- 
fjallið með snjó og vetrarsvip , hinum megin við höfn- 
ina, þar sem kajakmenn voru að róa til og frá innan- 
um fsjakana. 



Helgi PéCiU'SSOD. Petersen. KTUuse. Borg. 
Eflii Ijðsmyiid, tekinni 1 Ritenbenlc. 

Meðan við dvöldum í Ritenbenk, var fallegasta vet- 
rarveður, alt að þvf 5 st. C. frost, logn og sólskin. Það 
var kominn svo mikill snjór, að það hindraði skoðun á 
landinu, en ég gekk oft vestur á eyna, vegna útsjónar- 
innar, sem var mjög tilkomumikil. Beint á móti, hinum 

megin viá sundið, voru fjöllin á Diskó, brött, skörðótt, 
líklega uní 3000 feta há og snjóhvít niðurundir sjó. En 
mér fanst þó ennþá meira um að líta norður sundið. 
Hafid dimmblátt, lítJð gárað og á því syntu þessir stór- 
kastlegu flotar af margtmdóttum fjalljökum. Sundið et 
opið norðurúr, og sást þar í tæran, blábleikan himin* 
inn og enn hylti undir jaka nyrzt í sundínu. Mér fanst 
einhvern veginn eins og þetta sund væri traðirnar inn 
að ríki vetrarins, er tæki við fyrir norðan þetta >hafs- 
auga«, sem sjá mátti nyrzt. 

Ritenbenkseyjan er þverhnýpt niður að sjó sumstaðar 
og djúpt haf upp að hömrunum. Uppi undir landinu 
var sjórinn alveg þakinn af ótrúlegum fuglagrúa, mest 
æðarfuglum. Þeir voru svo styggir, að varla þurfti ann- 
að en steinn skryppi undan fæti, til að öll breiðan stingi 
sér. Grænlendingar fóru oft út í kajökum sínum til að 
skjóta æðarfugla, en fengu einatt lítið og stundum ekki 
neitt ; virtist það nokkuð undarlegt , þar sem þessi ó- 
grynni voru af fuglinum , en þeir vita hvað í vændum 
er, þegar þeir sjá kajak, og forða sér. — 

Tjarnir og smávötn voru á eynni hér og hvar og 
mátti þar sjá grænlenzku drengina vera að renna sér 
á skautum. Isinn var glær eins og glerrúða hefði verið 
lögð yfir vatnið og grilti í steinana djúpt niðri í botn- 
inum. Skautana höfðu strákarnir búið sér til sjálfir úr 
rekavið og gömlum tunnugjörðum og var furða, hvað 
þeim hafði getað orðið úr þessu lélega efni. 

Kaupmaðurinn bauð okkur einn dag uppá að aka á 
hundasleða, til þess að við skyldum þó hafa reynt slíkt 
ferðalag. Sleðinn er stór, og eru tveir standar á honum 
að aftan, er ökumaður heldur í, þegar hann hleypur á 
eftir sleðanum, eins og oft ber við. Feldir eru breiddir 
á sleðann handa farþegjunum til að sítja á ; það er lítið 
til að halda sér í og vill það þvf verða stundum , að 

farþegjarnir velta af, þegar leiðin er krókótt, en ferðin 
á hundunum getur orðið ákaflega mikil, á sléttum fs frá 
þrjár til fjórar mflur á klukkustund, að stign. Um jóla- 
leytið eru vanalega hafþök fyrir Norður - Grænlandi og 
fara menn þá mjög t kynnisferðir og yfirleitt eru sam- 

göngurnar milli bygðanoa miklu ijörugri á vetrum en 
um sumur. 

Sex hundum var beitt fyrir sleðann ; forustuhundur- 
inn hét Krasía (Gráni), mjög vænn og fallegur hundur. 
Mikið er undir því komið, að forustuhundurinn sé góður, 

ökumaðurinn stýrir þá einkum honum, en hann hinum 
hundunum. Aktýgin em spent um bolinn á hundunum 
og fyrir framan bógana, en ekki er látið neitt upp í þá; 
ökumaðurinn stýrir þeim eingöngu með svipunni. Svipan 

er'mikið verkfæri, ólin átta áinir eða meira á lengd, 
og er talsvert vandasamt að beita henni, því að það 
ríður á, að ökumaður hltti elnmitt þann hund, sem hann 
ætlar sér.að hitta og ekki einhvern annan. Grænlend- 
Ingar eru Kka mestu snlllingar f að nota svipuna, og 

höfðu þeir gaman af að sýna okkur íimleik sinn og 
láta okkur svo reyna, til þess að við gætum fundið, 
hvað það væri örðugt. Við fengum margan góðan sprett 
úr hundunum þarna á vötnunum; á eins sléttum ís og 
þar var, eiga þeir bágt með að koma sleðanum á stað, 
en þegar það er gert, geta þeir líka hlaupið, eins og 
þeir væru lausir. — 




Hundasleði« 

1 Ritenbenk er ekki brent öðrum kolum en græn- 
lenzkum ; það er nokkurs konar surtarbrandur, sem 
menn sækja yfir í Diskó og þykja ágæt ofnkol. — 

Fimtudaginn 30. september var >Jason< búinn að 
Ijúka sér af í Ritenbenk og lagði því af stað suður- 
eftir. Það var hleypt af fallbyssum kaupstaðarins, skip- 
stjóri svaraði með hvalabyssunni sinni og svo eimdi 
»Jason« útaf höfninni. Nærri því allir íbúar á staðnum 
höfðu safnast saman á kletti rétt við hafnarmynnið, til 
að senda »Jason< síðustu kveðju sína. 

Næsta morgun, i. október, var snöggvast komið við í 
Egeðsminni til þess að vita, hvort ekki væri hitt skipið 
komið. Ekki hafði sést neitt til skipsins, og þegar til 

Kaupmannahafnar kom, fréttum við, að það hefði brunnið 
upp á leiðinni til Grænlands, en menn komist af. — 

Ferðin gekk ágætlega niður Davis-strætið, stormur á 
eftir, svo að >Jason« fór um tíu mílur á vöku fyrir segl- 
unum eingöngu og sópaði þá heldur en ekki að honum. 
>Jason« hafði fyr um sumarið verið á selaveiðum fyrir 
austan Grænland og fengið 9000 — loooo seli, og var 
framundir helmingurinn kópar, og ýms skip höfðu veitt 
betur en >Jason«. Veslings Eskimóarnir. Verði þessu 
haldið áfram, er hætt við að selirnir hverfi alveg úr 
hafinu við Grænland, en þá verður landið óbyggilegt og 
þessi einkennilega þjóð hlýtur að líða undir lok. — 

Ég skal ekki fjölyrða um þessa ferð með >Jason«, 
með því að ég hefi áður sagt frá ýmsu því, er má at- 
huga á langri sjóferð. Oftast nær var hvast og mjög 
stórsjóað , eins og vænta mátti um þenna tíma árs ; 
einu sinni jafnvel svo, að skipstjórinn , sem víða hafði 
farið um hvel jarðar, kvaðst varla nokkru sinni hafa séð 
annað eins >haf«. >Jason« hafði borðstokkana undir sjó til 
skiftis og var þá allóvistlegt á þiljum uppi, en af >brúnni« 
mátti sjá kolbláan sjóinn falla í breiðum fossum innaf borð- 
stokkunum. Lýsistunnurnar í lestinni þoldu ekki þessar 
veltur og brotnuðu og jusu dælurnar síðan svo miklu lýsi 
út yfir þilfarið, að þar varð lítt stætt fyrir hálku sakir. — 

Ég get ekki stilt mig um að minnast á norsku sjó- 
mennina, þeir voru yfirleitt svo aðdáanlega snarir í snú- 
ningum og harðskeyttir. Það mátti segja, að þeir kæm- 
ust upp, þar sem þeir náðu hendi til, og þeir héngu 
stundum svo ^læfralega í reiðanum, að það virtist furðu 
gegna, að ekki skyldi verða slys að. Og það voru líka 
karlar, sem höfðu reynt sitt af hverju. Ymsir höfðu 
komist suður fyri^ suðurheimskautsbauginn. Einn hafði 
verið fyrir sunnan Ameríku á vistalausu skipi og höfðu 
þeir ekki annað til matar en fisk, sem þeir veiddu. 

Annar hafði verið lengi í Sviður-Afríku og meðal annars 
farið þar gangandi yíir hundrað mílur og komist í hann 
krappan innanum höggorma og önnur dýr, ekki skemti- 
legri viðureignar, o. s. frv. Þetta er að eins lítið sýnishorn, 
og yrði það langt mál, að hafa upp allar þeirra sögur. Sjó- 
menn hafa nú líka orð á sér fyrir að draga ekki úr, þegar 
þeir eru að segja frá því, sem á dagana hefir drifið, og 
mun það ekki sízt eiga heima hjá Norðmönnum. — 

Það var undarlegt að sjá hafið, þegar veðrið lægði 
eftir að stormar höfðu blásið af ýmsum áttum ; það 
lyftist ekki upp í reglulegar öldur, heldur ólgaði upp á 
stórum svæðum í einu. Máttu manni þá koma til hugar 
orð Tegnérs f Friðþjófs sögu, er hann segir : 

»Nu er det höst 

stormande háfver sig hafvets bröst.< 

Þessi síðustu orð, um bringu hafsins, sem hefst upp, 
eins og af þungum stunum, eiga einmitt svo ágætlega 
við um hafið, þegar það er svona á sig komið. — 

21. október var »Jason« kominn í Englandshaf og 
var veðrið þá yndislegt. En það stóð ekki lengi; næsta 
dag var komin þreifandi þoka og nístandi gaulið í eim- 
pípunni kvað við altaf með fárra mínútna millibili. Næsta 
dag, 23. október, var enn sama þokan, »Jason« fór leið 
sína gaulandi og málmrómar fleiri og fleiri skipa heyrðust 
alt í kring, andstutt þokuhorn og lotulangar eimpípur. 

Seint um kvöldið, er ég var nýkominn í segldúks- 
sæng mína, sem hékk í köðlum undir loftinu, heyrði ég 
eitthvert undarlegt hljóð neðan úr skipinu, líkt og botn- 
inn væri skafinn, og um leið strengdust^ kaðlarnir svo, 
að brast í. Ég var ekki gjörla búinn að átta mig á, 
hvað þetta væri, þegar skipstjóri heyrðist hrópa niður 
til vélameistarans : >Fuld kraft bagctuerl< (afturábak 
af öllu afli), og var hann þá eitthvað undarlegur í mál- 
rómnum. Klefinn okkar var við hliðina á vélinni. Þá 

skyldi ég, hvað um var að vera og fór að hafa mig á 
kreik. >Jason« var strandaður, hafði siglt uppáSjáland 
nokkni fyrir norðan Helsingjaeyri ; í þokunni varð ekk- 
ert séð, en straumurínn hafði verið nokkru sterkari en 
skipstjóri bjóst við. Til allrar hamingju fyrir •Jason« 
var ströndin þarna sendin og auk þess lítii alda. 

Nú var tekið á því, sem vélin átti til, svo að skútan 
skalf og nötraði, og var verið að þessu alla nóttina, en 
það kom fyrir ekki, >Jason* sat sem fastast. 

Um morguninn kom svo björgunarskip frá Helsingja- 
eyri og beitti það sér fyrir •Jason< og kora honum á 
flot aftur. En vcslings skipstjórinn var, eins og skil- 
janlegt er, óhuggandi dt af því, að þetta slys skyjdi 
hafa viljað til svona nálægt höfnum, þar sem þessi ferð 
hafði gengið svo ágætlega þangað til. 

•Jason* hélt síðan áfram í þessari sömu niðaþoku og 
lagðist þar að á Kristjánshöfn, sem grænlenzka verzlunin 
hefir hús sín, um hádegisbilið sunnudaginn 24. október. 

Og lýkur svo að segja frá ferð þessari. 

Bökasatn alþýðu. 

1. /lokkur. 

1897, 1. bindi : 

Þyrnar 

Kvseði eftit 

Þorstein Erlíngsson, 

nieil mfaá hðraDdarÍDS. 



SÖGUR FRÁ SIBIRIU 

eftir 

Vladimír Kórolenkó. 

Argangurinn er 1S8 llt. Verð í kipu 2 kr. 

1. árgangur er uppseldur. 



iSgS, m. bíndi: 



ÚRANÍA 

eftir 

CamiUe Flammaríon. 




IV. bindi: 

BLÁSTAKKAR 

KjaxlB XII. 

(úr sögum herlæknisins) 

cftir 

Zakarías Tópelíus. 

304 bls., með litm^nid, prenta^ri með þremur litum, og 66 skrautmyndum. 

Verð í kápu 2 kr. ; bundið í tvö bindi 2 kr. 70 ailT. ; í tveimur 

skrautbindum 3 kr. 50 aur. 




Hvað hið dæmalaust ódýra verð Bókasafns alþýðu 

snertir, skal aðeins tekið fram, að frakkneska alþýðu-útgáfan 
af Úraníu kostar óbundin 2 kr. 6o aur., er hún þó mörgum 
sinnum geíin út, og eintakafjöldinn skiftir mörgum tugum 
þúsunda. Sænska útgáfan af Uraníu kostar óbundin 3 kr. 
50 aur., og dönsku útgáfurnar kosta hvor um sig óbundnar 
5 — fimm — krónur 50 aur. En útgáfa Bókasafns alþýðu 
af Úraníu, sem er vandaðri að pappír, myndum og prentun 
en allar hinar áður töldu útgáfur, kostar í kápu 

1 — eiqa — króqu, 

I bandi 1 kr. 35 aur., I skrautbandi 1 kr. 75 aur., og i ágætu skrautbanili, 

gylt á sniðum 2 kr. 50 aur. 



1899, V. bindi: 

UM GRÆNLAND 

að fornu og n^u. 

188 bls., með 43 úrvalsmyndum. Auk þess tvö steinprentuð 
landabréf. Verð í kápu i kr. 25 aur. 

I ritverki þessu eru tvær sjálfstæðar bækur: 

GRÆ)S(LE)S(DIJNfG/\ S/VG/V 

eða saga íslendinga á Grænalandi 

eftir dr. phil. Pinii JÓIÍ8SOIÍ9 prófessor við Kaupmannahafnarháskóla. 

52 -|- VIII bls. og tvö landabréf af Eystri- og Vestri-bygð íslendinga á 
Grænlandi, mynd höfundarins og mörgum myndum. 

GRÆJSÍL/V|SÍDSfÖR 

1897 

eftir Helga PétUFSSOn, kandídat í náttúrufræði. 

128 bls., með mynd höfundarins og fjöldamörgum myndum. 

Verð í kápu i kr. 25 aur. 




VI. bindi: 



EIRlKUR HANSSON 

skáldsaga eftir Jóli. Magnús BJarnason. I. Æskan. 

120 bls. Verð í kápu 75 aur. 



Bókasafn alþýdu 1899 er 308 bls. , með miklam fjölda af ágætlega vöod- 
udiim myndum, og auk þess tvö steinprentuð landabréf. Bækurnar eni a& 
prentun og pappír svo vel úr gar^i gerðar, sem bezt má vera. Er þó 
árgangurinn seldur fyrir minna en hálfvirði, eftir venjulegu bóksoluverði 

að dæma, eda — einar tvær krónuT. 

Menn 

kvarta oft 

undan því, að í 

boðsbréfum sé mörgu 

fögru lofað, en fátt efnt. 

Hvað Bókasafn alpj/Su snertir, 

þá hefir á þessum fyrstu þremur árum 

eigi einungis a 1 1 verið fyllilega efnt, 

sem í boðsbréfinu var lofað , heldur 

hafa kaupendur Mð^ og áskrifendur 

Bókasafns alpyðu ðl^v fengið að öllu leyti 

miklu meira, en tVt * boðsbréfinu var 

heitið , og meira ^^ með hverju ári, og 

mun það halda svo áfram í þeirri von, 

að íslenzka alþýðan kunni að meta að 

verðleikum og vilji styðja þetta 

fyrirtæki , sem stofnað er 

vegna alþýðunnar, 

en ekki til að 

græða fé 

á því. 




Þeir menn og konur, sem i verkinu vilja sýna Bókasafni alþýðu velvild 
og styðja það, en afla sjálfum sér góðra bóka með litlum kostnaði, ættn 
sem allra fyrst að gerast áskrifendur að Öðrum flokki þess (1900 — 1902), 
og láta ekki dragast að borga hvem árgang jafnskjótt og út kemur, 4)ví 
undir því er viðgangur safnsins kominn. — í sveitum, þar sem engir 
bóksölumenn eru , ættu ungir og röskir menn að safha áskrifendum, svo 
mörgum á hverjum bæ, sem unt er, og senda áskrifendaskrána sem fyrst, 
annaðhvort til útgefanda Bókasafns alþýðu eða héraðslæknis Gud- 
mundar Hannessonar á Akureyri, og verður þeim þá hið fyrsta sendar 
bækumár, þeim að kostnaðarlausu. — Umboðsmenn Bókasafns al}^ðu eni 
vinsamlegast beðnir að standa skil á andvirði hvers árgangs svo fljótt sem 
þeim er unt. Þetta og næsta ár verður þeim útsölumönnum, sem staðið 
hafa skil á andvirði hvors árgangs íyrir nýár til útgefanda, greidd 5 o/g 
þóknun, auk hinna háu, venjulegu sölulauna. — Bókasafn alþýðu er 
eitthvert hið vandaðasta og skrautlegasta alþýðub6kasaih| sem út er gefið. 

